Dhefandiyaarunnah hukum kuraanee hulhuvaalaigen baahvaa aduehumehgai\nދެ ފަނޑިޔާރުންނަށް ހުކުމް ކުރާނީ ހުޅުވާލައިގެން ބާއްވާ އަޑުއެހުމެއްގައި\nއުއްތަމަ ފަނޑިޔާރު އަބުދުﷲ ސައީދާއި ސުޕްރީމްކޯޓުގެ ފަނޑިޔާރު އަލީ ހަމީދުގެ މައްޗަށް ދައުލަތުން ދައުވާ ކުރާ ހައިސިއްޔަތުން ކުރަންޖެހޭ ކަންކަމަށް ނުފޫޒު ފޯރުވުމުގެ މައްސަލައިގައި ހުކުމް ކުރުމަށް މިރޭ ބާއްވާ އަޑުއެހުން އާއްމުކޮށް ހުޅުވާލައިގެެން ބާއްވަން ނިންމައިފި އެވެ.\nމިރޭ 8:00 ގައި ބާއްވާ އަޑުއެހުން ހުޅުވާލައިގެން ބާއްވަން ކްރިމިނަލް ކޯޓުން ނިންމި އިރު އެ މައްސަލައިގެ ޝަރީއަތުގެ އަޑުއެހުންތައް މީގެ ކުރިން ބާއްވަމުން އައީ ސިއްރުކޮށްގެންނެވެ.\nމި މައްސަލާގެ ޝަރީއަތުގައި ދައުލަތުން ދެ ފަނޑިޔާރުންނާ ދެކޮޅަށް ހުށަހަޅާފައިވަނީ ސިއްރު ދެ ހެއްކަކާއި ކޯޓު އަމުރުތަކެކެވެ. މި ދައުވާއަކީ އުއްތަމަ ފަނޑިޔާރާއި ފަނޑިޔާރު އަލީ ހަމީދު އެހެން ފަނޑިޔާރުންނަށް ނުފޫޒު ފޯރުވާފައިވާ ކަމަށް ބުނެ ކުރާ ދައުވާއެކެވެ.\nސިއްރު ހެކިން ހުށަހަޅާފައިވަނީ އުއްތަމަ ފަނޑިޔާރާއި ފަނޑިޔާރު އަލީ ހަމީދު ނުފޫޒު ފޯރުވާފައިވާކަން ސާބިތުކުރުމަށެވެ. އޭގެ އިތުރުން ކޯޓު އަމުރުތައް ހުށަހަޅާފައިވަނީ އެއީ އެ ދެ ބޭފުޅުންގެ ނުފޫޒުން ކޮށްފައިވާ ކަންކަން ސާބިތުކުރުމަށެވެ.\nދައުލަތުން ކިތާބީ ހެކީގެ ގޮތުގައި ހުށަހެޅި ކޯޓު އަމުރުތަކުގެ ތެރޭގައި އެ މައްސަލަ ބައްލަވާ ގާޒީ ޝަހީދު ނެރުއްވާފައިވާ އަމުރެއް ވެސް ހިމެނެ އެވެ. އެކަމާ ގުޅިގެން އުއްތަމަ ފަނޑިޔާރުގެ ވަކީލުން ވަނީ ޝަރީއަތުގައި ކަންބޮޑުވުން ވެސް ފާޅުކޮށްފަ އެވެ. އެއީ މަސްލަހަތު ފުށުއަރާ ކަމެއް ކަމަށް ވިދާޅުވެ އެވެ. ނަމަވެސް އެކަމުގައި މަސްލަހަތު ފުށު އެރުމެއް ނެތް ކަމަށް ވަނީ ނިންމާފަ އެވެ.\nމި މައްސަލައާ ގުޅޭ ބައެއް ލިޔުންތަކާއި ބަޔާންތައް ސޯޝަލް މީޑިއާގައި އާންމުވެފައިވެ އެވެ.\nމި ދައުވާގެ އިތުރުން ވެސް އިތުރު ދައުވާތަކެއް އުއްތަމަ ފަނޑިޔާރާއި ފަނޑިޔާރު އަލީ ހަމީދުގެ މައްޗަށް ކުރެ އެވެ. އަދުލު އިންސާފު ގާއިމުކުރުމަށް ހުރަސް އެޅުމުގެ ދައުވާ ވެސް ދެ ބޭފުޅުންގެ މައްޗަށް ކުރާއިރު ރިޝްވަތު ހިފުމުގެ ދައުވާ ވެސް ވަނީ ކޮށްފަ އެވެ. އުއްތަމަ ފަނޑިޔާރުގެ މައްޗަށް ދައުލަތުގެ މަސައްކަތަށް ހުރަސް އެޅުމުގެ ދައުވާ ވެސް ކޮށްފައިވެ އެވެ. އެ ދައުވާކުރަނީ ދައުލަތުގެ ލިޔެކިޔުންތައް ބަދަލުކުރުމަށް ގާއިމުކޮށްފައިވާ ނެޓްވޯކް ކަމަށްވާ ގަވަމެންޓް އީ ލެޓާ މެނޭޖްމަންޓް ސިސްޓަމް (ޖެމްސް) ހިދުމަތް މެދުކަނޑާލަން އެ ކޯޓުގެ މުވައްޒަފުންނަށް އަންގާފައިވާ ކަމަށް ބުނެ އެވެ. އެ ކުށް ސާބިތުވާ ކަމަށް ކަނޑައަޅައި އިއްޔެގައި ވަނީ ހަތަރު މަހާއި 24 ދުވަހުގެ ޖަލު ހުކުމެއް އެމަނިކުފާނުގެ މައްޗަށް އިއްވާފަ އެވެ.\nއެކެއް ފެބުރުއަރީގެ އަމުރު ނެރުނު މައްސަލާގައި އުއްތަމަ ފަނޑިޔާރާއި ފަނޑިޔާރު އަލީ ހަމީދުގެ މައްޗަށް ޓެރަރިޒަމްގެ އަމަލެއް ހިންގަން އުޅުމުގެ ދައުވާ ވެސް އުފުލާފައިވެ އެވެ. ޓެރަރިޒަމް މައްސަލާގެ ޝަރީއަތް މިހާރު ކުރިއަށްދެ އެވެ.\nވަކި ސިޔާސީ ފިކުރަކަށް ޖުޑިޝަރީ އިސްލާހު ނުކުރެވޭނެ: ޖަމީލު


ސޯޝަލް މީޑިއާ ބޭނުންކުރުން މަދުކުރާންވީ3ސަބަބެއް – Ilm\nސޯޝަލް މީޑިއާ ބޭނުންކުރުން މަދުކުރާންވީ3ސަބަބެއް\nބައެއް އަވަސް ސުވާލު:\nއެންމެ ފަހުން ފައިދާހުރި ފޮތެއް ކިޔީ ކޮންދުވަހަކު؟\nދުވާލަކު ކިތައްފަހަރު ފޭސްބުކު ނިއުސްފީޑު ބަލަަންހެއްޔެވެ؟\nފިލާވަޅު ދަސްކުރާއިރު އިރުއިރުކޮޅާ ފޭސްބުކު ބަލާލެވޭ ހެއްޔެވެ؟\nއުނދަގޫ މާއްދާއެއް މުރާޖަޢާކުރަން ޖެހިއްޖެނަމަ ފޯކަސް ގެއްލި މީސްމީޑިއާގައި ވަގުތު ބޭކާރުކުރެވޭހެއްޔެވެ؟\nސޯޝަލް މީޑިއާ އިން ލިބޭ މަޢްލޫމާތުން އަމިއްލަ ނަފުސަށް ފައިދާކުރަނީ ވަރަށް ކުޑަކޮށެވެ.\nއަޅުގަނޑުގެ އުސްތާޛެއް ކިޔައި ދެއްވިއެވެ. “ސޯޝަލް މީޑިއާއިން ވަރަށް ގިނަ ދާއިރާތަކެއްގެ މަޢުލޫމާތު ލިބޭކަމަށް ބައެއް މީހުން ހީކުރެއެވެ. ދީނީ، ސިޔާސީ، އިޖުތިމާޢީ އަދި މިނޫން ވެސް އެތައް ދާއިރާއެއްގެ މަޢުލޫމާތުތަކެވެ. ސޯޝަލް މީޑިއާ ބޭނުންކުރާ މީހާގެ މިސާލަކީ ރަށެއްގެ މަތިން ދިޔަ މަތިންދާބޯޓެއްގައި އިން ފަސިންޖަރެއްގެ މިސާލެވެ. އޭނާގެ މަންޒިލަށް ވާޞިލުވުމާއެކު ދަތުރުމަތީގައި ފެނުނު ރަށް ސިފަކޮށްދޭން އޭނާގެ އެކުވެރިޔަކު އެދުނެވެ. އޭނާއަށް ޖަވާބުގައި ބުނެވުނީ އެ ރަށުގައި މިސްކިތަކާއި، ސުކޫލަކާއި، ބޭންކަކާއި ޕޮލިސް ސްޓޭޝަނަކާއި އަދިވެސް މިފަދަ އެތައް ތަނެއް ހުރި ވާހަކައެވެ. ފޮތާއި ގަލަމާއި ކިޔަވައިދޭ އެދުރެއްގެ އެހީގައި އުނގެނޭ މީހާގެ މިސާލަކީ ރަށެއްގައި އުޅެފައި އެހެން ރަށަކަށް ގޮސް ކުރިން އުޅުނު ރަށް ސިފަކޮށްދޭ މީހާގެ މިސާލެވެ. އެރަށުގައި ހުރި ޢިމާރާތްތަކުގެ އެތެރެއާއި ބޭރުގެ ހުރިހާ ތަފްސީލަކާއިއެކު އޭނާ އެ ރަށް ސިފަކޮށްދެއެވެ.”\nސޯޝަލްމީޑިއާ ގެ ސަބަބުން ކޮންސެންޓްރޭޝަން ލެވެލް ދަށްވެއެވެ.\nޑެނިއަލް ގޯލްމަން ވިދާޅުވެފައިވެއެވެ.”ސްމަރޓްފޯން ފަދަ އެއްޗެހީގެ ސަބަބުން އިންސާނުންނަށް އެތައް ފައިދާއެއް ވެއެވެ. އެހެންނަމަވެސް މި ފަދަ އެއްޗެހީގެ ސަބަބުން ކޮންސެންޓްރޭޝަން ލެވެލް ވަރަށް ބޮޑަށް ދަށްވެއެވެ.”\nސޯޝަލްމީޑިއާގެ ގިނަ މަންސަތައް ހެދިފައިވަނީ ބޭނުންކުރާ މީހުން ފަސޭހައިން ދެވިހިފާގޮތަށެވެ.\nވަރަށް ބިޒީ ކޮށް އުޅެން ޖެހިފައިވާ ދުވަހެއްގައިވެސް، މީސްމީޑިއާތައް ބެލުމުގައި އެތައް ވަގުތެއް ބޭކާރުކުރެވޭ ހެއްޔެވެ؟\nއެމެރިކާގެ ސައިންޓިސްޓެއް ކަމުގައިވާ ޑރ. ކަލް ނިއުޕޯޓު މީސްމީޑިއާ ކުންފުނިތަކުން މީސްތަކުން އެ މަންސަތަކަށް ދެވިހިފާގޮތް ހެދުމަށްޓަކައި ބޭނުންކުރާ އުކުޅުތައް ތިރީގައިމިވާ ވީޑިއޯގައި ކިޔާދެއްވައިފައިވެއެވެ.


Thasleema aai Muzna Angaidhiny Kerumeh Hurejjenama Komme Masakkathehves Kureveynekan ތަސްލީމާ އާއި މުޒްނާ އަންގައިދިނީ ކެރުމެއް ހުރެއްޖެނަމަ ކޮންމެ މަސައްކަތެއްވެސް ކުރެވޭނެކަން – Huvadhoo News Thasleema aai Muzna Angaidhiny Kerumeh Hurejjenama Komme Masakkathehves Kureveynekan Huvadhoo News\nތަސްލީމާ އާއި މުޒްނާ އަންގައިދިނީ ކެރުމެއް ހުރެއްޖެނަމަ ކޮންމެ މަސައްކަތެއްވެސް ކުރެވޭނެކަން\nމަންޓާ އެއަރގެ ސީޕްލޭނެއްގައި މަސައްކަތްކުރާ ދިވެހި އަންހެން ފަޅުވެރިއެއް ޕައިލެޓުންނާއެކު - ފޮޓޯ: މަންޓާ އެއަރ\nރާއްޖޭގެ ތާރީޚުގައިވެސް ސީޕްލޭންގެ ފަޅުވެރިންގެ މަސައްކަތް ކުރަމުން އަންނަނީ ފިރިހެނުންނެވެ. ސަބަބަކަށް ވަނީ ސީޕްލޭންގައި މަސައްކަތް ކުރުމަކީ ވަރަށް އުދަގޫ ކަމަކަށް ވާތީއެވެ. މޫސުން ގޯސްވެ ކަނޑުގަދަ ދުވަސްތަކުގައި ހުޅި ނަގާފައި އަންނަ ބޮޑެތި ރާޅުތަކުގެ ތެރެއަށް ބޯޓު ޖައްސާ ވަގުތު، ބޯޓުގެ މައި ދޮރު ހުޅުވައި ވަށައިގެން ނަގަމުންދާ ރާޅުތަކުގެ ތެޅުވުމަށް ބެލުމެއްނެތި ފަހަރަކު ވަލެއް އެއްސުމަކީވެސް ކުޅަދާނަ މީހަކަށް ކުރެވޭނެ މަސައްކަތެކެވެ. އާދައިގެ ފްލައިޓެއްގައި ކެބިިން ކްރޫއަކަށް އުޅުމަށްވުރެ ނުރައްކާ ބޮޑު މަސައްކަތެކެވެ.\nސީޕްލޭށް ލަގެޖް އަރުވާ ބާލާއިރު މޫސުން ތަންނުދޭ ހާލަތްތަކުގައި ގިނަ ގޮންޖެހުންތަކާއި ކުރިމަތިވެއެވެ. މިފަދަ ގޮންޖެހުންތަކާއި ކުރިމަތިލުމަށްފަހު ކުޅުދުއްފުއްޓަށް އުފަން އުމުރުން 32 އަހަރުގެ އާމިނަތު ތަސްލީމާ އާއި މާލެއަށް އުފަން 31 އަހަރުގެ އާއިޝަތު މުޒްނާ ބުނެދިނީ ކެރުމެއް ހުރެއްޖެނަމަ އަންހެނުންނަށްވެސް ކޮންމެ މަސައްކަތެއްވެސް ކުރެވިދާނެ ކަމެވެ.\nމަންޓާ އެއަރގެ2އަންހެން ކުރޫން ކަމަށްވާ ތަސްލީމާ އާއި މުޒްނާ އަކީ ރާއްޖޭގައި ރާއްޖޭގެ ތާރީޚުގައިވެސް މުޅިން އަލަށް އަންހެން ކެބިންކްރޫއިންގެ ގޮތުގައި ހަރަކާތްތެރިވުމުގެ ޝަރަފް ލިބުނު ދެއަންހެނުންނެވެ. ޕައިލެޓުންގެ ގޮތުގައި ބިދޭސީ އަންހެނުން ހަރަކާތެތެރިވީ ނަމަވެސް މި ދެ ފަޅުވެރިންނަކީ ރާއްޖޭގައި ކަނޑަށް ޖައްސާ ބޯޓުގައި ހަރަކާތްތެރިވާ ފުރަތަމަ ދިވެހި އަންހެން ފަޅުވެރިންނެވެ.\nމިދެއަންހެނުންގެ މަސައްކަތުން އެގިގެންދަނީ ސީޕްލޭންގައި މަސައްކަތް ކުރުމަކީ ހަމައެކަނި ފިރިހެނުންނަށް ކުރެވޭ މަސައްކަތެއް ނޫންކަމާއި، ރާއްޖޭގައި ސީޕްލޭން ކްރޫއެއްގެ ވަޒީފާ އަދާކުރުމުގައި އަންހެން ކުދިންނަށްވެސް ފުރުސަތު ހުޅުވިފައި އޮތްކަމެވެ. އަދި މިމަސައްކަތަށް ފިރިހެނުންނަށްވުރެ އަންހެނުން ތަންކޮޅެއްވެސް ދޫނުކުރާނެކަން މިދެމީހުން ވަނީ އަންގައިދީފައެވެ. މިއީ ނިކަން ކެރިހުރެ މަސައްކަތާއިގެން ކުރިޔަށްދާ ފިސާރި ކަނބަލުންނެވެ.\nހަމައެކަނި އަންހެން ކްރޫންނާއި އެކު ރާއްޖޭގައި ފުރަތަމަ ފަހަރަށް ސީޕްލޭންގެ ދަތުރެއް މިދިޔަ ޖެނުއަރީ މަހުގެ ތެރޭގައި މަންޓާއިންވަނީ ކޮށްފައެވެ. އަދި މިދިޔަ އަހަރު މަންޓާއިންވަނީ އަންހެން ޕައިލެޓުން ހިމެނޭ ފްލައިޓެއް ފުރަތަމަ ފަހަރަށް އޮޕަރޭޓްކޮށްފައެވެ.\nމަންޓާ އެއަރ ޓޫރިޒަމް


Raees Yameen ah naakaamiyaabu vee Maumoon baakee kurumun: Wadde | Mihaaru\nރައީސް ޔާމީނަށް ނާކާމިޔާބުވީ މައުމޫން ބާކީކުރުމުން: ވައްޑެ\nރައީސް ޔާމީން، މައުމޫނާއެކު ކުރިން ބޭއްވި ބައްދަލުވުމެއް: ރައީސް ޔާމީނަށް ނާކާމިޔާބުވީ މައުމޫނާ މެދު އަމަލުކުރެއްވި ގޮތުން ކަމަށް ވިދާޅުވި. - ފޮޓޯ: ރައީސް އޮފީސް\n30 ސެޕްޓެމްބަރ 2018 - 10:39\nރައީސް އަބްދުﷲ ޔާމީނަށް ރިޔާސީ އިންތިޚާބު ގެއްލި، ސިޔާސީ ގޮތުން ބޮޑު ނާކާމިޔާބީއަކާ ކުރިމަތިލައްވަން ޖެހިވަޑައިގަތީ، ކުރީގެ ރައީސް އަދި އެއްބަފާ ބޭބޭފުޅު، މައުމޫން އަބްދުލްގައްޔޫމް ޕީޕީއެމުން ވަކިކޮށް އެމަނިކުފާނާ މެދު އަނިޔާވެރިވުމުން ކަމަށް، ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާ ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހީމް (ވައްޑެ) މިއަދު ވިދާޅުވެއްޖެ އެވެ.\nރައީސް ޔާމީން، ދެ ވަނަ ދައުރަކަށް ވާދަކުރެއްވި އިންތިޚާބު، ބޮޑު ތަފާތަކުން ކާމިޔާބު ކުރެއްވީ އިދިކޮޅު ޕާޓީތަކުގެ ކެންޑިޑޭޓް، އިބްރާހިމް މުހައްމަދު ސޯލިހް (އިބޫ) އެވެ.\nއެ ނާކާމިޔާބީއާ އެކު ޕީޕީއެމްގެ ކުއްލި ކޮންގްރެސްއެއް ބާއްވައި އެ ޕާޓީގެ ރައީސް ކަމުގެ މަގާމަށް، ރައީސް ޔާމީން އިންތިޚާބުވެވަޑައިގަތުމުން ހިތްހަމަނުޖެހުން ފާޅުކުރައްވައި ވައްޑެ ގެންދަވަނީ ވަރަށް ބޮޑަށް ފާޑުވިދާޅުވަމުންނެވެ. އޭނާ ވިދާޅުވި ގޮތުގައި، އެއީ ޕީޕީއެމްގެ އަސާސީ ގަވާއިދާ ޚިލާފަށް ބޭއްވި "ބާތިލް ކޮންގްރެސް" އެކެވެ.\nވައްޑެ ވިދާޅުވީ މި އިންތިޚާބު ރައީސް ޔާމީނަށް ނާކާމިޔާބުވެވަޑައިގަތީ، މައުމޫން އެއްފަރާތް ކުރައްވައި އިޚްލާސްތެރިން ވަކިކުރައްވަން އެނގިވަޑައިނުގަތުމުން ކަމަށެވެ. ރައީސް ޔާމީން ތަހައްމަލް ކުރައްވަމުން ގެންދަވަނީ، މައުމޫނާ މެދު އަނިޔާވެރިކަމާއި ހަރުކަށިކަން އިސްކުރުމުގެ ހިތި ނަތީޖާ ކަމަށް ވެސް ވިދާޅުވި އެވެ.\nވައްޑެ ވިދާޅުވި ގޮތުގައި މައުމޫން، ބާކީކުރައްވަން ފެއްޓެވުމުން، އެކަން ނުކުރައްވަން ރައީސް ޔާމީނަށް ދެންނެވި އެވެ. އެކަމަކު އަޑުނާއްސަވައި ރައީސް ޔާމީން ކޯފާއިސްކުރެއްވީ ކަމަށް ވައްޑެ ވިދާޅުވި އެވެ.\n"..މައުމޫން ބާކީ ނުކުރަން އެދުމުން، އެ ދުވަހު ކޯފާވީ އަޅުގަނޑު ދެކެ. މިއަދު ކޯފާ ތިޔަވަނީ އަމިއްލަ ނަފްސު ދެކެ،" ވައްޑެ ވިދާޅުވި އެވެ.\nRaees yamen eve! Raees uz.@maumoonagayoom aa medhu harukashive,goiydhoonukoh,aniyaa verivaan fettevumun,E manikufaanā nulaa,inthikhaabu kaamiyaabu nuvaane kamah alhugandu bunithaa 2018 sep 23 ah baraabaru 1 aharaa 11 masvee dhuvahu thivee naakaamiyaabu 👇https://t.co/z7ZzHRrsbB\n— PPM Waddey (@Lawyer_Waddey) September 29, 2018\nމައުމޫނާ މެދު އަނިޔާވެރި ނުވާން އެދިވަޑައިގަތް ކަމަށް ވިދާޅުވެ ވައްޑެ ކުރެއްވި ޓުވީޓް.\nސަރުކާރަށް ތާއީދު ނުކުރާ ކަން ހާމަކުރައްވައި އިސްލާހަށް ފެއްޓެވި މަސައްކަތްޕުޅުގެ ތެރެއިން ޖުމްހޫރީ ޕާޓީގެ ކުރީގެ ލީޑަރު ގާސިމް އިބްރާހީމްއާ އެކު. --ފޮޓޯ/މިހާރު\nރައީސް ޔާމީން ވެރިކަން ކުރައްވާ ގޮތާ މެދު ހިތްހަމަޖެހިވަޑައިނުގެން، މައުމޫން ފާޑުވިދާޅުވާން ފެއްޓެވެމުން އުފެދުނު ހިޔާލުތަފާތުވުންތަކުގައި، އެމަނިކުފާނު ޕީޕީއެމްގެ ރައީސް ކަމުން ވެސް ވަކިކުރި އެވެ. އޭރު މައުމޫން ވަނީ، އިދިކޮޅު ޕާޓީތަކާ އެކު އިސްލާހުގެ ނަމުގައި މަސައްކަތްޕުޅު ފައްޓަވައިފަ އެވެ.\nމިދިޔަ ފެބްރުއަރީ5ވަނަ ދުވަހުގެ ރޭ މައުމޫން ހައްޔަރުކުރީ ރައީސް ޔާމީންގެ ވެރިކަން ގާނޫނާ ޚިލާފަށް ވައްޓާލަން އުޅުނު ކަމުގެ ތުހުމަތުގަ އެވެ. އެމަނިކުފާނުގެ މައްޗަށް ދައުލަތުން އުފުލި ޓެރަރިޒަމްގެ ދައުވާގެ ޝަރީއަތްތައް ކްރިމިނަލް ކޯޓުގައި ދަނީ ހިނގަމުންނެވެ. ޓެރަރިޒަމްގެ އެ ދައުވާ ސާބިތުވެއްޖެ ނަމަ 17 އަހަރާއި 20 އަހަރާ ދެމެދުގެ ޖަލު ހުކުމެއް މައުމޫންގެ މައްޗަށް އަންނާނެ އެވެ.\nއެމަނިކުފާނު މިހާރު ވެސް ގެންދަވަނީ، އެއް އަހަރާއި ހަތް މަހުގެ ޖަލު ހުކުމެއް ތަންފީޒު ކުރައްވަމުންނެވެ. އެއީ، ފެބްރުއަރީ 1 ގައި ސުޕްރީމް ކޯޓުން ނެރުނު އަމުރަށް ފަހު ފުލުހުން ހިންގި ތަހުގީގަށް އެ މަނިކުފާނުގެ ފޯނު ނުދެއްވި ކަމަށް ބުނެ، އަދުލު އިންސާފު ގާއިމް ކުރުމަށް ހުރަސް އެޅުމުގެ ކުށުގަ އެވެ.\nރައީސް މައުމޫން އަބްދުލްގައްޔޫމް ޕީޕީއެމް މުހައްމަދު ވަހީދު އިބްރާހިމް (ވައްޑެ) ރައީސް އަބްދުﷲ ޔާމީން ޕީޕީއެމްގެ ކޯޅުން\n46 ކޮމެންޓް, 56 ރިއެކްޝަންސް\nނާކާމިޔާބުވީ ހަމައެކަނި މައުމޫން ބާކީކުރުމަކުން ނޫނެވެ. ރައްޔިތުންގެ ވެރިއަކު ދައްކަން ޖެހޭ ރިވެރި އަޚުލާގާ ސުލޫކު ނުދެއްކުވެ. ޤައުމުގަ ވައްކަމާ ކޮރަޕްޝަނާ ފަސާދަ އާއި އަނިޔާވެރިކަން އިންތިހާޔަށް ދިއުމެވެ. އަދި ޕޯޑިއަމް ތަކަށް އަރާ ރައްޔިތުންކިބައިން އިޙުތިރާމާ އެކު އާދޭސް ދަންނަވަން ޖެހުނު ވަގުތުވެސް އިހުސާސްކުރެވުނީ ރައްޔިތުންނަށް ހެޓަކަށް ދީފައި އަދި ނުވިތާކަށް ވަކިމީހަކަށް ބަވާފަ، ތިމާވަރުގެ ޤާބީލް މީހަކު ނެއްކަމަށް ަމިއްލައަށް ހެދުމެވެ\nވަރަށް ރަނގަޅު ވާހަކައެއް.\nރައިސް މައުމޫނަކީ ދިގު 30 އަހަރުގެ ޚުދުމުޚުތާރުވެރިކަމެއް ކުރަމުން އައި މީހެއްކަމަށް އޭރު އެމްޑީޕީން ގޮވި!! އަދި އަނިޔާވެރި ކޮރަޕްޓް މީހެކޭވެސް އޭރު ގޮވި!! ޔާމީނަށް ވެރިކަން ލިބުނީމާވެސް އަމިއްލަ އެދުން އިސްކުރަންފެށީ މައުމޫނު!! އޭނާއަކީ ޕާޓީގެ ރައިސްކަމަށްވީތީ އޭނާ ބުނާ ހުރިހާކަމެއް ޔާމީންކުރަންޖެހޭނެކަމަށް ދެކެންފެށީ!! ޔާމީން އެގޮތަށް ތަބާނުވީމަ ވެރިކަމުން ދުރުކުރަން ކުރެވުނު ކަންތައްތަކުން ޖަލަށްވެސް ދާންޖެހުނީ!! ވެރިކަން ވެއްޓީ މައުމޫނު!!\nއިއްތިހާދުގައި ތިބި އެންމެ ހިތް ނުބައި މީހަކަށް މައުމޫނު ވާނެ، ފާރިސްއަށް ނައިބުކަން ނުލިބުނީމަ ތިމާއާއި މުޅި ޤައުމުގެ ޢަދުއްވުންނާއި ގުޅިގެން ހޯދޭނެ މޮޅެއް އެނގޭނެ އަދި. ބަލާނަން މައުމޫނު ކޮންމެ ދުވަހަކު ރައީސް އޮފީހަށްގޮސް ޞާލިޙަށް ލަފާއެރުވޭނީ ކިހާދުވަހެއް ވަންދެންތޯ. ޤާސިމު ފާޚާނާ ސާފުކުރާނެ ވަރުވެސް، ހަތްއުޑު މަތިން ބާއްވާލެއްވި އާޔަތްތަކަށް ހަދާގޮތްވެސް އަދި ފެންނާނެ\nތަސްމީންގެ ސިޔާސީ ޙަޔާތުން ޢިބުރަތް ޙާޞިލް ނުކުރެވުމަކީ ޔާމީނަށް ހެއްދެވުނު ގޯހެއް.\nއަހުން ނިންމައިގެން ތިބީ ކުޑަ ޢަލީ އަށް ވޯޓް ދޭން ޖެހުނަސް ތިޔަ ޔާމީނަކަށް ހަމަހިލާ ވޯޓް ނުދިނުމަށް\nމައުމޫނަކީ އަމިލްލަ އެދުން އިސްކުރި މީހެ.\nޔާމީނަކީ ދިވެިން އެންމެ ނަފުރަތު ކުރާ ސިޔާސީ ޝަޚުޞު\nއަމިއްލަ ސިކުނޑިއަކުން ނޫން ވިއްޔަ ވިސްނަނީ. ބަޔަކު ކިޔާހާ އެއްޗެއް ރިޕީޓް ކުރަމުން ދުވެ ނަގަނީ\nޔާމީނަށް ނާކާމިޔާބުވީ ވޯޓް ދޭން ޖެހޭ ކަންކަމަށް ވުރެ އޭނަޔަށް ވޯޓް ދޭން ނުޖެހޭ ކަންތައްތައް މާގިނަވީމައެވެ.\nރައީސް ޔާމިނަށް ނާކާމިޔާބުވީ އިބޫއަށްވުރެ މަދުން ވޯޓްލިބުނީމަ.


July Mahu Import Adhi Exportves Dhashah - Vaguthu\nޖުލައި މަހު އިމްޕޯޓު އަދި އެކްސްޕޯޓު ވެސް ދަށަށް\nމި އަހަރުގެ ޖުލައި މަހު ރާއްޖެއަށް މުދާ އެތެރެ ކުރި މިންވަރު އަދި ރާއްޖެ އިން މުދާ ބޭރު ކުރި މިންވަރު ދަށް ވެއްޖެއެވެ.\nކަސްޓަމްސް އިން އާންމުކޮށްފައިވާ ތަފާސްހިސާބުތައް ދައްކާގޮތުން މިއަހަރުގެ ޖުލައި މަހު ރާއްޖެއަށް އެތެރެކޮށްފައި ވަނީ 3.7 ބިލިއަން ރުފިޔާގެ މުދަލެވެ. މިދިޔަ އަހަރުގެ ޖުލައި މަހު ރާއްޖެއަށް އެތެރެކޮށްފައި ވަނީ 4.1 ބިލިއަން ރުފިޔާގެ މުދަލެވެ. އެހެންކަމުން ރާއްޖެއަށް އެތެރެކުރި މުދަލުގެ ނިސްބަތް ވަނީ މިދިޔަ އަހަރުގެ އެ މުއްދަތާ އަޅާ ބަލާއިރު ނުވަ ޕަސެންޓް ދަށް ވެފައެވެ.\nމި އަހަރުގެ ޖުލައި މަހު ރާއްޖެއިން އެކްސްޕޯޓު ކޮށްފައި ވަނީ 165 މިލިއަން ރުފިޔާގެ މުދަލެވެ. މިދިޔަ އަހަރުގެ ޖުލައި މަހު 196 މިލިއަން ރުފިޔާގެ މުދާ އެކްސްޕޯޓު ކޮށްފައި ވެއެވެ. މިއީ މިދިޔަ އަހަރާއި އަޅާބަލާއިރު، 16 ޕަސެންޓު ދަށްވުމެކެވެ.\nމި އަހަރުގެ އެ މުއްދަތުގެ ތެރޭގައި ޑިއުޓީގެ ގޮތުގައި 287 މިލިއަން ރުފިޔާ ދައުލަތަށް ލިބިފައި ވެއެވެ. މިދިޔަ އަހަރުގެ ޖުލައި މަހު ޑިއުޓީގެ ގޮތުގައި ދައުލަތަށް ލިބުނީ 281 މިލިިއަން ރުފިޔާއެވެ. އެހެންކަމުން އިމްޕޯޓު އެކްސްޕޯޓުން ދައުލަތަށް ލިބުނު އާމްދަނީ ވަނީ މިދިޔަ އަހަރުގެ އެ މުއްދަތާއި އަޅާބަލާއިރު، ދެ ޕަސެންޓު އިތުރުވެފައެވެ.\nއޮގަސްޓް 14, 2019 20:44\nޥެރިކަން ކުރަންނޭގޭބަޔަކާހަވާލް ކުރީމަވާނީ މިހެން\nވައްކަމާއި ގޮތް ނޭނގޭ މަރުތަކާއި ދިވެހިން އެކި ދިމަދިމާލުން އެއް ޖިންސުން ކައިވެނި ކުރުމާއި މިކަންކަން ނޫން އެހެން ހުރިހާ ކަމެއް ދަނީ ދަށަށް. ބޮޑު މުސީބާތެއް މިއޮތީ.\nއޮގަސްޓް 14, 2019 21:56\nވެރިކަންކުރަންވެސް ނޭގޭ، ވެރިކަން ލިބުނީމަ އުޅެންވެސް ނޭގޭ ބައެއް\nއޮގަސްޓް 14, 2019 22:11\nގާބިލު ކަމެއް އިލްމެއް ހޖލްމެއް ނެއް މީހުން ނާ ވެރިކަން ހަވާލު ކޮއްގެން ތިބޭ ، ފުއްޖަހާގެން ކޯޓުފަޓުލޫނުހަ


އެއްވެސް ކުލައަކީ ސިޔާސީ ކުލައެއް ނޫން | Jazeera\tއެއްވެސް ކުލައަކީ ސިޔާސީ ކުލައެއް ނޫން - Jazeera\nއެއްވެސް ކުލައަކީ ސިޔާސީ ކުލައެއް ނޫން\nއާމިނަތު އަޙުމާ May 25, 2019 111 views0\nއާބާދީގެ ގޮތުން4ލައްކައަށްވުރެ ވެސް މަދު މީހުން ދިރިއުޅޭ މި ކުޑަކުޑަ ދިވެހިރާއްޖޭގައި އެންމެ ވައިގައި ހިފާނީ ސިޔާސީ ވާހަކަތަކެވެ. އެންމެ ހިނގާނީ ސިޔާސީ މީހުން ބުނާ ބަސްތަކެވެ. މި ގޮތުން ރާއްޖޭގައި އެންމެ ނަން މަޝްހޫރު ސިޔާސީ ޕާޓީތަކުގެ ލީޑަރުންނާއި އެ މީހުންގެ ޕާޓީގެ ކުލައާއި މިފަދަ ހުރިހާ އެއްޗެއް ރާއްޖޭގެ ސްކޫލުތަކުގެ ކުޑަކުދިންނަށް ދަންދެން ހިތުން އެނގޭނެއެވެ. އެ ފަދަ ޕާޓީތައް ޕްރޮމޯޓުކޮށް ހަދައިފައި ހުންނަ ލަވަތަކަކީވެސް އެންމެ ތުއްތު ކުއްޖާވެސް ހިތުން އެނގޭ ލަވަތަކަކަށް\nވަނީވެފައެވެ. މިގޮތުންވެސް ވަކި ކުލައެއް ފެނުމުން އެ ކުލައެއް ވަކި ޕާޓީއަކަށް ހިބައިން ދިނުމަކީ ގިނަ ބަޔަކު ކުރާ ކަމެއްކަން ފާހަގަކުރެވެއެވެ.\nހެދުން ފަހަން ފޮތި ގަންނަން ގޮސްވެސް، ހެދުން ގަންނަން ގޮސްވެސް ވަކި ކުލައެއް ފެންނައިރަށް މިވެނި ޕާޓީއަކު ކުލައެކޭ ބުނެ އެ ފޮތިކޮޅެއް ކިތަންމެ ރީތި ނަމަވެސް އެ އެއްޗެއް ނުގަނެ ދޫކޮށްލާ މީހުންގެ އަދަދު ދިވެހިންގެ ތެރޭގައި ވަރަށް ގިނައެވެ. މީގެ އެންމެ ހިތާމަހުރި ކަމަކީ ވަކި ސިޔާސަތެއް ގަބޫލުކުރާ ނުވަތަ ވަކި ސިޔާސަތަކަށް ތާއީދުކުރާ މީހަކަށްނުވި ނަމަވެސް މި ގަބޫލުކުރުމުގެ މަތީގައި ދެމިހުންނަ މީހުންގެ އަދަދު އިންތިހާއަށް އަރައިގެން ދިޔުމެވެ.\nވަކިން ޚާއްސަކޮށް ސިޔާސީ ޕާޓީއަކަށް ކެމްޕެއިން ކުރަމުން ދާ ދުވަސްވަރަކު ފިޔާތޮށިކުލައިގެ ނޫނީ ރީނދޫ ކުލައިގެ ނޫނީ ރަތްކުލައިގެ ހެދުމެއް ލައިގެން މަގުމަތިން ހިނގާލެވެން ނޯންނާނެއެވެ. ކޮންމެވެސް ހިސާބަކުން ކޮންމެވެސް މީހަކު އާނ އެއީ ރަތްލާޖެހި މިވެނި ޕާޓީއަކު މީހެކޭ ބުނާނެއެވެ. ނުދަންނަ މީހުންނެވެ. ދުވަހަކު ފެނުން ބައެއްވެސް ނޫނެވެ. ބައެއް މީހުންނަށް މިކަމާއިހެދި އެމީހުންގެ އޮފީސް ޔުނިފޯމްވެސް، ސްކޫލް ކުދިންނަށް ސްކޫލް ޔުނިފޯމްވެސް ލެވެން ނޯވެއެވެ.\nމުނާސަބާތެއް ފާހަގަކުރާ ދުވަހެއްގައި ހުރިހާ މުވައްޒަފުން އެއް ކުލައެއްގެ ފޭރާން ލާން ނިންމާ އިރުވެސް ކޮންމެ ބަޔަކުވެސް ސަމާލުކަން ދެވޭތޯ ބަލާނީ މި ކިޔާ 'ސިޔާސީ ކުލައެއްގެ' ހެދުމެއް ފާސްނުކޮށް ވޭތޯއެވެ. ނަމަވެސް މިފަދައިން ގަބޫލުކުރަން ޖެހޭ އެއްވެސް ސަބަބެއް ނެތެވެ. އެއްވެސް ކުލައަކީ ސިޔާސީ ޕާޓީއެއްގެ ކުލައެއް ނޫނެވެ. އެއީ މުޅިން އެމީހުންނަށް ނިސްބަތްވާ ކުލައަކަށް ނުހެދޭނެއެވެ.\nމި ސިޔާސީ ޕާޓީތައް ވުޖޫދަށް އައުމުގެ އެތައް އެތައް ޒަމާނެއް ކުރިން ފިޔާތޮށި ކުލަވެސް، ރީނދޫކުލަވެސް، ރަތްކުލަވެސް، ފެހިކުލަވެސް އޮންނާނެކަން ޔަގީނެވެ. ނަމަވެސް މާފަހުން އުފެެއްދި ޕާޓީތަކަކަށް އެކުލަތައް ނިސްބަތްކޮށް، މުޅިން އެ ޕާޓީއެއްގެ ކުލައަކަށް ހަދައިލުމުގެ ބޭނުމަކީ ކޮބައިހެއްޔެވެ؟ މިހާރު މިއޮތް ގޮތުން ނަމަ ހަމަޖެހިލައިގެން ބޭނުންވާ ކުލައެއްގެ ފޭރާމެއްވެސް ލެވެން ނެތެވެ. ސިޔާސީ ވަކި ފިކުރެއް އޮތަސް އެކަންތައް ވަކި ހުދޫދެއްގެ ތެރޭގައި ބަހައްޓަން ދިވެހިން ދަސްކުރަން އެބަޖެހެއެވެ.


Syria-Turkey gulhey sarahadhdhee rongun IS fassaalaifi | Mihaaru\nސީރިއާ-ތުރުކީ ގުޅޭ ސަރަހައްދީ ރޮނގުން އައިއެސް ފައްސާލައިފި\n05 ސެޕްޓެމްބަރ 2016 - 09:50 1 comment\nބޮޑު ވަޒީރު ވިދާޅުވީ ސީރިއާ ސަރުކާރާ ދެކޮޅު ހަނގުރާމަވެރިންގެ ހަމަލާތަކުގައި ސަރަހައްދީ ރޮނގު ހިމެނޭ ހިސާބުތައް ސާފުކޮށްލެވުމުން އައިއެސްގެ ހަނގުރާމަ އަށް އެތެރެކުރާ މީހުންނާއި ހަތިޔާރުގެ ސަޕްލައި ހުއްޓުމަކަށް އަންނާނެ ކަމަށެވެ.\nއަނެއްކޮޅުން ސީރިއާ ސަރުކާރު ސިފައިން ވަނީ ހަލަބު ސިޓީން ކުރިން ގެއްލުނު ސަރަހައްދުތައް އަލުން ހިފައިފަ އެވެ. ސީރިއާ ސަރުކާރުން ބުނެފައި ވަނީ ހަލަބު ސިޓީ އެކުގައި ހިފުމަށް ދެން މާގިނަ ދުވަހެއް ނުނަގާނެ ކަމަށެވެ.\nސަރަހައްދީ ރޮނގު ކައިރިން އައިއެސް ފައްސާލެވިއްޖެކަން ޔިލްދިރިމް އިއުލާން ކުރެއްވީ ތުރުކީގެ އަސްކަރީ ކާމިޔާބީތަކާ ގުޅޭ ގޮތުން ޓީވީ މެދުވެރިކުރައްވާ ދެއްވި ތަގްރީރެއްގަ އެވެ.\nސީރިއާ އާއި ތުރުކީ ގުޅޭ ސަަރަހައްދީ ރޮނގު އަންގައިދޭ ޗާޓެއް.\n"ސީރިއާއާ ގުޅިފައިވާ 91 ކިލޯ މީޓަރުގެ ދިގު ސަރަހައްދީ ރޮނގު، އަޒާޒް އިން ޖަރާބްލުސްއާ ހަމައަށް މި ވަނީ އައިއެސްގެ ކިބައިން ސާފުކޮށްލެވިފައި،" ޔިލްދިރިމް ވިދާޅުވި އެވެ. "ހުރިހާ ޓެރަރިސްޓް ޖަމާއަތްތަކެއް ފައްސާލެވިއްޖެ."\nއައިއެސްގެ އިތުރުން ތުރުކީން ގަބޫލް ކުރަނީ ސީރިއާގެ ކުރުދީ ޖަމާއަތެއް ކަމަށްވާ ވައިޕީޖީ އަކީ ވެސް ޓެރަރިސްޓް ޖަމާއަތެއް ކަމަށެވެ. މި ޖަމާއަތުން ދަނީ އެމެރިކާގެ ވައިގެ ހަމަލާތަކުގެ އެހީއާ އެކު ސީރިއާގެ އުތުރުގެ ސަރަހައްދުތައް ހިފަމުންނެވެ. ޔިލްދިރިމް ވިދާޅުވީ ސީރިއާގެ އުތުރުގައި އާޓިފިޝަލް ދައުލަތެއް ގާއިމްކުރުމުގެ ފުރުސަތު ނުދެއްވާނެ ކަމަށެވެ.\nސީރިއާގެ ސަރަހައްދުގެ ތެރޭގައި ތުރުކީން ވަރުގަދަ އަސްކަރީ އޮޕަރޭޝަނެއް ފަށާފައިވާތާ ދުވަސްކޮޅެއްވެއްޖެ އެވެ. މިދިޔަ މަހު 24 ގައި ފެށި މި އޮޕަރޭޝަނުގައި ތުރުކީން ވަނީ ގިނަ އަދަދެއްގެ ޓޭންކާއި ބަރު ހަތިޔާރު ބޭނުންކޮށްފަ އެވެ.


SAFF championship ge title sponsor akah Ooredoo Maldives - One Online\nއެއްބަސްވުމުގައި ސޮއިކޮށް، އެފްއޭއެމްގެ ރައީސް ބައްސާމްއާއި އުރީދޫ މޯލްޑިވްސްގެ ޗީފް ކޮމާޝަލް އޮފިސަރު ހުސައިން ނިޔާޒު ---- ފޮޓޯ/ އެފްއޭއެމް\nސާފް ޗެމްޕިއަންޝިޕްގެ ޓައިޓަލް ސްޕޮންސަރަކަށް އުރީދޫ މޯލްޑިވްސް\nކުރިއަށް އޮތް ސާފް ޗެމްޕިއަންޝިޕްގެ ޓައިޓަލް ސްޕޮންސަރަކަށް އުރީދޫ މޯލްޑިވްސް ހަމަޖައްސައި، އެފްއޭއެމްއާއެކު އެއްބަސްވުމުގައި ސޮއިކޮށްފިއެވެ.\nއޮކްޓޯބަރު އެއްވަނަ ދުވަހުން ފެށިގެން 16 ވަނަ ދުވަހާ ހަމައަށް މާލޭގައި ކުރިއަށް ގެންދަން ނިންމާފައިވާ ސާފް ޗެމްޕިއަންޝިޕްގެ ޓައިޓަލް ސްޕޮންސަރެއްގެ ގޮތުގައި އުރީދޫ ހަމަޖައްސާ މިއަދު އެކަން އިއުލާން ކޮށްފައިވާ އިރު، އުރީދޫން ބުނެފައިވަނީ ގައުމުގެ ފަހުރު ކަމަށްވާ ގައުމީ ޓީމަށް ސަޕޯޓު ދިނުމުގައި ރައްޔިތުންނާއެކު ބައިވެރިވެވުމަކީ ލިބޭ އުފަލެއް ކަމަށެވެ.\nސާފް ޗެމްޕިއަންޝިޕަށް މުޅި ގައުމު ތައްޔާރުވަމުން އަންނަ އިރު، މުބާރާތުގެ މާކެޓިން ކެމްޕޭން އެފްއޭއެމްއިން ވަނީ މިހާރު އިފްތިތާހުކޮށްފައެވެ. ރާއްޖޭގެ އެކި ކަންކޮޅުތަކުގައި ސާފް ޗެމްޕިއަންޝިޕްގެ ފޯރި ގަދަ ކުރުމަށް "މަގޭ މަހަލްދީބު"ގެ ނަމުގައި މިފަހަރުގެ މުބާރާތް ރަސްމީކޮށް އިއުލާން ކޮށްފައިވާ އިރު، ބޭނުންކުރާނެ ސްލޮގަންއަކީ "ތިންވަނަ ފަހަރު، އިރާދަކުރެއްވިއްޔާ މިއީ އެފަހަރު،" ސްލޮގަންއެވެ.\n2018 ވަނަ އަހަރު ބަންގްލަދޭޝްގައި ބޭއްވި ސާފް ޗެމްޕިއަންޝިޕްގެ ޗެމްޕިއަނުންނަކީ ރާއްޖެ ކަމަށްވާ އިރު، ދިވެހީން ނުކުންނަން ޖެހެނީ ތަށި ދިފާއުކުރުމަށެވެ. 2008 ވަނަ އަހަރާއި 2018 ވަނަ އަހަރުގެ ކާމިޔާބީއަށް ރަން މެޑަލްއެއް އިތުރު ކުރުމަށެވެ.\nމިފަހަރުގެ ސާފް ޗެމްޕިއަންޝިޕާ ގުޅޭގޮތުން އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެފައި ވަނީ މިއީ އުނދަގޫ ހާލަތަކުން އަރައިގަންނަން ރާއްޖެއަށް ލިބުނު ބޮޑު ފުރުސަތެއް ކަމަށާއި، އުންމީދަކީ ފައިނަލް ކާމިޔާބުކުރުން ކަމަށެވެ. ރާއްޖޭގެ ހުރިހާ ރައްޔިތުން ގައުމީ ވަންތަކަމުގައި، ގައުމީ ރޫހުގައި މި މުބާރާތް ކާމިޔާބުކުރަން އެކުވެރިވުމަކީ އެދޭ އެދުން ކަމަށްވެސް ބައްސާމް ވަނީ ފާހަގަކުރައްވައިފައެވެ.\nމިފަހަރުގެ މުބާރާތުގެ ކޯ ސްޕޮންސަރަކީ އެސްޓީއޯއެވެ. ޑިޖިޓަލް ޕާޓްނަރަކީ ދިރާގެވެ. މެޑިކަލް ޕާޓްނަރަކީ އޭޑީކޭ ހޮސްޕިޓަލެވެ. އިންޝުއަރަންސް ޕާޓްނަރަކީ އެލައިޑެވެ.\nގުޅޭ ޓެގު ސާފް ޗެމްޕިއަންޝިޕް އުރީދޫ އެފްއޭއެމް ފުޓްބޯޅަ އުރީދޫ މޯލްޑިވްސް ބައްސާމް އަދީލް ޖަލީލް\nއުރީދޫ ސާފް ޗެމްޕިއަންޝިޕް 2021 މުބާރާތް ނިންމުމުގެ ރަސްމިއްޔާތު\nނޭޕާލް ބަލިކޮށް އިންޑިއާ އަށްވަނަ ފަހަރަށް ސާފް ކާމިޔާބުކުރުން


Volley ge bainalaguvaamee mubaaraai thakeh Raajjeygai baahvanee | Jazeera\tވޮލީގެ ބައިނަލްއަގްވާމީ މުބާރާތްތަކެއް ރާއްޖޭގައި ބާއްވަނީ - Jazeera\nވޮލީގެ ބައިނަލްއަގްވާމީ ދެ މުބާރާތްތަކެއް ރާއްޖޭގައި ބާއްވަނީ\nކުޅިވަރު February 9, 2021 154 views0\nރާއްޖޭގެ ގައުމީ ފިރިހެން ވޮލީބޯޅަ ޓީމު\nވޮލީ ބޯޅައިގެ ބައިނަލްއަގްވާމީ ދެ މުބާރާތެއް ރާއްޖޭގައި ބޭއްވުމަށް ތާވަލުކޮށްފިއެވެ.\nޖަޒީރާއަށް އެނގިފައިވާ ގޮތުން އޭޝިއަން ސެންޓްރަލް ޒޯން ޗެލެންޖް ކަޕުގެ އަންހެން ޑިވިޝަނާއި، ބީޗް ވޮލީބޯޅަ ޗެލެންޖު ކަޕުގެ އަންހެން އަދި ފިރިހެން މުބާރާތްތައް ރާއްޖޭގައި ބޭއްވުމަށް ވަނީ ތާވަލުކޮށްފައެވެ.\nމި މުބާރާތްތަކުގެ ތެރެއިން އޭވީސީ ސެންޓްރަލް ޒޯނު ޗެލެންޖް ކަޕުގެ އަންހެން ޑިވިޝަނަކީ މިދިޔަ އަހަރު ރާއްޖޭގައި ބޭއްވުމަށް ތާވަލުކުރި މުބާރާތެކެވެ. އެހެންނަމަވެސް ކޮވިޑް-19 އާ ގުޅިގެން އެ މުބާރާތް މިއަހަރަށް ވަނީ ފަސްކޮށްފައެވެ.\nމިއަހަރުގެ ވޮލީ ކަލަންޑަރުގައި އެ މުބާރާތް ބޭއްވުމަށް ތާވަލުކޮށްފައިވަނީ އޮކްޓޫބަރު މަހުގައެވެ. މި މުބާރާތުގައި ރާއްޖޭގެ އިތުރުން ނޭޕާލާއި، އަފްގާނިސްތާނާއި، ބޫޓާނާއި، ބަންގްލަދޭޝްއާ، ކިރިގިސްތާނާއި، އުޒްބެކިސްތާންގެ އިތުރުން ތުރުކުމެނިސްތާން ހިމެނެއެވެ.\nމީގެ އިތުރުން ބީޗް ވޮލީބޯލް ޗެލެންޖް ކަޕް ރާއްޖޭގައި ބޭއްވުމަށް ތާވަލުކޮށްފައިވަނީ މިއަހަރުގެ ނޮވެމްބަރު މަހުގައެވެ. މި މުބާރާތުގެ އަންހެން އަދި ފިރިހެން ޑިވިޝަނުގެ މެޗުތައް ރާއްޖޭގައި ކުޅޭއިރު، މި މުބާރާތުގައިވެސް ނުވަ ގައުމަކުން ވާދަކުރާނެއެވެ.\nމީގެ ކުރިން ރާއްޖޭގައި ވަނީ ވޮލީބޯޅައިގެ ބައިނަލްއަގްވާމީ ދެ މުބާރާތެއް ބާއްވާފައެވެ. އެއީ އޭވީސީ ކޮލިފިކޭޝަން ބުރާއި، ސީނިއަރ މެންސް ސެންޓްރަލް ޒޯން ވޮލީބޯލް ޗެމްޕިއަންޝިޕެވެ. މީގެ އިތުރުން ބީޗް ވޮލީގެ ވެސް ބައިނަލްއަގްވާމީ މުބާރާތެއް ރާއްޖޭގައި ވަނީ ބާއްވާފައެވެ.\nވޮލީގެ ބައިނަލްއަގްވާމީ މުބާރާތްތަކެއް ރާއްޖޭގައި ބާއްވަނީ


Perez akee kaakukan adhi eii kihaa mussandhi meeheh kan engeytha? - vNews.mv\nސްޕެއިންގެ ބިލިއަނަރު ފްލޮރެންޓީނޯ ޕެރޭޒް ރޮޑްރިގޭޒް- ފޮޓޯ:- ގެޓީ އިމޭޖަސް\nޕެރޭޒް އަކީ ކާކުކަން އަދި އެއީ ކިހާ މުއްސަނދި މީހެއްކަން އެނގޭތަ؟\nއައްފާން މުހައްމަދު 29 April 2021, 22:29\nރެއާލް މެޑްރިޑުގެ ރައީސް ފްލޮރެންޓީނޯ ޕެރޭޒް އަކީ ކާކުކަން، ފުޓުބޯޅަ ބަލާ އަދި މި ކުޅިވެރަށް ޝައުގުވެރިކަން ހުންނަ ކޮންމެ ފަރާތަކަށްވެސް އެނގޭނެއެވެ. އެހެންނަމަވެސް އޭނާ މިހާރު ހުރި ހިސާބަށް އައުމުގެ ކުރިން އޭނާ ކުރި މަސައްކަތާއި މިހާރު އޭނާގެ މިލްކިއްޔާތުގައި ހުރި މިންވަރުގެ އިތުރުން ފުޓުބޯޅައިގައި އޭނާއަކި ކިހާ ނުފޫޒުގަދަ ފަރާތެއްކަން ފަހަރެއްގައި އެންމެނަސް ނޭނގިދާނެއެވެ.\n1947 ވަނަ އަހަރުގެ މާޗު މަހުގެ 8 ވަނަ ދުވަހު ސްޕެއިންގެ މެޑްރިޑުގެ އަވަށަކަށް އުފަން ފްލޮރެންޓީނޯ ޕެރޭޒް ރޮޑްރިގޭޒް އަކީ ކޮންސްޓްރަކްޝަން ދާއިރާއިން ކުރިއެރުންތަކެއް ހޯދާ މުއްސަނދިވި ސްޕެއިންގެ ބިލިއަނަރެކެވެ.\nޕޮލިޓެކްނިކް ޔުނިވާސިޓީ އޮފް މެޑްރިޑުން ތައުލީމު ހާސިލުކުރުމަސްފަހުގައި ސިވިލް އިންޖިނިއަރެއްގެ ގޮތުގައި އެތައްދުވަހެއް ހޭދަކުރުމަށްފަހު ޕެރޭޒްގެ ދިރިއުޅުމަށް މިހާރު ލިބިފައިވާ ތަނަވަސްކަމުގެ އަސްލަކީ އޯސީޕީ ކޮންސްޓްރަކްޝަންސް އެވެ. އެހެންނަމަވެސް އޭގެކުރިންވެސް މި ކުންފުނީގެ އިސް މަގާމުތައް އޭނާ ފުރާފައިވާއިރު އޭނާގެ އަމިއްލަ ވިޔަފާރިއެއްވެސް އޮވެއެވެ.\nމީގެއިތުރުން 1979 ވަނަ އަހަރު ޔޫނިއަން އޮފްދަ ޑިމޮކްރަޓިކް ސެންޓަރ ޕާޓީގެ ފަރާރުން މެޑްރިޑުގެ ސިޓީ ކައުންސިލުގައިވެސް އޭނާ ތަމްސީލުކޮށްފައިވާއިރު އޯސީޕީގެ ވައިސް ޕްރެސިޑެންޓަކަށް ޕެރޭޒް އައްޔަންކުރި 1993 ވަނަ އަހަރުއެވެ. އެހެނެނަމަވެސް އޭގެ4އަހަރުފަހުން އެކުންފުންޏާއި އިތުރު ކޮންސްޓްރަކްޝަނެއް އެއްކޮށްލުމަށްފަހު އުފެއްދި އައު ކުންފުނީގެ ރައީސް އެއްގެ ގޮތުގައި ހަމަަޖައްސާފައިވަނީ ޕެރޭޒް އެވެ.\n1997 ވަނަ އަހަރު އުފެދުނު އޭސީޕީ ކުންފުނީގެ ރައީސްގެ މަގާމު ޕެރޭޒް ފުރަމުން އަންނައިރު މިއަދު އެ ކުންފުންޏަކީ ސްޕެއިންގައި އެންމެ ފުޅާ ދާއިރާއެއްގައި ކޮންސްޓްރަކްޝަން މަސައްކަތްކުރާ ކުންފުންޏެވެ. އަދި މިއަދު އެ ކުންފުނީގެ ރައުސުލްމާލުގައި 2.3 ބިލިއަން ޑޮލަރު އެބަހުރިކަމަށް ސްޕެއިންގެ މީޑިއާއިން ރިޕޯޓްކުރެއެވެ. މިހާރު ޕެރޭޒް އަކީ އެ ކުންފުނީގެ ޗެއާމަންގެ އިތުރުން ސީއީއޯވެސް މެއެވެ.\nކާމިޔާބު ވިޔަފާރިވެރިއެއްގެ އިތުރުން ކާމިޔާބު ސިޔާސީ ހައިސިއްޔަތެެއްގައި ހަރަކާތްތެރިވަމުން އައި ޕެރޭޒް، ރެއާލް މެޑްރިޑުގެ ރައީސްކަމަށް އެންމެ ފުރަތަމަ ކުރިމަތިލާފައިވަނީ 1995 ވަނަ އަހަރުއެވެ. އެ އަހަރުގެ އިންތިހާބުގައި އޭނާ ވަނީ ރެމޯން މެންޑޯޒާ އާއި ވާދަކޮށް ބަލިވެފައެވެ. އެހެންނަމަވެސް 2000 ވަނަ އަހަރު އައު ހިތްވަރަކާއި ވަރުގަދަ ވައުދުތަކަކާއިއެކު ޕެރޭޒް މި މަގާމަށް އަލުން ކުރިމަތިލާ، ވޯޓުލީ މީހުންގެ 94.2 އިންސައްތަ ވޯޓާއި އެކު ވަނީ މި މަގާމު ކާމިޔާބުކޮށްފައެވެ.\nއެގޮތުން ޕެރޭޒްވީ އެންމެ ބޮޑު ވައުދަކީ އޭރު ރެއާލް މެޑްރިޑް މާލީގޮތުން އޮތް ވަޅުގަނޑުން ސަލާމަތް ކޮށްދީ، ވާދަވެރި ބާސެލޯނާ އަށް ކުޅެމުން އަންނަ ލުއިސް ފީގޯގެ އިތުރުން ދުނިޔޭގެ ފެންވަރުގެ މޮޅެތި ފުޓުބޯޅަ ކުޅުންތެރިންތަކެއް އެކުަލަބަށް ގެންނަންވީ ވައުދެވެ. އަދި އޭނާ ވަނީ މި ވައުދު ފުއްދާ، ފީގޯގެ އިތުރުން ރެއާލް މެޑްރިޑުގެ މިހާރުގެ ކޯޗް، ޒައިނެއްދީން ޒިދާން އާއި ބްރެޒިލްގެ ރޮނާލްޑޯގެ އިތުރުން ޑޭވިޑް ބެކަމް އާއި މައިކަލް އޮވެން އަދި ރޮބީނިއޯ އެޓީމަށް ބޮޑު އަގުގައި ގެނެސްފައެވެ.\nރައީސް ކަމުގެ މަގާމަށް ޕެރޭޒް އިންތިހާބުވިތާ6އަހަރުގެ ތެރޭގައި ރެއާލް އިންވަނީ ސްޕެނިޝް ލަލީގާ ދެ ފަހަރު، އަދި ޔޫރަޕިއަން ކަޕް ވެސް ކާމިޔާބުކޮށްފައެވެ. އޭނާގެ ފުރަތަމަ ދައުރުން އިސްތިއުފާދީފައިވަނި 2006 ވަނަ އަހަރުގެ ފެބްރުއަރީ މަހުގައެވެ. އެއަށްފަހުގައި ދެން ދެވަނަ ދައުރަކަށް ޕެރޭޒް ރެއާލްގެ ރައީސްކަމަށް އިންތިހާބުވީ 2009 ވަނަ އަހަރުގައެވެ. އަނެއްކާވެސް ޕެރޭޒް މަގާމަށް އިންތިހާބުވުމާއެކު ގިނަ އަދަދެއްގެ އަގުބޮޑެތި ކުޅުންތެރިންތަކެއް ރެއާލް މެޑްރިޑަށް ވަނީ ސޮއެ ކޮށްފައެވެ.\nއެގޮތުން ދުނިޔޭގައި އުފެދުނު އެންމެ މޮޅު އެއް ފުޓުބޯޅަ ކުޅުންތެރިޔާ ކަމަށްވާ ޕޯޗުގަލްގެ ކްރިސްޓިއާނޯ ރޮނާލްޑޯގެ އިތުރުން، ކަރިމް ބެންޒެމާ، ކަކާ، ބޭލް، ޑި މާރިއާ، މެސަޓް އޮޒިލް އަދި ޒަބީ އެލޮންސޯ ފަދަ ކުޅުންތެރިންގެ ސޮއެ ރެއާލް މެޑްރިޑުން ވަނީ ހޯދާފައެވެ.\nދުނިޔޭގެ އެންމެ މުއްސަނދި އަދި އެންމެ ބޮޑު އެއް ކުލަބަށް ރެއާލް މެޑްރިޑު ހަދައިދިން ޕެރޭޒް އަކީ ޔޫރަޕު ފުޓުބޯޅައިގެ އެންމެ ނުފޫޒުގަދަ އެއް ފަރާތެވެ. އެގޮތުން ޔޫރަޕު ފުޓުބޯޅައިގެ ގިނަ ކަންތައްތަކަކަށް ޕެރޭޒްގެ ބާރު ފޯރާކަމުގެ އިތުރުން، ޔޫރަޕު ފުޓުބޯޅައިގެ މައި އިދާރާގައިވެސް ޕެރޭޒްގެ ބަސް ހިނގާކަމަށް އަޑުފެތުރިފައި ވެއެވެ.\nއަދި ދާދިފަހުން ފުޓުބޯޅައިގެ ނުފޫޒުގަދަ 12 ކުލަބަކުން ވުޖޫދުކުރަން މަސައްކަތްކުރި، އަދި މިހާރު ހުއްޓުމަކަށް އައިސްފައިވާ ޔޫރަޕިއަން ސުޕާ ލީގުގެ ޗެއާމަނަކީވެސް އޭނާއެވެ. ރިޕޯޓްތައް ބުނާގޮތުން ޕެރޭޒްގެ މިލްކިއްޔާތުގައި ޖުމްލަ 2.2 ބިިލިއަން އެމެރިކާ ޑޮލަރު އެބަހުއްޓެވެ.


America ge fuluhun anekkaa ves kalhu naslah nisbaiy vaa meehaku maraifi – adduLIVE\nއެމެރިކާގެ ފުލުހުން އަނެއްކާވެސް ކަޅު ނަސްލަށް ނިސްބަތްވާ މީހަކު މަރައިފި\nJun 14, 2020, 13:17 އަމީރާ\nއެމެރިކާގެ ފުލުހުން އަނެއްކާވެސް ކަޅު ނަސްލަށް ނިސްބަތްވާ މީހަކު މަރަފިއިއެވެ.\nމިފަހަރު އެޤައުމުގެ ފުލުހުން މަރާލާފައިވަނި ރޭއިޝާޑް ބްރޫކްސް ނަމަކަށް ކިޔާ މީހެކެވެ. ބްރޫކްސް މަރާލެވުނީ ހުކުރު ދުވަހުގެ ރޭ، އެންޓްލާންޓާގައި ވެންޑީސް ޑްރައިވް ރުތޫ ކައިރިންނެވެ. އޭނާ މަރާލާފައިވަނީ ބަޑި ޖަހައިގެންނެވެ.\nޖޯޖިއާ ބިއުރޯ އޮފް އިންވެސްޓިގޭޝަން (ޖީބީއައި) އިން ބުނާ ގޮތުގައި މިކަން ހިނގަން މެދުވެރިވީ، ހުކުރު ދުވަހުގެ ރޭ 10:33 ހާއިރު ފުލުހުންނަށް ލިބުނު ފޯނު ކޯލަކަށް އެސަރަހައްދަށް ދިއުމަށް ފަހުއެވެ. އެގޮތުން، ހުށައެޅުނު ޝަކުވާ އަކީ ވެންޑީސްގެ ޑްރައިވް ތުރޫގައި މީހަކު ކާރެއް ޕާކު ކޮށްގެން ނިދާފައި އޮތުމުން އެތަނުން ދުއްވާފައިދާ މީހުން އެ ކާރު ވަށާލައިގެން ދާން ޖެހުމެވެ.\nޖީބީއައި އިން ބުނި ގޮތުގައި ފުލުހުން ފުރަތަމަ އޭނާއަށް ދިނީ ސޮބްރައެޓީ ޓެސްޓެެކެވެ. މިޓެސްޓަކީ މީހެއްގެ ހަށިގަނޑުގައި ރަލުގެ އަސަރު ހުރި މިންވަރު ދެނެގަތުމަށް ކުރާ ޓެސްޓެކެވެ. ބްރޫކްސް ވަނީ މިޓެސްޓުން ފެއިލް ވެފައެވެ. އަދި ފުލުހުން އޭނާ ހައްޔަރު ކުރަން އުޅުމުން އޭނާ ވަނީ އެކަމަށް ދެކޮޅު ހަދައި ހުރަސްް އަޅާފައި ކަމަށްވެސް ޖީބިއައި އިން ބުންޏެވެ.\nމިކަމާއި ގުޅިގެން ވެންޑީސްގެ ސެކިއުރިޓީ ކެމެރާތަކާއި، މަންޒަރު ދުށް ފަރާތްތަކުން ފޯރުކޮށްދީފައިވާ ވީޑިއޯ ޖީބީއައި އިން ވަނީ ހޯދާފައެވެ.\nސީއެންއެންގައި ރިޕޯޓު ކޮށްފައިވާ ގޮތުގައި ވީޑިއޯތަކުން ބްރޫކްސް ފުލުހެއްގެ ޓޭޒަރ ގަން ހިފަގެން ދުއްވައި ގަންނަ ތަން ފެނެއެވެ. އަދި ފުލުހުން އޭނާ ފަހަތުން ގޮސް، ބްރޫކްސް އާއި ދިމާލަށް އެމީހުންގެ އަތުގައި އޮތް ޓޭޒަރ ގަން އެއް ޖަހާތަން ފެނެއެވެ. އެއަށް ފަހު ވަކި ހިސާބަކުން ބްރޫކްސް ފުލުހުންނާއި ދިމާލަށް އޭނާގެ އަތުގައި އޮތް ޓޭޒަރ ގަން ދިއްކުރުމުން، ތިން ފަހަރު މަތިން ބަޑި ޖަހާ އަޑު އިވެއެވެ. އެއަށް ފަހު ބްރޫކްސް ބިން މައްޗަށް ތިރިވާ ތަން ފެނެއެވެ.\nސީއެންއެން އިން އިތުރަށް ރިޕޯޓު ކޮށްފައިވާ ގޮތުގައި ލިބިފައިވާ އިތުރު ވީޑިއޯއަކުން، ބްރޫކްސް ބިންމަތީގައި އޮތް އިރުވެސް ނޭވާ ލަމުން ދާކަމަށް ބުނާ އަޑު އިވެއެވެ. ބްރޫކްސް ވަނީ ފަރުވާ ދިނުމަށް ހޮސްޕިޓަލަށް ގެންދެވިފައެވެ. ނަމަވެސް އޭނާ ވަނީ ހޮސްޕިޓަލުގައި މަރުވެފައެވެ.\nމިކަމާއި ގުޅިގެން ވެންޑީސް ކައިރީގައި ގިނަ އަދަދެއްގެ ބަޔަކު ދަނީ އިއްޔެ އިން ފެށިގެން މުޒާހަރާ ކުރަމުންނެވެ. އެގޮތުން ވެންޑީސް ކައިރިން ފެށި މުޒާހަރާވަނީ ފަހުން އެޓްލާންޓާގެ 75/85 އިންޓަސްޓޭޓް ބަންދުކޮށް، އެމަގު އެއްކޮށް ބަންދުކޮށްފައެވެ. އަދި މިހާދިސާ ހިނގި ވެންޑީސް އާއި ކައިރީގައި ތިބި ބައެއް އުޅަނދު ތަކުގައިވެސް އަލިފާން ރޯކޮށްފައެވެ.\nބްރޫކްސް މާރާލި ފުލުސް މީހާ ވަނީ މިހާރު މަޤާމުން ވަކި ކުރެވިފައެވެ. އަދި އެކަމުގައި އިތުރަށް ބައިވެރިވި ފުލުހަކު ވަނީ އެޑްމިނިސްޓްރޭޓިވް ޑިއުޓީއަށް ބަދަލުކޮށްފައެވެ.


Jordan ge shaahee aailaa aa behey gothun iyun manaakohfi\nޖޯޑަންގެ ޝާހީ އާއީލާއާ ބެހޭ ގޮތުން ނޫސްތަކުގައި ލިޔުން މަނާކޮށްފި\nއަބްދުﷲ ރަސްގެފާން (ވ) އަދި ވަލީއަހުދު ހުސައިން ބިން އަބްދުﷲ: ޕާލަމެންޓް ސެޝަނަކަށް ވަޑައިގަންނަވަނީ\nއުރުދުންގެ ނުވަތަ ޖޯޑަންގެ އަބްދުﷲ ރަސްގެފާނާއި އެއްބަފާ ކޮއްކޯފުޅު، ޕްރިންސް ހަމްޒާއާބެހޭ ގޮތުން ނޫސްތަކުގައި ލިޔުން މަނާކޮށްފި އެވެ.\nޖޯޑަންގެ ޕްރޮސެކިއުޓަރު ޖެނެރަލް ނެރުއްވި ބަޔާނެއްގައި ބުނެފައިވާ ގޮތުން މީޑިއާގެ އެއްވެސް ބާވަތެއްގައި، ސޯޝަލް މީޑިއާ ޕްލެޓްފޯމްތަކުގައި ވެސް ޝާހީ އާއިލާއާބެހޭ ގޮތުން މިދަނޑިވަޅުގައި ލިޔުމާއި ހިޔާލުފާޅު ކުރުން މަނަލެވެ.\nއަބްދުﷲ ރަސްގެފާނާ ދެކޮޅަށް ޝާހީ ގަނޑުވަރުގެ ތެރެއިން ބަޣާވާތަކަށް މަގުފަހިވެދާނެ ފަދަ އަމަކުތަކެއް ސަރުކާރުގެ އިސް އޮފިޝަލުންނާ ގުޅިގެން ހިންގާފައި ވަނީ ޕްރިންސް ހަމްޒާގެ އިސް ދައުރެއް އޮވެގެން ކަމަށް ސަލާމަތީ ބާރުތަކަށް ގަބޫލު ކުރެވެ އެވެ. އެ މައްސަލަ މިހާރު އަންނަނީ ބަލަމުންނެވެ.\nސަލާމަތީ ބާރުތަކުން އާންމުންނަށް ކަށަވަރުކޮށެދޭ ގޮތުން ހަމަނުޖެހުމާ ގުޅޭ އެއްވެސް ކަމެއް ސިއްރު ކޮށްފައި ނުބާއްވާނެ އެވެ. އެހެން ނަމަވެސް، ޕްރޮސެކިއުޓަރު ވިދާޅުވެފައި ވަނީ ދިފާއީ ބާރުތަކުން ތަހުގީގު ކުރަން ފަށާފައިވާ މައްސަލައަކަށް ވާތީ މިކަމުގެ ތެރެއަށް އާންމުން މި ދަނޑިވަޅުގައި ވަނުން ރަނގަޅުނުވާނެ ކަމަށެވެ. އަދި މައްސަލައިގެ ފޯކަސް އެހެން ދިމާއަށް ހިނގައިދާނެ ކަމަށެވެ.\nޖޯޑަންގެ ޝާހީ އާއިލާ ތެރޭގައި މައްސަލައެއް އުޅޭކަން މީޑިއާއަށް އައީ މިދިއަ ހޮނިހިރު ދުވަހު އެވެ. ޕްރިންސް ހަމްޒާ ވަނީ ސަރުކާރު ހިންގާ ގޮތަށް ވަރަށް ބޮޑަށް ފާޑުވިދާޅުވެ ވެރިންނަށް ބަދުބަސް ވިދާޅުވެފަ އެވެ. އަދި އޭނާ ހުންނެވީ ގޭ ބަންދުގައި ކަމަށާއި ގޮތް ދޫ ނުކުރައްވާނެ ކަމަށް ވެސް ވިދާޅުވެ އެވެ.\nޝާހީ ގަނޑުވަރުން ފަހުން ވަނީ ބަޔާނެއް ނެރެފަ އެވެ. އޭގައި ވަނީ ޕްރިންސް ހަމްޒާ 41، އެއްބާރުލުން ދެއްވާނެ ކަމަށް ވިދާޅުވާ ކަމަށެވެ. އަަދި އަބްދުﷲ ރަސްގެފާނަށް ބައިއަތު ހިއްޕަވައި ގާނޫން އަސާސީއަށް ރުޖޫއަވެ ވަޑައިގެންފި ކަމަށެވެ. އަދި އެދި ވަޑައިގެންފައި ވަނީ މިއީ ޝާހީ އާއިލާ ތެރޭގައި ހިންގާފައިވާ ކަމަކަށް ވާތީ ރަސްގެފާނަށް ތަކުލީފަކަށް ނުހެއްދެވުމަށެވެ.\nޖޯޑަންގައި މަސްލަހަތު ހިމާޔަތްކޮށް މިނިވަންކަން ދެމެހެއްޓުމަށް އަބުދުﷲ ރަސްގެފާނު އަޅުއްވާ ހުރިހާ ފިޔަވަޅަކަށް ފުރިހަމަ ތާއީދު އޮތް ކަމަށް ސައުދީ އާއި އެކުވެރި އަރަބި ދައުލަތްތަކުން ވަނީ ހާމަ ކޮށްފަ އެވެ.\nއެމެރިކާ އާއި ޔޫރަޕް އަދި އިޒްރޭލުން ވެސް ބުނީ މަޝްރަހު ވަރަށް ކައިރިން ބަލަމުން އަންނަ ކަމަށާއި އަބްދުﷲ ރަސްގެފާނަށް އިތުބާރު ކުރައްވާ ކަމަށެވެ.\nއެމެރިކާ ސައުދީ އަަރަބިއްޔާ އީޔޫ + ޖޯޑަން\nއަރަބި ތިން ގައުމަކަށް ހަތިޔާރު ވިއްކަން އެމެރިކާ ނިންމައިފި\nސައޫދީ، ތުރުކީ: ކުރިއަށް އޮތީ ބަދަހި ދުވަސްތަކެއް


An,na Hafthaagai City Council Thakah ithuru Baaru Thakeh Dhinumah Husha Halhaanan- Raees SoLih\nއައްޑޫ ސިޓީގައި ހައުސިންގް މިނިސްޓްރީއިން ދެމުންދިޔަ ...\nby vomadmin December 10, 2018\nސިޓީ ކައުންސިލްތަކަށް ބާރުތައް ދީގެން ނޫން ގޮތަކަށް ރައްޔިތުންނަށް ދޭންޖެހޭ ޚިދުމަތް ނުދެވޭނެކަމަށާ މިގޮތުން އަންނަ ހަފްތާގައި އޮންނަ ވަޒީރުންގެ މަޖިލީހުގެ ބައްދަލުވުމަށް ސިޓީ ކައުންސިލްތަކަށް އިތުރު ބާރުތަކެއް ދިނުމަށް ހުށަހަޅާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެވެ.\nރައީސް އިބްރާހިމް މުހައްމަދު ސޯލިހު މިގޮތައް ވިދާޅުވީ އއ. އުކުޅަހަށް މިއަދު ވަޑައިގެން އެ ރަށު ރައްޔިތުންނާއި ބައްދަލުކުރައްވާ ވާހަކަފުޅު ދައްކަވަމުންނެވެ.\n“އެހެން ބާރުތައް ސިޓީ ކައުންސިލްތަކަށް ދޫކޮށްލުމަށް މިހަފްތާގައި ބޭއްވޭ ވަޒީރުންގެ މަޖިލީހުގެ އަޅުގަނޑު އަނެއްކާވެސް ހުށަހަޅާނަން. މި ނިންމުތައް ތަންފީޒުވެގެން ދާއިރުގައި” ލާމަރުކަޒީ ޤާނޫނު އިޞްލާޙު ކުރުމުގެ މަސައްކަތް މިވަގުތު ކުރިއަށްދާ ވާހަކަވެސް ތިޔަބޭފުޅުންގެ މަޢުލޫމާތަށްޓަކައި ދަންނަވާލަން،” ރައީސް ޞާލިޙު ވިދާޅުވިއެވެ.\nރައީސް ޞާލިޙު ވިދާޅުވީ ބާރުތައް މައި ސަރުކާރަށް ޖަމާކޮށްގެން ވެރިކަން ކުރުމަކީ އެމަނިކުފާނު ކުރައްވާނެ ކަމެއް ނޫން ކަމަށެވެ. ރައީސް ވިދާޅުވީ ރާއްޖެ ތަރައްޤީ ކުރެވޭނީ ލާމަރުކަޒީ ނިޒާމު ހަރުދަނާ ކުރެވިގެން ކަމަށެވެ. އެމަނިކުފާނު ވިދާޅުވީ ކައުންސިލްތަކުގެ ބާރުތައް ސަރުކާރުން ދޫކުރަމުންދާއިރު ރައްޔިތުންނަށް ފުރިހަމަ ޚިދުމަތެއް ފޯރުކޮށްދިނުމަށް ކައުންސިލްތަކަށް އިލްތިމާސްކުރާ ކަމަށެވެ.\nމިގޮތުން ޤާނޫނުތަކާއި އެއްގޮތަށް ބިން ދޫކުރުމާއި ބިމާއި އިމާރާތްތައް ރަޖިސްޓްރީ ކުރުމާއި އިމާރާތް ކުރުމުގެ ހުރިހާ ކަންތައްތަކެއްވެސް މިހާރު ކުރިއަށް ގެންދަނީ ސިޓީ ކައުންސިލްތަކުންނެވެ. އަދި ހަމައެއާއެކު ވިޔަފާރިތަކާއި ސިޓީތަކުގައި ދިރިއުޅޭ ރައްޔިތުންގެ މަޢުލޫމާތު ހޯދާ ބެލެހެއްޓުމާއި މަގުތަކާއި ބަނދަރުތަކާއި ފާލަމާއި ފެރީ ޓަރމިނަލް ހެދުމާއި މަރާމާތުކޮށް ބެލެހެއްޓުމަކީވެސް މިހާރު ސިޓީ ކައުންސިލްތަކުން ކުރަންޖެހޭ ކަންތައްތަކެވެ.


India Ga Thibi Malaysia Rahyithun Gaumah Genaumuge Masaiykaiy Kuranee - Vaguthu\nމެލޭޝިއާގެ ފޮރިން މިނިސްޓަރު ހިޝާމުއްދީން ހުސައިން\nއިންޑިއާގައި ތިބި މެލޭޝިއާ ރައްޔިތުން އެނބުރި ގައުމަށް ގެންނާނެ ކަމަށް އެ ގައުމުން ބުނެފިއެވެ. މެލޭޝިއާ އިން ބުނީ ގައުމަށް މީހުން ގެނައުމުގައި ހާއްސަ އިސްކަމެއް ދޭނީ ކޮވިޑުގެ ނުރައްކާ އެންމެ ބޮޑުވެފައިވާ އަވަށްތަކުގައި ތިބި މީހުންނަށް ކަމަށެވެ.\nމެލޭޝިއާގެ ފޮރިން މިނިސްޓަރު ހިޝާމުއްދީން ހުސައިން ވިދާޅުވީ އިންޑިއާގައި ތިބި އެ ގައުމުގެ ރައްޔިތުން އަނބުރާ ގައުމަށް ގެންނަން މީހުން އުފުލުމަށް ޗާޓާ ފްލައިޓެއް ހަމަޖައްސަވާނެ ކަމަށެވެ. ހުސައިން ވިދާޅުވީ އިންޑިއާ ސަރުކާރުން ހުއްދަ ލިބުމާއެކު މީހުން އުފުލުމަށް ހާއްސަ ކޮށްގެން ގެންނަ ފްލައިޓުތައް މުމްބާއީ އާއި ދިއްލީއަށް ދާނެ ކަމަށެވެ.\nއިންޑިއާގެ ބައެއް އަވަށްތަކުގައި ތިބި މެލޭޝިއާ ރައްޔިތުން ގައުމަށް ގެންދިޔުމަށް އަދި ހަމަޖެހިފައެއް ނުވެއެވެ. ނޫސް އެޖެންސީ ތަކުން މައުލޫމާތު ދީފައިވާ ގޮތުން ގެންދާން ހަމަޖެހިފައި ނުވަނީ ކޮވިޑް ކޮންޓްރޯލް ވެފައިވާ އަަވަށްތަކުގައި ތިބި މީހުންނެވެ.\nމެލޭޝިއާގެ ފޮރިން މިނިސްޓަރު ހުސައިން އެދިފައިވަނީ ކޮވިޑްގެ ހާލަތު ގޯސްވެ، ކޮންޓްރޯލް ނުވާ ހިސާބަށް ގޮސްފައިވާ އަވަށްތަކުގައި ތިބި މީހުން އެނބުރި ގައުމަށް އަންނަން ރެޖިސްޓާ ވުމަށެވެ. ގައުމަށް ދެވޭނީ ކޮވިޑް ޓެސްޓު ކޮށްފައި ކަމަށާއި، ގައުމަށް ގޮސް 14 ދުވަހުގެ ކަރަންޓީނު މުއްދަތެއް ފުރިހަމަ ކުރަން ޖެހޭ ކަމަށް މަލޭޝިއާ ސަރުކާރުން އަންގާފައިވެއެވެ.\nއިންޑިއާގައި މިހާރު ކޮވިޑުގެ ހާލަތު އަތް ނުފޯރާ ފަށަށް ގޮސް ދުވާލެއްގެ މައްޗަށް ހަތަރު ލައްކައެއްހައި މީހުން އަންނަނީ ކޮވިޑަށް ފައްސި ވަމުންނެވެ.\nތަފާސް ހިސާބުތަކަށް ބަލާއިރު އެގައުމުން މިހާތަނަށް 21.4 މިލިއަން މީހުންނަށް ކޮވިޑް ޖެހިފައިވާ ކަމަށް ދައްކައެވެ.\nމެއި 8, 2021 15:26\nކޮބާ ބާ އިންޑިޔާގަ ތިބި ދިވެހިރައްޔިތުން؟


މާޒީ (ނަވާރަވަނަބައި) – Esfiya – Dhivehi Vaahaka Site\n- by InaaSh - 31- May 27, 2019\nއާރަވްގެ މޫނުމަތީގައި ވީ ނުލަފާ ހިނިތުންވުމެކެވެ. އާރަވްއޭ ބުނުމުން ޝާޔަންއަށް އެއީ ކާކުކަން ދެނެގަންނާކަށް މާ އުނގަދޫ ކަމަކަށްނުވިއެވެ.\n”ޝާޔަން ކިހިނެއް؟….ކޮބާ ނައިލް؟…..ބައިދަވޭ އަމް ހިޒް ބެސްޓް ފްރެންޑް އިނގޭ…..ޝާޔަންއަށް ވެސް އެވަރު އިނގޭނެދޯ މިހާރު…..ހެހެހެ….އެނީވޭސް އިޓްސް ރިއަލީ ނައިސް ޓޫ ފައިނަލީ މީޓް ޔޫ….ވަރަށް ދުވަސްވެއްޖެ މިދުވަހަށް އިންތިޒާރުކުރާތާ…..”\nއާރަވްގެ ޖުމްލަތަކުގައި ވީ ދެވަނަ މާނަ ދެނެގަންނާކަށް ޝާޔަންއަކަށް ނޭންގުނެވެ. އާރަވް ޝާޔަންއިން ޖޯއްޔާއި ޖެހިގެން އިން ޖޯލީގައި އިށީނެވެ. ޝާޔަން އެތަނުން ދާން ކިތަންމެ ބޭނުންވިއަސް މަޑުކޮށްލައިގެން އިނީ އާރަވް ދައްކަންއުޅެނީ ކޮންވާހަކަ އެއްތޯ ބަލާލުމުގެ ބޭނުމުގައެވެ.\n”ސޯ ޝާޔަން ކިހިނެއް؟…..”\n”އަލްހަމްދްލިﷲ ރަގަނޅު ހަމަ……އާރަވް އޯ؟…”\n”އަމް ޑުއިން ގްރޭޓް…..ސޯ ޝާޔަންއަށް ނައިލްއާ ބެހޭގޮތުން މިހާރު ކިހާވަރަކަށް އިނގޭ…..ހަމަ ގައިމުވެސް އަހަންނަށްވުރެ ބޮޑަށް ނައިލްގެ ހަގީގަތް އިނގޭ މީހެއް ނުހުންނާނެ…..ޝާޔަންއަށް އަދި ހަމަ ގައިމުވެސް ނައިލްއެއީ ކިހާވަރެއްގެ ކާކު ކަމެއްވެސް ނޭންގޭނެ…..އަހަރެން ކިޔާދީފާނަން ޝާޔަން ބޭނުމީޔާމުން…..”\nޝާޔަންގެ މޫނަށް ނަޒަރު ހުއްޓާލަމުން އާރަވް ބުނެލީ ނުލަފާ ހިނިތުންވުމަކާއިއެކުގައެވެ.\n”ނައިލްއާ އެކުގަ ދުވަސްތައް ހޭދަވާ ވަރަކަށް އިންޝާﷲ ނައިލްގެ ގޮތްވެސް އިނގިދާނެ…..އާރަވް ނުކިޔާދިނަސް އަހަންނަށް އޯކޭ…..އަހަރެން އަހަން ބޭނުންވާ އެއްޗެއްވިއްޔާ އަހަރެން ސީދާ ނައިލްގާތުގަ އަހާލަފާނަން…..އެހެންނޫނަސް ނައިލްގެ ޕާސްޓް އަހަންނަށް އެހާ މުހިއްމެއްނޫން…..”\nޝާޔަން ރީތި ހިނިތުންވުމަކާއި އެކުގައި ބުނެލިއެވެ. އާރަވްގެ މޫނުމަތީގައި ވީ ހިނިތުންވުން ވަގުތުން ފަޑުވެގެން ދިޔައީ ޝާޔަންގެ ވާހަކަ އަޑުއަހާފައެވެ. ޝާޔަން ހީވަނީ އެއީ ސީދާ އާރަވްއަށް ޖެއްސުމަށް ބުނި އެއްޗެއް ހެންނެވެ.\n”އެހެންތަ؟….ޕާސްޓް ހަމަ އިންޕޯޓެންޓްއެއް ނޫންތަ؟….އެވަރިހަމަތަ ނައިލްއަކީ އަންހެން ކުއްޖަކަށް އެބިއުސް ކޮށް ކުއްޖަކު މަރާލާފަ ހުރި މީހެއް ވިއަސްވެސް؟….”\nއާރަވްގެ ވާހަކައިގެ ރާގު މުޅިން ބަދަލުވެގެން ދިޔައެވެ. އާރަވްގެ ވާހަކައިގެ ރާގު ހުރި ގޮތުން ޝާޔަން ކުޑަކޮށް ބިރުގަންނަ ގޮތްވެސް ވިއެވެ.\n”އާން އަހަރެން ބޭނުމެއްނޫން ބަލާކަށް……ދެން އިތުރަށް އަހަރެން އާރަވްއާ ދައްކާނެ ވާހަކައެއް ނެތް…..އަހަރެން ގެއަށްވެސް ދާން ވެއްޖެ……ދަނީ އޭ ދެންމި…..”\nޝާޔަން ޖޯލިން ތެދުވަމުން މަޑުމަޑުން ހިނގާގަތީ އެތަނުން ދާން ބޭނުންވެފައި އިނީމައެވެ. ޝާޔަން ހިނގަން ބޭނުންކުރާ ދަޑިގަޑު ބިންމަތީގައި ޖައްސަމުން މަޑުމަޑުން ކުރިއަށްދިޔައެވެ. ނަމަވެސް ހާސްވެފައި ހުރިވަރުން ދެވޭދިމާއެއްވެސް ޝާޔަންއަކަށް ނޭންގެއެވެ. ކުރިއަށް ދިޔަ ޝާޔަން ގޮސް ޖެހުނީ ކުރިމަތީ މަޑުކޮށްލައިގެން ހުރި ޒުވާނާގެ ގައިގައެވެ.\nޝާޔަންއަށް ލިބުނު ކުށްލި ސިހުމާއިއެކު ބުނެލެވުނެވެ.\n”އިޓްސް ނޮޓް އޯކޭ…..އަހަރެން އަދި ދައްކަންހުރި ވާހަކަތައް ދައްކައެއް ނުނިމެއޭ…..އެހެންވީމަ ޝާޔަންވެސް ނުޖެހޭދޯ އަދި ދާކަށް…..ޝާޔަންއަށް ދެވޭނީ އަހަރެން ބުނީމަ…..”\nއާރަވް ޝާޔަންއާއި ދިމާއަށް ރުޅިވެރި ނަޒަރަކުން ބަލާލަމުން ހިފީ ޝާޔަންގެ އަތުގައެވެ. ޝާޔަންއަށް ބިރުންގޮސް ނުރޮވުނީ ކިރިޔާއެވެ. ޝާޔަންއަށް ލޮލަށް ނުފެންނަ އިރު އަދި އާރަވްގެ ކިބައިން ސަލާމަތްވާން ހަދާނެ ގޮތެއްވެސް ޝާޔަންގެ ވިސްނުމަކަށް ނައެވެ. މިފަދަ ހާލަތް ތަކުގައި އަމިއްލަ ނިކަމެތި ކަމާއިމެދު ޝާޔަން ކިތަންމެ ހާވެސްދެރަވެއެވެ. ޝާޔަންގެ ލޮލަށް ފެންނަ ނަމަ މިހެނެއް ނުވީސްއޭ ޝާޔަންގެ ހިތައްއެރިއެވެ.\n”ހަމަ މިހާރު އަހަރެންގެ އަތުން ދޫކޮށްލާ…..އާރަވް ކިހިނެއް ވެގެންތަ ތިއުޅެނީ؟….”\nޝާޔަންވެސް އެހާ ފަސޭހައިން ބަލި ގަބޫލުކުރާކަށް ބޭނުމެއްނޫނެވެ. ނަމަވެސް އާރަވް ޝާޔަންގެ އަތުން ދުކޮށްލާ ކަހަލަގެ ހިޔާލެއް ނުކުރިއެވެ. ޝާޔަން ބަލާކަށް ނުހުރެ އަތުގައި އޮތް ހިނގާ ދަނޑިގަޑު ހޫރާލީ އާރަވްގެ ގައި ޖެހުމަށެވެ. ނަމަވެސް އާރަވް ހުޝިޔާރުކަމާއިއެކު އޭގައި ހިފާ ދުރަށް ހޫރާލިއެވެ.\n”ޑޯންޓް ޓެސްޓް މައި ޕޭޝެންސް ލަވް……”\nއާރަވް ޝާޔަން އަތުގައި ހިފާ ގަޔާއި ދިމާއަށް ދަމާލީ ދެބުމަ ގޮށްޖަހައިލަމުންނެވެ. ޝާޔަން ލުއިފަތެއްހެން އައިސް ޖެހުނީ އާރަވްގެ ގައިގައެވެ.\n”ހަމަ މިހާރު ޝާޔަންގައިން ދުކޮށްލާ….”\nއެއިވިގެންދިޔައީ ޒީނާގެ އަޑުނޫން ދެވަނަ އަޑެއްނޫނެވެ. ޒީނާ އައިސް ޝާޔަންގެ އަތް އާރަވްގެ އަތުން ނައްޓާލީ ރުޅިވެރިކަމާއިއެކުގައެވެ. ޒީނާ ޝާޔަންއާއި އާރަވްގެ ދެމެދަށް ވަދެހުރި އިރުގައި ޝާޔަންހުރީ ޒީނާގެ އަތުގައި ހިފަހައްޓައިލައިގެނެވެ.\n”މިހާރު ތީ ކާކުތަ މިދޭތެރެއަށް ވަންނަން……”\n”މީ ކާކުތޯ ބަލާކަށް ނުޖެހޭ……އަހަރެން ޕޮލިހަށް ނުގުޅަނީސް ހަމަ މިހާރު މިތަނުން ދޭ…..ނޫނީ ޝާއިންއާ ނައިލްއާ އެންމެން އައީމަ މަންޒަރު ރީއްޗެއް ނުވާނެ…..”\nއާރަވްއާއި ދިމާއަށް ޝަހާދަތް އިނގިލި ދިއްކޮށްލަމުން ޒީނާބުނެލިއެވެ.\n”އޯކޭ ފައިން……އަވިލް ސީޔޫ އެރައުންޑް ޝާޔަން…….”\nއާރަވް ދާން ހިނގާގަންނަމުން ފަސްއެބުރި ބަލާލަމުން ޝާޔަންއާއި ދިމާއަށް ބުނެލިއެވެ. އާރަވް ގޮސްއޮބާލަން ދެން ޒިނާހުރީ އެދިމާއަށް ބަލަހައްޓައިގެންނެވެ. ދެން ޒީނާ ޝާޔަން ގޮވައިގެން ގޮސް އެތަނުން ޖޯއްޔެއްގައި ބޭންދިއެވެ.\nޝާޔަން ހިނިތުންވެލަމުން ބުނެލިއެވެ. ޒީނާ ޝާޔަންގެ ކިބައިން ކުރެވުނު ހުރިހާކަމަކަށް މާފަށްއެދުނީ ދެރަވެފައި އިނދެއެވެ. ދެން ދުވަހަކުވެސް ޝާޔަންއަށް އޮޅުވާލައި ދޮގުނަހަދާން ޒީނާ ވައުދުވިއެވެ. ޒީނާ ދެން ކުރީގެ ދިރިއުޅުމަށް އަބުރާ ދާކަށް ބޭނުމެއްނޫނެވެ. ޒީނާއަށް މިހާރު ހެޔޮ ވިސްނުން ވިސްނިއްޖެއެވެ. ޝާޔަންވެސް ހެޔޮ ހިތުން ޒީނާއަށް މާފުކުރީ އެހެންވެއެވެ. ނައިލް އެތަނަށް އައި ޝާޔަންއާއި ޒީނާ ވާހަކަދައްކަން ތިއްބައެވެ. ނައިލް އައުމުން ޒީނާ ނައިލްއަށް ހިނިތުންވުމެއް ރައްދުކުރަމުން ދިޔައީއެވެ.\n”ޒީނާ ހާދަ ޗޭންޖް ވެފަ ހުރިހެން ހީވެއޭ؟….”\nނާއިލް ޖޯލީގައި އިށީންނަމުން ބުނެލިއެވެ.\n”ހޫމް ޒީ އެދިޔައީ މާފަށްވެސް އެދިފަ…..އެހެންނޫނަސް ޒީ އެދިޔައީ އަހަރެން މީހެއްގެ ފަރާތުން ސޭވް ވެސް ކޮށްފަ….”\nޝާޔަން ދާދި ދެންމެ ހިނގާދިޔަ ހުރިހާ ވާހަކައެއް ނައިލްއަށް ކިޔާދިނީ ޖެހިލުންވެއިނދެއެވެ. އާރަވްގެ ސަބަބުން ޝާޔަންއަށް ކަމެއްވިނަމަ ނައިލްއަށް އަމިއްލަ ނަފްސަށް ދުވަހަކުވެސް މާފްނުކުރެވުނީހެވެ.\n”ޝާޔަންދެން އެކަނި އެއްވެސް ތާކަށް ނުދަށްޗޭ…..އާރަވްގެ ކަންތައް މިހާރު މާ މަށްޗަށް އެދަނީ…..މިކަމަށް އަވަސް ހައްލެއް ނުހޯދާ ދެން ލަސްކުރެވޭކަށް ނެތް……އަހަންނެއް ނޭދެން އަހަރެންގެ ޕާސްޓްގެ ސަބަބުން ޝާޔަންއަށް އެއްވެސް ގެއްލުމެއް ލިބޭކަށް….މިއަދު ޝާޔަންއަށް ކަމެއް ވިނަމަ…..”\nނައިލްގެ ވާހަކަ މެދުކެޑުނީ ޝާޔަން ވާހަކަ ދައްކަން ފެށުމުންނެވެ.\n”އެކަމް އަހަންނަށް އެއްވެސް ކަމެއް ނުވެއޭ…..ނައިލް ހާސް ނުވެބަލަ…..ދެން އެކަނި އެއްވެސް ތަނަކަށް އިހަށް މިދުވަސްކޮޅުގަ ނުދާނަން….ނައިލް އެހާވަރަށް ހާސްނުވެބަލަ…..”\nޝާޔަން ބުނެލީ ނައިލްގެ ހިތްހަމަ ޖައްސާލުމަށްޓަކައެވެ. ޝާޔަންގެ އަތްތިލަނަގާ ނައިލްގެ ތުންފަތް ޖައްސާލިއެވެ. ޝާޔަންއާއި އެކު ކުޑަ ވަގުތުކޮޅެއް ހޭދަކޮށްލުމަށްފަހު ނައިލް ދިޔައީ ޝާޔަން ގެއަށް ލާށެވެ. ޝާޔަންގެއަށް ވަދެގެން ދިއުމުން ނައިލްގެ މިސްރާބުހުރީ ގެއާއި ދިމާއަށެވެ. އަނިލްއާއި ވާހަކަ ދައްކައިގެން ނައިލް ބޭނުމީ އާރަވްގެ ކަންތަކަށް އަވަސް ހައްލެއް ގެންނާށެވެ. އެހެންކަމުން ނައިލްގޮސް އަނިލްއަށް މިއަދު ދިމާވި ހުރިޙާ ކަމެއްވެސް ކިޔާދިނީ ހާސްވެފައި އިނދެއެވެ. އަނިލް ވަރަށް ވިސްނުމަށްފަހު ނިންމީ ރިޔާޒްއާއި ވާހަކަ ދައްކައިގެން ޝާޔަންގެ ލޮލުގެ އޮޕަރޭޝަނައަށް ވީހާވެސް އަވަހަށް ފުރުވާށެވެ. އޭރުން އާރަވްއަށް ޝާޔަންއަށް ހަމަ ގައިމުވެސް ދުވަސްކޮޅަކަށް އުނދަގޫ ކުރާކަށް ނުކެރޭނެއެވެ. ނައިލްއަށްވެސް ބައްޕަގެ ހިޔާލު ވަރަށް ކަމުދިޔައެވެ. އަނިލް ވަގުތުން ރިޔާޒްއަށް ގުޅާއެގެއަށް ގެނައި އެވާހަކަ ދެއްކުމުގެ ބޭނުމުގައެވެ. ނަމަވެސް އާރަވްގެ ވާހަކަ ނުބުނީ ރިޔާޒް ހާސް ވާނެވަރު އިނގޭތިއެވެ. އަނިލް ވާހަކަ ގެންދިޔަ ގޮތުން ރިޔާޒްއަށް ވެސް ފެނުނީ ފެށޭ ހަފްތާގައި ޝާޔަން ގޮވައިގެން ބޭރަށް ދާންފުރާށެވެ. ރިޔާޒްގެ މިކުށްލި ނިންމުމާއި މެދު ޝާއިންމެންވެސް އެއްވެސް ސުވާލެއް ނުކުރީ އެންމެންވެސް ޝާޔަންއަށް އަވަސް ޝިފާއެއް ލިބުމަށް އެދޭތީއެވެ. ޝާއިންއަށް ވެގެން ވާނަމަ ހަމަ މިހާރުވެސް ޝާޔަން ގޮވައިގެން ފުރަންވީއެވެ. ނައިލް ހުރީ ޝާޔަން އަވަހަށް ފުރަން އުޅޭތީވެ އެކަމާ ހިތްހަމަ ޖެހިފައެވެ. އޭރުން އާރަވްގެ ކިބައިން ޝާޔަން ކުޑަ ދުވަސްކޮޅަކަށް ނަމަވެސް ސަލާމަތްވާނެއެވެ. ދުވަސްތައް ފާއިތުވަމުން ގޮސް ޝާޔަން ފުރާ ދުވަސްވެސް އައިސް ޖެހިއްޖެއެވެ. އެދުވަހުގެ ފަހުން އަދި އާރަވްގެ އެއްވެސް ހަބަރެއްނުވެއެވެ. އާރަވް އެހާ ފަސޭހައިން ބަލި ގަބޫލުނުކުރާނެ ކަން ނައިލްއަށް އިނގެއެވެ. އެރޭ ޝާޔަންގެ އާއިލާގެ އެންމެން ފެހިވިނަ ގެއަށްއައީ އަނެއްދުވަހު ފުރާތީވެ ރޭގަނޑުގެ ކެއުމަކަށެވެ. ޝާޔަންއާއި އެކީގައި ރިޔާޒް ޝާޒިޔާ އަދި ޝާއިންވެސް ދެއެވެ. އެހެންކަމުން އަނިލް ނިންމީ އެމީހުން އެބުރިއަންނަންދެން ރަޝާ އެގޭގައި ބަހައްޓާށެވެ. ނާއިރާއަށް ބައްޕަގެ އެ ނިންމުން ވަރަށްވެސް ކަމުދިޔައެވެ. ކައިނިމިގެން ނައިލް ހުރީ ކޮޓަރީގެ ބެލްކަނީގައި ޝާޔަންގެ އިންތިޒާރުގައެވެ.\n”އަން ދޮންބެގެ ގާރލް މިހިރީ…….”\nޝާޔަން ގޮވައިގެން އައިސް ވަތް ނާއިރާ ބުނެލިއެވެ.\n”އޯކޭ…..އަލް ގިވްޔޫ ގާއީސް ސަމް ޕްރައިވަސީ…..”\nނައިލްއަށް އެއްލޯ މަރާލަމުން ނާއިރާ އެ ކޮޓަރިން ނިކުމެގެން ދިޔައީއެވެ.\n”ސޯ ޝާޔަންގެ ފަސްޓް ޓައިމް ދޯ މި ކޮޓަރީގަ….ހެހެހެ…..ދެން މާދަން ދަނީ ދޯ ތި؟….އަލް މިސް ޔޫ ސޯ މަޗް ލަވް……”\nނައިލްގެ ކައިރީގައި ހުރި ޝާޔަންގެ ކޮލުގައި ފިރުމާލަމުން ނައިލް ބުނެލީ ނިކަން ލޯބިންނެވެ.\n”އަސްލު ނައިލްދޯ މިކަންތައް އަވަސްކުރީ؟….މިބުނީ އަހަރެންގެ ޓްރީޓްމެންޓްގެ ކަންތައް…..އިޓްސް ކޯޒް އޮފް އާރަވް ދޯ؟…..”\nޝާޔަން ކޮށްލީ ނައިލްއާއި ވަރަށް ކުރަން ބޭނުންވެފައި ހުރި ސުވާލެކެވެ.\n”ހޫމް…..މުޅިއަކުން ދޮގު ވާހަކައެއް ނޫންތީއެއް……އިޓްސް ކޯޒް އޮފް އާރަވް….”\n”އިންޝާ ﷲ އަހަރެން އެބުރި އަންނާނީ ލޮލަށް ފެންނަ މީހެއްގެ ގޮތުގަ…..އޭރުން ނައިލްގެ މޫނަށް ހިތް ފުރެންދެން ބަލާލެވޭނެ އިންޝާ ﷲ……”\nޝާޔަން އިތުރަށް އާރަވްގެ ވާހަކަ ދައްކާކަށް ބޭނުމެއްނޫނެވެ. ނައިލް ޝާޔަންއާއި ދިމާއަށް ބަލާލީ ލޯބިން ފުރިގެން ވާ ނަޒަރަކުންނެވެ. ނައިލް ޝާޔަންގެ އޮނަގަނޑުގައި ހިފަހައްޓައިލައިގެން ހުރި އިރުގައި ޝާޔަންވެސް ހުރީ ނައިލް ލައިގެން ހުރި ގަމީހުގެ ދެފަރާތުގައި ހިފަހައްޓައިލައިގެނެވެ.\n”އޯކޭތަ މި އައިނު ނެގިއަސް ވެސް…..އަދި ޝާޔަންގެ ލޯވެސް އަހަންނެއް ނުދަކެން ވިއްޔާ….”\nޝާޔަންގެ ޖަވާބަކަށް އިންތިޒާރު ކުރުމެއްނެތި ނައިލް މަޑުމަޑުން ޝާޔަންގެ އައިނު ނެގިއެވެ. ޝާޔަން ލޮލުގެ ކަޅި އެކި ދިމަދިމާއަށް ގެންދަމުން ދިޔައި ނައިލްގެ ސީދާމޫނަށް ބަލަން ނޭންގިގެންކަން ނައިލްއަށް އިނގުނެވެ. ނައިލް ކުޑަ އިރުކޮޅަކު ޝާޔަންގެ މޫނަށް ބަލަން ހުރެފައި މަޑުމަޑުން ޝަޔަންގެ ނިތަށް ބޮސްދިނެވެ. ޝާޔަންދެ ދެލޯ މެރިގެން ދިޔައީ ނައިލްގެ މި ހަރަކާތުންނެވެ. ދެން ނައިލް މަޑުމަޑުން ޝާޔަންގެ ދެލޮލަށް ބޮސްދިނެވެ. ދެން ނައިލް ކޮށްލިކަމަކުން ޝާޔަންއަށް ނައިލްގެ ގަމީސް ދެއަތަށް ބޮޑިކޮށްލެވުނެވެ.\nނާއިރާ ކޮޓަރިން ނިކުމެގެން މިސްރާބުޖެހީ ތިރިއަށް ދިއުމަށްޓަކައެވެ. ނަމަވެސް ކުށްލިއަކަށް ނާއިރާގެ އަތުގައި މީހާކު ހިފައިގެނެސް ބެހެއްޓީ ފާރުކައިރީގައެވެ. ޝާއިން ދެއަތް ނާއިރާގެ ދެފަރާތުން ފާރުގައި ވިއްދާލަމުން ނާއިރާއާއި ދިމާއަށް ބަލާލިއެވެ.\nޝާއިން ބަލަން ހުރިގޮތުން ނާއިރާއަށް ލަދުން އިސްޖަހައިލެވުނެވެ. ޝާއިން އިރުޅަކު އެހެން ނާއިރާއާއި ދިމާއަށް ބަލަން ހުރެފައި މަޑުމަޑުން ނާއިރާގެ ކޮލުގައި ބޮސްދިނެވެ. ނާއިރާގެ ހިތް ތެޅެމުން ދިޔައީ ނުހަނު ބާރަށެވެ. ދެންމެ ދެންމެ ފައިގެ ހުޅުން ވާގި ދޫވެދާނެހެން ވެސް ހީވާފަހަރު އާދެއެވެ.\n”އަހަރެން އެބައޮތް ވަރަށް ބޮޑު ވާހަކައެއް ބުނަންވެފަ……އަހަރެން ފީލް ކުރާގޮތަށް ފަހަރެއްގަ ނާއިރާއަށް ފީލް ނުވެވެސް ދާނެ…..އެކަމް ވެސް ދެން ލަސް ކުރާކަށް ބޭނުމެއްނޫން…..އަސްލު މިއަށް ވުރެ ރަގަނޅު މާހައުލަކު މިވާހަކަ ބުނަން ބޭނުމީ….މިކަމާ ވަރަށް ވިސްނިން…..ފުރުމުގެ ކުރިން ބޭނުން ނާއިރާއަށް މި ވާހަކަ އިނގެން…..”\nޝާއިންގެ ވާހަކަ މެދުކަޑާލަމުން އަނެއްކާވެސް ކުރިއަށް ގެންދިޔައެވެ.\n”އައި ލަވް ޔޫ ނާއިރާ…….”\nޝާއިން ކޮންމެ ބަހެއް ވަކިވަކިން ބުނެލީ މަޑުމަޑުންނެވެ.\n”މިހާރު ޖަވާބެއް ނުދިނަސް އޯކޭ…..އަހަރެން އެބުރި އަންނައިރު ޖަވާބު ލިބޭނެކަމަށް ހީކުރަން……ދެން އިހަށް ހިނގާ ތިރިއަށްދަމާ ނޫނީ އަހަންނަށް ނީ ތިހާ ކާރީގަ ހުންނަ އިރުގަ ކޮންޓްރޯލް ކޮށްލައިގެން ހުންނަން ވަރަށް އުނދަގޫ….”\nނާއިރާގެ ކަންފަތާއި އަނގަ ކައިރި ކޮށްލަމުން ޝާއިން މަޑުމަޑުންބުނެލިއެވެ. ނާއިރާ ދެލޯމަރައިލައިގެން އިސްޖަހައިލައިގެން ހުރީ ޝާއިންއާއި ދިމާއަށް ބަލާލަން ނުކެރިގެންނެވެ. ޝާއިންއާއި ނާއިރާ ތިރިއަށްދިޔަ އިރުވެސް ޝާޔަންއާއި ނައިލް ތިރިއަށްނާދެއެވެ.\n”ހިނގާދަމާ ދޯ….މަންމަމެން ތިބޭނެ ލަސްވެފަ މިހާރު…..”\nޝާޔަންގައި ބައްދާލައިގެން ހުރި ނައިލް ޝާޔަންއާއި ދުރުވެލަމުން ބުނެލިއެވެ. ޝާޔަންއާއި ދުރުވަން ނައިލް އެއްގޮތަކަށް ވެސް ބެނުމެއްނޫނެވެ.\n”އަލް މިސްޔޫ ސޯ މަޗް ލަވް…..”\nނައިލް އަނެއްކާވެސް ޝާޔަންގެ ނިތަށް ބޮސްދިނެވެ.\n”ރޮމޭންސް ކުރަންވީ ޓައިމް އޯވާ……މިހާރު މިއައީ ޝާޔަން ބަލާ….”\nނައިލް ކޮޓަރީގައި ޓަކި ޖަހާލަމުން ވަދެގެންއައި ނާއިރާ އައިސް ޝާޔަންގެ އަތުގައި ހިފައިލަމުން ބުނެލިއެވެ.\n”ހެހެހެ…..އާން ނީ ދޭބަ އިނގޭ ޝާޔަންއާ އެކީގަ…..ދޮންބެ އެބަދަން……”\nނާއިރާ އާ އޯކޭ އޭބުނަމުން ޝާޔަން ގޮވައިގެން ދިޔައީއެވެ. ނައިލް ފޯނަށްބަލާލީ މެސެޖެއް އައުމުންނެވެ. ނުދަންނަ ނަންބަރަކުން އައިސްފައި އިން އެ މެސެޖް ނައިލް ހުޅުވާލިއެވެ.\n”ނައިލް ހީކުރީ ކީކޭ ކަމަށް؟….ހެހެހެ…..ޝާޔަން ރާއްޖޭން ބޭރަށް ދިޔައީމަ މި ހިސާބުން މިކަންތައް ނިމުނީ އޭތަ؟….އެހެނެއް ނުވާނެ އިނގޭ….އަލް ބީ ޑެސްޕަރޭޓްލީ ވެއިޓިން ފޯ ހަރ ރިޓާން……ޝާޔަން އެބުރި އަންނަ ދުވަހަކީ ނައިލްގެ ހަޔާތުގާ އަންނާނެ އެންމެ ހިތާމަވެރި ދުވަސް ކަމުގަ ހަދާނަން…..މާރކް މައި ވޯޑްސް ނައިލް……އަހަރެން ޝާޔަން އަންނަން ދެން އިންތިޒާރުކުރާނަން….އެވަރިހަމަ ކިތަންމެ ދުވަހެއް ވިއަސްވެސް….އަލް ސީ ޔޫ އެރައުންޑް ނައިލް…..”\nއާރަވްގެ އެމެސެޖް ފެނި ނައިލްގެ ފޯނުއަތުން ދޫވެގެން ނުވެއްޓުނީ ކިރިޔާއެވެ.\nYup first… 😊\nsecond dho ekamu nice😘😘❤❤😀😀😉\nsecond dho ekamu nice😘😘❤❤😀😀😉obi ingey\nV reethi 😘 third me dhoo😂😂\nMasha Allah…….. Vrh ves Reethi mi part ves……. When next part????Keep it up dear…. 💜💜\nAlhe v rythi..dhn kihineh baa dhw vaany..waitingssss 😊😊😊😁😁💙💙💙🌹🌹😎😎💖💖💖✨✨✨\nVarah nice. Waiting for the next part. 💞\nAlhey Vrh Reethi….. Masha Allah…… Can’t wait for what’s gonna happen next….. ❤❤❤ Avahah up kohdheeba next part inaash plx❤❤❤\nJazakillah khairan 😊 insha allah soon 😊\nMi part wes hama habeys\nAshikiriya mi part mi kiyaalewuny.. hehe next part kiyaalan awahah miulheny… 😊\nބުނާށެ ލޯބި ނުވަނީހޭ…..35


Yemen gai hingaa anhenun haahsa cafe eh\nޔަމަނުގައި ހިންގާ އަންހެނުން ހާއްސަ ކެފޭއެއް\nއަންހެނުންނަށް ހަމަޖެހިލައިގެން ތިބެ ކާ އެއްޗެއް ކާލައި ވާހަކަ ދައްކާލައި އަރާމުކޮށްލަން ތިބެން ހާއްސަ ކެފޭ އެއް ފަދަ ތަނެއް އޭނާގެ އަމިއްލަ ރަށުގައި ނެތް ކަން އުމްމު ފިރާސް އަށް އެނގުމުން އެފަދަ ކެފޭ އެއް ހުޅުވުމުގެ ހިޔާލު އޭނާއަށް އައެވެ. އަދި މިފަދަ ކެފޭ އެއް މިހާރު އޭނާ ވަނީ ހުޅުވާފަ އެވެ. މި ކެފޭގެ ހުރިހާ މަސައްކަތެއްގައި ވެސް އުޅެނީ އަންހެނުންނެވެ. އަދި ކެފޭއަށް ވަދެވޭނީ ވެސް އަންހެނުންނަށް އެކަންޏެވެ.\nޔަމަނުގެ މެދުތެރޭގައިވާ މަރީބްގައި ފިރާސް ހުޅުވި މި ކެފޭ އަށް ކިޔަނީ "މޯނިންގް އައިކަން ކެފޭ" އެވެ. މިތަނުގައި މަސައްކަތްކުރާ އެންމެ ޒުވާން ކުއްޖާ އިން ފެށިގެން އެންމެ ދުވަސްވީ މީހާ އަކީ ވެސް އަންހެނުންނެވެ.\nޔަމަނުގެ ސަގާފަތުގައި އަންހެނުންނާއި ފިރިހެނުން މަސްހުނި ވެގެން އުޅުމަކީ ގިނަ ބަޔަކު އެހާ ތަރުހީބު ދޭ ކަމަކަށް ނުވެ އެވެ. އެހެންވެ ގިނަ އަންހެންވެރިންނަށް ބޭރަށް ގޮސް ސައިބޯލާ ކާ އެއްޗެއް ކާލާ ހެދުމަކީ އުނދަގޫ ކަމަކަށް އޮންނަނީ ވެފަ އެވެ. އަދި އެކި ވަޒީފާ ތަކަށް ވެސް ބޭރު ތެރެއަށް ނުކުމެ އުޅުމަކީ އެ ރަށުގެ ބައެއް އަންހެނުންނަށް ކުރަން ކެރޭ ކަމަކަށް ނުވެ އެވެ. ފިރިހެނުންނާ މަސްހުނި ވެގެން އުޅެން ޖެހޭނެތީ އެވެ. އެހެންވެ އުމްމު ފިރާސްގެ މި ރެސްޓޯރަންޓަކީ މިފަދަ އަންހެނުންނަށް ވެސް ހަމަޖެހިލައިގެން މަސައްކަތް ކޮށްލޭވޭނެ ކަހަލަ މާހައުލެއް އޮތް ތަނަކަށް ވަނީ ވެފަ އެވެ.\nއޭނާ ބުނި ގޮތުގައި ބައެއް ކަހަލަ ވިޔަފާރިތަކުގައި އަންހެނުންނަށް ވެސް މަސައްކަތް ކުރެވިދާނެކަން އޭނާގެ މި ކެފޭއިން ސާބިތުކޮށްދޭން ބޭނުންވެ އެވެ. މި ކެފޭ އަށް އާއްމުކޮށް ގޮސް އުޅޭ މެޑިކަލް ސްޓޫޑަންޓެއް ކަމަށްވާ ވަދާދް ބުނި ގޮތުގައި އެ ކެފޭއިން ހަލުވި ސްޕީޑްގައި އިންޓަނެޓް ލިބެން ހުންނާތީ އޭނާއަށް ވަރަށް ފަސޭހަ ވެއެވެ. ޔުނިވަސިޓީން ލިބޭ ހުސް ގަޑިގައި އެއްޗެއް ކާލައި ފިލާވަޅުތައް ހަދާލަން އޭނާއަށް މި ތަނުގައި ހަމަޖެހިލައިގެން އިނދެވޭ ކަމަށް އޭނާ ބުންޏެވެ.\nހަ އަހަރު ދުވަހުގެ ހަނގުރާމައަށްފަހު ޔަމަނުގެ މީހުންނަށް ހަމަޖެހުމުގެ ނޭވާއެއް ލެވި މަޑުމަޑުން ވިޔަފާރިތައް ފެށި ކުރިއެރުންތައް ލިބެމުންދާއިރު މި ކެފޭ އަކީ ވެސް ވަރަށް ގިނަ ބައެއްގެ ހިތްހަމަޖެހުމާ ގުޅިފައިވާ ތަނަކަށް މިހާރު ވަނީ ވެފަ އެވެ.\nއުމްމު ފިރާސް ބުނި ގޮތުގައި ޔަމަނުގައި މިފަދަ ކެފޭ އެއް ހިންގުމަކީ އެހާ ފަސޭހަ ކަމެއް ނޫނެވެ. ހަނގުރާމައިގެ ސަބަބުން އެތައް ބަޔަކު ބަނޑަށް ޖެހި ކުށްކުރުން އިންތިހާއަށް އިތުރުވެފައި ވުމާއި ގައުމުގެ އިގްތިސާދު އަނދަވަޅަކަށް ވެއްޓިފައި ވުމާއި އަދި ބަލިތައް އާންމުވެފައިވުމުގެ ސަބަބުންނެވެ. ނަމަވެސް މިފަދަ ހާލަތުގައި ގައުމު އޮތަސް އޭނާގެ ކެފޭއިން ކޮންމެވެސް ވަރެއްގެ ހިތްހަމަޖެހުމެއް ބަޔަކަށް ލިބި ވަޒީފާގެ ފުރުސަތުތައް ތަނަވަސް ކުރެވުނީތީ އުމް ފިރާސް ހުރީ ހިތްހަމަޖެހިފަ އެވެ.\nއުމްމު ފިރާސްގެ ކެފޭގައި ތައްޔާރުކުރާ ކޮފީ އާއި ބުއިންތައް އޭނާ ގެންނަނީ ބޭރު ގައުމުތަކުންނެވެ. އޭނާ ބުނި ގޮތުގައި ކޮލިޓީ ހިފެހެއްޓުމާއެކު އަގު ބޮޑުނުކޮށް ވިއްކުމަކީ އޭނާ ވަރަށް ސަމާލުކަން ދޭ ކަމެކެވެ. ސަބަބަކީ ގައުމުގެ ގިނަ ބަޔަކު ވަރަށް ދަތި ހާލުގައި މިހާރު އުޅޭތީ މާ އަގުބޮޑު ކޮށްފިނަމަ ގިނަ ބަޔަކަށް ޚިދުމަތް ނުހޯދޭނެތީ އެވެ.\nގަލްފު އޮފް މެކްސިކޯގެ އަލިފާން ނިއްވާލައިފި\nފޭސްބުކް ޓްރިލިއަން ޑޮލަރުގެ ކުންފުންޏަކަށް\nމެމްބަރުންގެ ފޯނު ހުޅުވަން ޓްރަމްޕް ސަރުކާރު އެދުނު


Launch accident gai aniyaavi meehaa beyrugai faruvaa dhenikoh maruvehjje\nލޯންޗް އެކްސިޑެންޓްގައި އަނިޔާވި މީހާ ބޭރުގައި ފަރުވާދެނިކޮށް މަރުވެއްޖެ\nސ. މީދޫ ހަނދުވަރު މަތީގެ، އަލީ ވަސީމް ވަނީ ނިޔާވެފައި. -- ފޮޓޯ: އައްޑޫލައިވް\nމިދިޔަ މޭ މަހު ސަމާ އައިލެންޑް ރިސޯޓްގެ މުވައްޒަފުން ތިބި ލޯންޗެއްގައި ސަޕްލައި ދޯންޏަކުން ޖެހި ހިނގި އެކްސިޑެންޓްގައި ސީރިއަސް އަނިޔާތަކެއް ލިބުނު ސަމާ ރިސޯޓްގެ މުވައްޒަފު އިންޑިއާގައި ފަރުވާ ހޯދަމުން ދަނިކޮށް މަރުވެއްޖެ އެވެ.\nމަރުވެފައި ވަނީ ސިކުޑިއަށް ބޮޑެތި ގެއްލުންތަކެއް ލިބުނު ސ. މީދޫ ހަނދުވަރު މަތީގެ، އަލީ ވަސީމް އެވެ. އޭނާ ރޭގެ ވަގުތެއްގައި މަރުވެފައި ވަނީ ސިކުނޑިއަށް ލިބުނު ގެއްލުންތަކަށް އިންޑިއާގެ ކޮޗިންގެ ހޮސްޕިޓަލެއްގައި ފަރުވާ ދެމުން ދަނިކޮށެވެ. ސަމާ އައިލެންޑް ރިސޯޓްގެ އެހީގައި އިންޑިއާގައި ފަރުވާ ހޯދަމުން އައި ވަސީމްގެ ހަށިގަނޑު ރާއްޖެ ގެންނަން އެ ރިސޯޓުން ވަނީ ނިންމައިފަ އެވެ.\nވަސީމްގެ ބޮލަށް ލިބުނު ގެއްލުންތަކުގެ ސަބަބުން، އޭޑީކޭއިން ވަސީމްގެ ބޮލުގެ އޮޕަރޭޝަނެއް ވެސް ކޮށް ދުވަސްކޮޅަކު އައިސީޔޫގައި ވެސް އޮތެވެ. އަދި އެއަށް ފަހު އާއިލާއިން ބޭނުން ވެގެން އެންމެ ފުރަތަމަ ލަންކާއަށް ގެންގޮސް ފަރުވާ ކުރި އެވެ. އަދި އެއަށް ފަހު ވަސީމް އިންޑިއާއަށް ގެންދިޔަ އެވެ.\nމާލޭން ފުރައިގެން ސަމާ އައިލެންޑަށް 14 މީހުންނާއެކު ދަތުރުކުރި ލޯންޗު އެކްސިޑެންޓްވީ ރީތިރަށް ރިސޯޓު ކައިރީގައި އޮތް ދޯންޏެއްގައި ޖެހިގެން އެވެ. މި އެކްސިޑެންޓް ހިނގަން މެދުވެރިވީ އެ ދޯނީގައި އެއްވެސް އަލިކަމެއް ނެތުމުގެ ސަބަބުން އެވެ. އެ އެކްސިޑެންޓްގައި ލޯންޗްގައި ތިބި އެންމެންނަށް ވެސް އެކިވަރުގެ އަނިޔާވި އެވެ.\nމެންބަރުން ހަމަ ނުވާތީ ދެ ބިލު ފާސް ކުރުން ފަސްކޮށްފި\nރިޔާސީ އިންތިހާބަށް ކުރިމަތިލާން ހުޅުވާލައިފި


Inthihaabee Mayor Dr. Muizzu, Mihaaruge Mayor Shifa Aa Bahdhalukuravvaifi - Vaguthu\nކޮވިޑް-19: އަދިވެސް އޮތީ ދަތިދުވަސްތަކެއް! -5ގަޑިއިރު ކުރިން\nއިންތިހާބީ މޭޔަރު ޑރ. މުއިއްޒު، މިހާރުގެ މޭޔަރު ޝިފާއާ ބައްދަލުކުރައްވައިފި\nމާލެ ސިޓީ ކައުންސިލްގެ އިންތިހާބީ މޭޔަރު ޑރ. މުހައްމަދު މުއިއްޒު މާލެ ސިޓީގެ މޭޔަރު ސިފާ މުހައްމަދު އާ މިއަދު ބައްދަލުކުރައްވައިފިއެވެ.\nމި ބައްދަލުމަށްފަހު މުއިއްޒު ކުރެއްވި ޓްވީޓެއްގައި ވިދާޅުވީ، މާލެ ސިޓީގެ މޭޔަރު ސިފާ އާ ބައްދަލު ކުރައްވާފައިވާ ކަމަށާއި، އެ ބައްދަލުކުރެއްވުމުގައި މަޝްވަރާ ކުރެވިގެން ގޮސްފައި ވަނީ އިންތިގާލީ މަރުހަލާއާ ގުޅޭގޮތުން ކަމަށެވެ.\nއަދި ކުރިއަށް އޮތް ހަފްތާތަކުގައި އެ މަރުހަލާއާ ގުޅޭ މަސައްކަތްތައް ކުރެއްވުމަށް އުއްމީދު ކުރައްވާ ކަމަށް މުއިއްޒު ވިދާޅުވިއެވެ.\nއެ ބައްދަލުވުމުގައި ޝިފާގެ އިތުރުން ޑެޕިޔުޓީ މޭޔަރު ޝަމާރު ޝަރީފްވެސް ބައިވެރިވެވަޑައިގެންނެވިއެވެ.\nމި މަހުގެ 10 ވަނަ ދުވަހު ބޭއްވި ލޯކަލް ކައުންސިލް އިންތިހާބުގައި ޑރ. މުއިއްޒު މޭޔަރުކަމަށް ހޮވިވަޑައިގެންނެވީ އެމްޑީޕީ ކެންޑިޑޭޓް އަނަސް އަބްދުއް ސަތާރް އާއި އަދި އަމިއްލަ ކެންޑިޑޭޓް އަލްހާން ފަހުމީ އާ ވާދަކޮށެވެ.\nއަލަށް އިންތިހާބުވި ކައުންސިލަރުންގެ ހުވާ ކުރުން އޮންނާނީ އަންނަ މަަސް ތެރޭގައެވެ.\nބްރިޖް ނުބެލެހެއްޓޭ، އޭގެ ޚަރަދަށް އިސްކަމެއް ނެތް: މޭޔަރު\nކަރަންޓީނަކާ ނުލައި ރާއްޖެ އާދެވޭ ގޮތް ހެދުމުން މުއިއްޒު ފާޑު ވިދާޅުވެއްޖެ\nހިޔާ ފްލެޓްތަކުގެ ފިނިޝަން މުއްދަތު ދިގު ނުކޮށްދޭތީ މޭޔަރުގެ ކަންބޮޑުވުން\nއޭޕްރީލް 25, 2021 20:36\nއޭޕްރީލް 25, 2021 22:03\nމިހާރުވެސް މޭޔަރެއް އެބަ ހުންނެވިތޯ...؟؟؟🤔\nއޭޕްރީލް 25, 2021 22:21\nޑރ. މުއިއްޒުގެ ފަރާތްޕުޅުން ރައްޔިތުންނަށް ތަފާތު ދައްކާނެ ކަމަށް އުއްމީދު ކުރަމެވެ.\nއޭޕްރީލް 25, 2021 22:37\nމަރުޙަބާ މާލޭގެ ފުރަތަމަ އިންތިޚާބީ މޭޔަރު ޑރ މުހަމްމަދު މުޢިއްޒު އުއްމީދު ކުރަން މަނިކުފާނުންގެ މޭޔަރުކަމުގަ ގިނަކަންތައްތަކެއް ހާސިލް ކުރެވޭނެކަމައް ހަމަމިނޭވާގައި ފާހަގަކުރަން ކުރިޔައް އޮތްދުވަސްތަކަކީ ފަސޭހަ ދުވަސް ތަކަކައްނުވާނެކަންވެސް\nއޭޕްރީލް 25, 2021 23:09\nއެ ދައިތާ ކައިރީގައި އަހާބަލަ ރޯދައަށް ގެނައި ކަދުރުކޮޅު ކޮބައިހޭ؟\nއޭޕްރީލް 26, 2021 00:33\nޝިފާ މެޑަމް އަޅުގަނޑުމެންގެ ރޯދަ.... ތިޔަށްވުރެ ރަނގަޅަށް ޑްރެސް ކުރައްވާ!\nއޭޕްރީލް 26, 2021 01:24\nސިފާ ހީވަނީ މުއިއްޒު ހޮވުނީމަ އުފާވިހެން...ސަބަބު ދެކަމެއް. އެއް ކަމަކީ ސިޔާސީ ކަމެއް. ވިސްނޭ މީހަކަށް އެނގޭނެ މި ބުނި އެތި. ދެވަނަ ކަމަކީ ސިފާ އަކީ ހަގީގަތުގައި ވެސް މާލޭގަ ހުރި މައްސަލަތައް އެނގޭ މީހެއް. ހައްލު ހޯދަން ބޭނުން ވިޔަސް ސަރުކާރުގެ ވިސްނުން ހުންނަ ގޮތުން ފަސްޖެހެނީ. އޭގެ ސަބަބުން ޑިޒިޝަން ނެގެން ނެތުން.


ކައިވެނީގެ އުފާވެރި ހަފްލާއަށްފަހު ހިތާމަވެރި ނިމުމެއް |\nއޮކްޓޯބަރ 16, 2018 127 0\nކައިވެނީގެ އުފާވެރި ހަފްލާއަށްފަހު ހިތާމަވެރި ނިމުމެއް\nކައިވެނީގެ ހަފްލާ ނިންމުމަށްފަހު ކާރުގައި ގެއަށް އެނބުރި ދިޔަ މަގުމަތީ ދުއްވަމުން ދިޔަ ކާރު ބުރިޖަކުން ވެއްޓި އެކަކު މަރުވެއްޖެއެވެ.\nއިންޑިއާގެ ޒިރާރްކަޕޫރްގައި އޮތް ހަފްލާއަށް ފަހު ޓެކްސީއެއް ނަގައިގެން ޚަރާރް ޓައުންއާއި ދިމާލަށް ކުރަމުންދިޔަ ދަތުރުގައި އެ ކާރު ބުރިޖުން ވެއްޓި މަރުވީ، އެރޭ ކައިވެނި ކުރި ފިރިހެން މިހާގެ ބޮޑުބޭބެއެވެ. އެ ހާދިސާ ހިނގި ވަގުތު އެ ފިރިހެން މިހާގެ ބައްޕަ އާއި އިތުރު ދެ މީހަކުވެސް ތިއްބެވެ.\nއެ ހާދިސާގައި އެ ތިން މީހުންނަށްވެސް އަނިޔާވިއެވެ. ރިޕޯޓްތައް ބުނާގޮތުގައި، މިދިޔަ އާދީއްތަ ދުވަހުގެ ދަންވަރު 1:30 ހާއިރު އެ އެކްސިޑެންޓް ހިނގިިއިރު، އެ ކާރު ދުއްވަން އިން މީހާ ވަނީ ފިލާފައެވެ. އެހެންވެ އެ މީހުން ސަލާމަތް ކުރުމަށް އާއިލާ މީހަކަށް ގުޅަން ޖެހުނީވެސް އެ ކާރު ތެރޭގައި އަނިޔާވެފައި އޮތް މީހެކެވެ.\nއަދި އެތަނުން މީހަކު 2:00 ހާއިރު ގުޅާފައި އެ މީހުން ކާރު ތެރޭގައި ތާށިވެފައިވާކަމަށާއި، އެ މީހުން ސަލާމަތް ކުރުމަށް އައުމަށް އެދުނެވެ. ރިޕޯޓްތައް ބުނާގޮތުގައި، އެ ހާދިސާ ހިނގަން މެދުވެރިވީ ކާރު ދުއްވަން އިން މީހާ މާބާރަށް ކާރު ދުއްވުމުގެ ސަބަބުން ކޮންޓްރޯލުން ނައްޓައިގެން ގޮސްގެންނެވެ.\nއަދި އެ ހާދިސާގައި އެކަކު މަރުވިއިރު، އަނިޔާވި ހަތަރު މީހުންގެ ތެރެއިން ދެ މީހުންނަށް އަދިވެސް ހޮސްޕިޓަލްގައި ދަނީ ފަރުވާދެމުންނެވެ. އަނެއް ދެ މީހުން ވަނީ ދޫކޮށްލާފައެވެ.\nރިޕޯޓްތައް ބުނާގޮތުގައި، އެއީ ކިހިނެއް ދިމާވި ހާދިސާއެއްތޯ މިހާރު ދަނީ ބަލަމުންނެވެ.


26 ފެބުރުއަރީ 2020 - 07:47 25 comments\nއެ ނުބައި ދަނޑިވަޅުގައި، ބެޓެރި ހުލިވެގެން އަހަރެންގެ ފޯނު ނިވުނެވެ. އެ ދަނޑިވަޅުގައި ދީމާޔާ ގުޅުންކެނޑުން ވެގެންދިޔައީ ނުބައި ފާލަކަށެވެ. ނުވިސްނަންވީ ދިމާތަކަށް ވިސްނި، ނުކުރަންވާ ކަންތައްތައް ކުރަން ހިތް ވަސްވާސްދިން ސަބަބަކަށެވެ. ބުނާ އަޑު އަހަމެވެ. ކަމަކާ ދޭތެރޭގައި ހިތްހަމަނުޖެހިއްޖެއްޔާ އެކަނި އިނދެގެން އެ ކަމަކާ މެދު ނުވިސްނާށެވެ. އެކަމަކު އަހަންނަކަށް ހިތަކަށް ބާރެއް ނުފޯރުވުނެވެ. އަހަރެންގެ ކަންފަތް ކައިރީގައި ސިއްރުސިއްރުން މީހަކު ބުނާ ކަހަލައެވެ. ދީމާއަށް ޓަކައި ހިތުގައި ހަމްދަރުދީ އުފެދިގެން، މައިންބަފައިންނަށް ކަންކަން ސިއްރުކޮށްގެން ކައިވެނިކުރީމައި ލިބުނު އިނާމު ނިކަން ދެކިބަލާށެވެ. ވަފާތެރިކަމާއި ލޯބީގެ އަގަކީ މިއީ ހެއްޔެވެ؟ ދީމާއަކީ ޝުކުރުވެރި ނުވާ، ކެހިވެރި އަންހެނެކެވެ.\nފޯނު ޗާޖުކުރަން ޗާޖަރު ހޯދާހޯދާ ވަރުބަލިވިއިރު ވެސް ޗާޖަރެއް ނުފެނުނެވެ. ލެވުނު ތަނެއް ނޭނގުނެވެ. އަހަރެން ބޭނުންވީ އެ ވަގުތު ދީމާއަށް ގުޅާށެވެ. އަލިފުން ޔާއަށް އޮޅުންފިލުވާށެވެ. އެހެނަސް އެ ފުރުސަތެއް ނުލިބުނެވެ. ރުޅިގަނޑު އުނދުންމައްޗަށް އުދައިގެން އަލިފާންގަނޑަށް ދަރުއަޅަން އިނދެވުނީއެވެ. ހިތަށްއެރިއެވެ. ދީމާ އެ ކުރީ މާފުކުރެވޭ ވަރުގެ ކުށެއް ނޫނެވެ. ދެން ހިތަށްއެރިއެވެ. ދީމާއަކީ ހަގީގަތުގައި ވެސް ހަށިފޭރިފައިވާ ކުއްޖެއް ހެއްޔެވެ؟ ނުވަތަ އެހެން މީހެއް ދެކެ ދީމާ ލޯބިވާތީ ދީމާ ގައިގައި އަހަރެން އަތްލަން އޭނަ ބޭނުން ނުވީ ހެއްޔެވެ؟ އަހަރެން މޮޔަހެއްދީ ހެއްޔެވެ؟ ދަނޑިވަޅު ލިބުމުން ލޯބިވެރިޔާ ގާތަށް ދިޔައީ ހެއްޔެވެ؟ އެހެންވިއްޔާ ފަހުން ދީމާ ގައިގައި އަހަރެން އަތްލަން ދީމާ ރުހުނީ ކީއްވެގެން ހެއްޔެވެ؟\nފޯނު ޗާޖަރު ފެނިގެން ދީމާއަށް ގުޅުނީ ދޮޅު ގަޑިއެއްހާއިރު ފަހުންނެވެ. ގުޅުނުއިރު ދީމާ ހުރީ ގޭގައެވެ. ދީމާ ބުނީ އެހެންނެވެ. އަހަންނަކަށް ހަގީގަތެއް ނޭނގެއެވެ.\n"ކޮންތާކުން ކިހިނެއް ދިމާވި މީހެއް އެއީ؟" އަހަރެން ވަރަށް ހަރުކަށިކޮށް ސުވާލުކުރީމެވެ.\nއެއްޗެއް ނުބުނަން ދީމާ އުޅުނެވެ. އެކަމަކު އަހަރެން ދުލެއްނުދެމެވެ. ކުރިޔަށް ވުރެ ބާރަށް ހަޅޭއްލަވައިގަތީމެވެ. ސުވާލު ތަކުރާރުކުރީމެވެ.\n"ތަންކޮޅެއް ކުރިން ރަށަށް ފުޓުބޯޅަކުޅެން އައި މީހެއް،" ޖެހިލުންކުޑަ ރާގަކަށް ދީމާ ބުންޏެވެ. "ތި ހީކުރަނީ ބާރަށް ހަޅޭއްލަވައިގަތީމަ އަހަރެން ބިރުގަންނާނެ ކަމަށްތަ؟ ހަންނާނު ދެކެ އަހަރެން އެއްވެސް ބިރެއްނުގަނޭ."\nއަހަރެންގެ ރުޅިގަނޑު މެދުން ބިންދައިގެންދިޔަ ކަހަލައެވެ. ކުށެއް ކުރެވުނީމައި ވެސް ވީ ތިމާގެ ކެރޭކަން އަންގަން ހެއްޔެވެ؟ ތަންކޮޅެއް ކިޔަމަންތެރިކަމާއި، ކުށް ގަބޫލުކުރާ ކަހަލަ ރާގެއް ބޭނުންކުރި ނަމަ އަހަރެންގެ ހިތް ކަފަކޮޅަކަށް ވެސް ހެދުނީހެވެ. ދީމާގެ އަޑަކީ ކަންފަތަށް ފަސޭހަ، ހިތްގައިމު އަޑެކެވެ. އެ ޖާދޫގައި އަހަރެން ޖެއްސުނީހެވެ. އެހެންނަމަވެސް، ކޮންމެވެސް މީހަކު ދީމާއަށް ތަމްރީނުދީފައިވާ ކަހަލައެވެ. އެ މީހަކީ ކާކުކަން އަހަންނަށް ވިސްނުނެވެ.\n"ފުޓްބޯޅަކުޅެން ރަށަށް އަރާ ކޮންމެ މީހަކީ ދީމާގެ ތިމާގެ ބޭބެއެއްކަމަށް ވަންޏާ މިހާރު ބޭބެތައް އުތުރިއަރާނެތާ،" އަހަރެން ބުނީމެވެ. "ފުރަތަމަ މަކަރުހެދީ. ދެން ދޮގުހެދީ. މިހާރު ތި އުޅެނީ އަހަންނާ ޖަދަލުކުރަން. ހިޔެއްނުކުރަން ދީމާ ތިހާ ގޮތްކުޑަވާނެ ކަމަކަށް. ދެން މިހާ ހިސާބަށް އެނގުނީމަ ނުކިޔާދީ އޮތް ބައި ވެސް ކިޔާދީބަލަ! އޭރުންތާ ދިމާގެ ކެރޭކަން އަހަންނަށް ވެސް އެނގޭނީ. ތި ބުނާ ބޭބެޔަކާ ދިމާވި ގޮތަކާ، ކުރި ކަމަކާ ވެސް ކިޔައިދޭންވީނު."\nއަހަރެން ހީކުރީ ރުޅިއައިސްގެން ދީމާ ފޯނުކަނޑާލާނީ ކަމަށެވެ. ކަންތައްވީ އެހެނެއް ނޫނެވެ.\n"އެއްދުވަހަކު ހަވީރުކޮޅު އަހަރެން ފެންބަލާ ދަނިކޮށް ހޭޅިފަށާ ދިމާއިން އޭނަ ފެނުނީ،" އެއްވެސް ޖެހިލުމެއް ނެތި ދީމާ ބުންޏެވެ. "އަހަރެން ފެންނައިރަށް އޭނަ ބުނެފި އައިސްބަލާށޭ! ބުނީމަ އަހަރެން އޭނަ ކައިރިއަށް ދިޔައީ. ދިޔައިމަ ބުނެފި ހިނގާބަލާށޭ ގަސްތަކުތެރެޔަށް. އަހަރެން ވަރަށް ލަދުގަތް. ބިރު ވެސް ގަތް. ބުނާނެ އެއްޗެއް ނޭނގި ވިސްނަން ހުއްޓާ އޭނަ އަތުގަ ހިފައިފި. ދެން އަހަންނަށް ދެވުނީ."\nދީމާ ކުރިމަތީގައި އަހަންނަށް ހުރެވުނު ނަމަ އަހަރެން އަތްތިލަބަޑިޖެހީމުހެވެ. ދެއްކި އުޒުރު މޮޅުކަމުންނެވެ. އެހީމުހެވެ. މީހަކު އަތުގައިހިފާ އިރަށް ދީމާ ދާންޖެހޭ ހެއްޔެވެ؟ ފޯނުން އެ ވާހަކަ ދެއްކުމުގެ ބޭނުމެއް އަހަންނަކަށް ނުވިސްނުނެވެ. އަހަރެން ފޯނު ބޭއްވީއެވެ. އަހަރެންގެ ރުޅިގަނޑު ދީމާއަށް ފޮޅައިލުމަކުން ވާނެ މޮޅެއް ނެތެވެ. ދީމާ ފޯނު ކަނޑާލާނީއެވެ. އެ ޝަރަފު ހޯދީ އަހަރެންނެވެ.\nއަހަރެން ދިޔައީ މިސްކިތަށެވެ. ދެ ރަކުއަތް ނަމާދެއްކުރީމެވެ. އެ ހިސާބުން ހަމަ ބުއްދި އެނބުރި އަތުވެއްޖެއެވެ. ހިތަށްއެރިއެވެ. ދީމާއަށް ހަޅޭއްލެވުމުގެ ބޭނުމެއް ނެތެވެ. ރުޅިއައުމުގެ ބޭނުމެއް ވެސް ނެތެވެ. ލޯތްބަކީ ޝަރުތަކާ ނުލައި ވާންޖެހޭ އެއްޗެކެވެ. ލޯބީގެ ބަދަލުގައި ލޯބި ނުލިބި ހިނގައިދާނެއެވެ. އެކަމަކު ދީމާ ދެކެ އަހަރެން ލޯބިވެއެވެ. ދެން ވެސް އެ ލޯބި ބަދަލެއް ނުވާނެއެވެ. ލޯބިވާތީ އެކުގައި އުޅުނީމެވެ. ލޯބިވެރިޔާއަށް ޓަކައި ވަކިނުވެވެންވީ ކީއްވެގެން ހެއްޔެވެ؟ ދީމާ އުފަލުގައިއުޅެން އަހަރެން ބޭނުމެވެ. އެއީ އަހަރެންގެ ބުލްބުލްއެވެ.\nދީމާގެ ބޭބެއަށް އަހަރެން ގުޅީމެވެ. ވީ ގޮތް ކިޔައިދިނީމެވެ. ދީމާ ކުށްވެރިކުރާކަށް އަހަރެން މަސައްކަތެއް ނުކުރަމެވެ. އަހަރެން ކުށްވެރިކުރީ އަހަރެންނެވެ. ދީމާއަކީ އެހެން ކުދިންނާ ތަފާތު ކުއްޖެކެވެ. ދީމާއާ އިންނަންޖެހޭނީ ހުރިހާ ވަގުތެއް ދީމާއަށް ޓަކައި ހުސްކުރެވޭ ވަރުގެ މީހެކެވެ. އެކަހެރިކަމާއި އެކަނިވެރިކަން ދީމާއަށް ވާނީ ޒަހަރަކަށެވެ. އިރުއިރުކޮޅާ ކުށްދެއްކުމަކީ ދީމާގެ މިނިވަންކަމަށް އެޅޭ ވަރުގަދަ ހުރަހެކެވެ. ކޮންމެކޮންމެ އަންހެންކުއްޖަކަށް އެއީ މައްސަލައަކަށް ނުވެދާނެއެވެ. ދީމާއަކީ އާދައިގެ ކުއްޖެއް ނޫނެވެ.\n"އާއިލާޔާ ދުރުގަ ދީމާ އެހެރީ،" އަހަރެން ބުނީމެވެ. "އަހަރެން ބޭނުންވަނީ ދީމާއަށް ރަށަށް ދެވޭނެ ގޮތެއް ބޭބެ ހަމަޖައްސަން. އަހަރެން ބަލާނަން ވީހާ ވެސް އަވަހަކަށް ދީމާ މިނިވަންކޮށްދެވޭތޯ. އެކަކު ވެސް ދީމާއަށް ހަޅޭއްލަވާ އެއްޗެހިކިޔާ ނަހަދާތި!"\nހުރިހާ ކަމެއް ދިޔައީ ވަރަށް އޮމާންކޮށެވެ. ބޭބެ މާލެއައިސް ދީމާ ރަށަށް ގެންދިޔައެވެ. ވަރިވާން ކޯޓަށް ސިޓީލައިގެން އެ ކަން ވެސް ވަރަށް އަވަހަށް ހިނގައިގަތެވެ. ރަށު ކޯޓަށް އަހަރުމެން ދެ މީހުން ހާޒިރުކޮށް، ގާޒީ ކުރިމަތީގައި ދީމާ ވަރިކުރަންޖެހުނެވެ. އެ ވަގުތު ދީމާގެ މޫނުމަތިން އަހަންނަށް ފެނުނީ ހައިރާންކަމެވެ. އޭގެ ސިއްރެއް ނުވިސްނުނެވެ.\n"ކޮބާ ވަރިކުރާ ސަބަބަކީ؟" ގާޒީ އެހިއެވެ.\n"ދީމާ ކިޔައިދީބަލަ!" އަހަރެން އެދުނީމެވެ. "އަހަންނާ އިނދެގެން ހުރެ ދީމާ ފިރިހެނެއް ކައިރިއަށް ދިޔަ ސަބަބަކާ، އެ މީހަކާ ދިމާވި ގޮތަކާ ހުރިހާ އެއްޗެއް ދީމާއަކަށްނު އެނގޭނީ."\nއިރުކޮޅަކު އެއްޗެއް ނުބުނެ އިނދެފައި ދީމާ ކިޔައިދޭން ފެށިއެވެ. އެކަމަކު އެ މީހަކާ ދީމާޔާ ދިމާވި ގޮތް ކިޔައިދިންއިރު ތަފާތުތަކެއް ހުއްޓެވެ. އެ ވަގުތު އަހަރެން އެހެން ބުނަން ހިތަށްއެރިއެވެ. ނުއެއް ބުނަމެވެ. އަހަރެން ހިތުން އަހަރެން ހުރީ ލޯބީގެ އިންތިހާގައެވެ. އަހަރެންގެ ހިތަކު ދީމާއަށް އެއްވެސް ހަސަދަވެރިކަމެއް ނެތެވެ. ދީމާ މިނިވަންވުމުން އޭނަ އުޅެން ގަސްތުކޮށްފައިވާ ގޮތެއް އަހަރެން ނާހަމެވެ. އެހުމުގެ ހައްގެއް ވެސް ނެތެވެ. އަހަރެން ހީކޮށްގެންހުރީ އަހަރެންގެ ހެޔޮކަން ދީމާ މުޅި އުމުރަށް ވެސް ހަނދާންބަހައްޓާނެ ކަމަށެވެ. ދީމާ ބަދުނާމު ނުކޮށް، ދާނެ ދިމާއަކަށް ދާން ދީމާ މިނިވަންކޮށްދިނުމުން، ކޮންމެވެސް ސިފައެއްގައި ދީމާ ޝުކުރުއަދާކުރާނެ ކަމަށެވެ.\nއަހަރެން އުންމީދުކުރި ފޯނުކޯލު އައީ ދީމާ ވަރިކުރިތާ ދެ ދުވަހެއް ފަހުންނެވެ. އަހަރެން ފޯނު ނެގުމާއެކު ދީމާ ރޮއިގަތެވެ.\n"ހަންނާނު ކީކޭ ހިތަށްއެރީ؟" ހިތާމައާއި ރުޅިވެރިކަން އެކުވެފައިވާ ރާގެއްގައި ދީމާ ބުންޏެވެ. "ވަރިނުކުރޭތޯ އަހަރެން އާދޭސްކުރާނޭ؟ ހަންނާންގެ ދެފައި މައްޗަށް ވެއްޓިގަންނާނޭ؟ އަހަރެން އިތުބާރުކުރި ކޮންމެ މީހަކު އަހަންނަށް ދިނީ ބޮނޑިއެއް. އެކަމަކު އަހަރެން ހިޔެއްނުކުރަން..."\n"ދީމާ!" އިތުރަށް އަޑުއަހަން ނުހުރެވިގެން އަހަރެން ބުނީމެވެ. "އަދިވެސް ދީމާތަ އެއްޗެހިކިޔަންވީ؟ ކިހާ ރަނގަޅަކަށް އަހަރެން ކަންތައް މި ކޮށްދިނީ. ދެން ދީމާ އޭނަޔާ އިނދެގެން އުފަލުގަ އުޅެންވީނު. ދީމާ ބޭނުންވި ގޮތެއްނު މީ."\nދީމާ ރުއިން ނޫން އެހެން ކަމެއް ނުކުރެއެވެ. ހައިރާންވެގެން ގޮސް ބުނާނެ އެއްޗެއް އަހަންނަކަށް ނޭނގުނެވެ.\n"އަހަރެން ބޭނުންވީ އަހަރެން ދެކެ ހަންނާން ލޯބިވާ ވަރު ބަލައިލަން،" ދީމާ ރޮމުންރޮމުން ބުންޏެވެ. "އަހަރެން ބޭނުންވީ އަހަންނަށް ހަންނާން ވިސްނައިދޭން. އަހަންނަކަށް ގަބޫލެއް ނުކުރެވޭ އަހަރެން ކަހަލަ މީހެއް ދެކެ އެކަކު ވެސް ލޯބިވާނެކަމަކަށް. އަހަރެންގެ ދިރިއުޅުމުގަ ކިތެއް ކަންތަކާ ދިމާވި. އެހެންވެ ބަލާލަން ބޭނުންވީ ހަމަ އަސްލުގަ ވެސް އެ ހުރިހާ ކަމެއް ހަންނާނަށް ހަނދާންނައްތާލެވޭނެތޯ! ނޫނީ މިހާރު ވެސް އަހަންނަށް ޝައްކުކުރާނެތޯ!"\n"ތީގެ މާނައަކީ ދީމާގެ ތިމާގެ ބޭބެ.." އަހަންނަށް ބުނެވުނެވެ.\n"އަހަރެންގެ ބޭބެމެން އުޅެނީ ކޮން ރަށެއްގަކަން ހަންނާނަކަށް ނޭނގޭތަ؟ އަހަރެންގެ ރައްޓެއްސަކާ އޭނަގެ ފިރިމީހާޔާ އެއްކޮށް ރެސްޓޯރަންޓެއްގަ އަހަރުމެން ތިބީ،" ދީމާ ހަޅޭއްލަވައިގަތެވެ. "އަހަރެން ބޭނުންވީ ހަންނާނަށް ވިސްނެން. ތީ ކިހާ ވިސްނޭ މީހެއްކަން ޔަގީންކުރަން ބޭނުންވީ. އެކަމަކު ނުވިސްނުނު. ފުރަތަމައިނުން ވެސް ވަރި. އެހެންވެ ހަމަ ވަރިވާން ބޭނުންވީ. އެކަމަކު ދެންމެ ހިތަށްއެރީ މި ވާހަކަ ހަމަ ބުނެލާނަމޭ."\nދީމާ ފޯނުކަނޑައިލިއެވެ. އަހަރެންނަށް ވިސްނަން އިނދެވުނީއެވެ. ދީމާ ބުނީ ތެދެކެވެ. ލޯބިވާ ނަމަ ޖެހޭނީ ފަހުނޭވަޔާ ހަމަޔަށް އެކުގައި އުޅެވޭތޯ ބަލާށެވެ. އަހަންނަށް މާ ރަނގަޅުވެވުނީއެވެ. މާ ބޮޑަށް ލޯބިވެވުނީއެވެ. މާ ބޮޑަށް ވިސްނޭ މީހަކަށް ވެވުނީއެވެ. ކައިވެނި ރުޖޫއަކޮށް، އާ ފެށުމަކުން ފަށަން އަހަރެން މަސައްކަތްކުރީމެވެ. އެކަމަކު ދީމާގެ ކުރިމަތީގައި އަހަރެންގެ އިތުބާރު ގެއްލިއްޖެއެވެ. އެންމެ ފަހުން އަހަރެންގެ ފޯނަށް ޖަވާބުދިނުން ވެސް ދީމާ ހުއްޓައިލީއެވެ.\nމި ވާހަކަ މެދުވެރިކޮށް ދީމާ ގާތުގައި ބުނެލަން ބޭނުމެވެ. އަހަންނަށް ކުރެވުނީ ކުށްހީއެކެވެ. ދީމާއަށް ވެސް ކުރެވުނީ ކުށްހީއެކެވެ. އަދިވެސް ދީމާ ދެކެ އަހަރެން ލޯބިވަމެވެ. ދެ ފަހަރަށް ވިސްނައިލި ނަމަ ދީމާއަށް އެ ކަން އެނގުނީހެވެ. ތިޔައީ އަހަރެންގެ ލޯބިވާ ބުލްބުލްއެވެ. ދުވަހަކު ވެސް ވަކިވާން ބޭނުން ނުވި ހިޔަމިތުރެވެ. މިއީ ހަގީގީ ހާދިސާއެއްގެ މައްޗަށް ބިނާކޮށް ލިޔެފައިވާ ވާހަކައެކެވެ.


BREAKING NEWS: Gelligen Hoadhamun Dhiya Kujja Inee Coffee Eh Boan - Vaguthu\nކ.މާފުށިން ގެއްލިގެން ހޯދަމުން ދިޔަ 15 އަހަރުގެ އަންހެން ކުއްޖާ ކެފޭއެއްގައި ކޮފީ ބޯން އިންދާ ފެނިއްޖެއެވެ.\nއެކުއްޖާ ގެއްލިގެން ފުލުހުންނަށް ރިޕޯޓް ކުރީ ރޭ މެންދަމު 02:30 ހާއިރުއެވެ. އެކުއްޖާ ފެނުނީ މީގެ އިރުކޮޅެއް ކުރިން މާފުށީ ކެފޭއެއްގައި ކޮފީ ބޯން އިންދައެވެ.\nފުލުހުން ވިދާޅުވީ މާފުށިން 15 އަހަރުގެ އަންހެން ކުއްޖަކު ގެއްލިގެން ރޭ ދަންވަރު ފުލުހުންނަށް ރިޕޯޓް ކޮށްފައިވާ ކަމަށެވެ. އެކުއްޖާ މާފުށީ ރެސްޓޯރެންޓެއްގައި އިންދާ ދާދި ދެންމެއަކު ފެނިފައިވާކަން ފުލުހުން ވެސް ކަށަވަރު ކޮށްދެއެވެ.\nފުލުހުން ވިދާޅުވީ މިކަމާއި ގުޅިގެން ބަލަން ޖެހޭ ކަންކަން ބަލަމުންދާ ކަމަށެވެ.\nއެ ކުއްޖާ ފެނުނު ނަމަވެސް އެ ކުއްޖާ ރޭ ދަންވަރުން ފެށިގެން އުޅުނު ތަނެއް އަދި ސާފެއް ނުވެއެވެ.\n"އެ ކުއްޖާ ފެނުނީ މިއަދު މެންދުރު. އެ ކުއްޖާ ގެއްލިގެން ހޯދަން ޕޯސްޓެއް ވެސް ޖަހައިގެން އުޅެނިކޮށް ގުޅާފައި މީހަކު ބުނީ އެބައިނޭ ކޮފީ ބޯން. އަދި ސާފެއް ނޫން އެ ކުއްޖާ އަށް ދިމާވީ ކޮންކަހަލަ މައްސަލައެއް ކަމެއް. އަދި އާއިލާ އިން ހޯދަން އެދެން ޖެހުނު ސަބަބުު." މާފުށިން މައުލޫމާތު ދިން މީހަކު ބުންޏެވެ.\nބަންދުގައި ބަހައްޓައިގެން ކޯޓަށް ހާޒިރު ކުރުމަށް މީހަކު ހޯދަނީ\n15 އަހަރުގެ އަންހެން ކުއްޖަކު ގެއްލިގެން ހޯދަން ފަށައިފި\nޑިޓެންޝަން ސެންޓަރުން ފިލި ބިދޭސީ މީހާ ނުފެނޭ،އަދިވެސް ހޯދަނީ\nމާޗް 6, 2021 12:29\nތިޔަވާނީ ގެސްޓް ހައުސްއެއް ގައި ޗުއްޓީ ހަދާލީ ކަމަށް.\nމާޗް 6, 2021 12:33\nއެކަން އެ ނިމުނީ؟ ރޭ ދަންވަރު2އިން ފެށިގެން ހެނދުނާ ހަމަޔަށް ވަދެއޮތީ ކޮންތާކުއޯ؟ ގައިމު އެގަޑީގަ ތިބުނާ ކެފޭ ހުންނާނީ ބަންދުކޮށްފަ.\nމާޗް 6, 2021 12:34\nރޭއްސުރެން ލައްކަ ކޮފީ ބޮއިފަ ހުންނާނީ. އަދިވެސް ގެސްޓު ހައުސް ހަދާ. ދެން ނުވިތާކަށް ގޭގަވެސް ގެސްޓުން ބައިތިއްބޭތޯ ބަލާ އޭރުން ރުފިޔާ ލިބޭނެ. އެނިމުނީ\nމާޗް 6, 2021 13:59\nއަހަރުން ބޭނުންވަރަކަށް ގެސްޓްހައުސް ވެސް ހަދާނަން. ގޭގަވެސް ގެންގުޅޭނަން. އެއީ ކަލޭމެންނާ ބެހޭކަމެއް ނޫން. މީ މާފުށި. ބޭނުން ގޮތަކަށް ގެސްޓުން ގެންގުޅޭނީ އަހަރުން އިންޝާﷲ .. ކަލޭމެން ތިއުޅޭ ޓިޕިކަލް ގޮތްގަނޑު ދޫކުރަން ވެއްޖެ އެންނު މިހާރު\nމާޗް 6, 2021 18:15\nإن شاء الله އޭ ކިޔާބަހަ އްޓާފަ ހަމަ ހިތަށް އަރާހާ ގޮތަކަށް އުޅުނީމަ ކަމަކު ނުދާނެ! ތިޔަތިބީ ތަންކޮޅެ އް ކުރިން، ރަށްރަށަށް އަރަ އި، ފޭރި، މީހުންމަރާފަ އިވެސް ބޮޑު ސޮލަވާތް ކިޔަވާލީމާ ދެން ހުރިހާ ކަމެ އް ހަމަޖެހުނީ ކަމަށް ދެކެގެން އުޅުނުމީހުންނާ އެއ އްފެންވަރެ އްގަ އި. ހަމަ އެކަނި މިސްކިތް އެ އަރކޯން ކުރިޔަކަސް އަދި އާޚިރަތްދުވަހަކުން ނުބަޗާނެ!\nމާޗް 6, 2021 12:47\nކޮފީއަށްދާއިރު ބުނެލާފައި ދޭބަލަ 🤦☕\nމާޗް 6, 2021 12:50\nމިފަދަ ކަންކަން މިއޮއްކުޑަރާއްޖޭގަ ހައްލުނުވަންޏާ އެހެން ގައުމުތަކުވާހަކަ ނޫހަކުން ކީއް ދުލުކޮޅަށްވެސް ގެންނަވަރު އަހަރުމެން ވާނެތަ؟ މައްސަލަބަލާފަ ޕްރެސް ރިލީސް އަކުން ނިންމާލާ. އޭރު ހައްގު އޮންނާނީ ހޯދައިދެވިފަ\nމާޗް 6, 2021 12:51\n15 އަހަރަކަސް ބަލާނެކަމެ އްނެތް ބޯކޮށްޑޮލަރު ވަ އްދާނެ ކޮބާރަ އްވެހިން\nމާޗް 6, 2021 12:54\nއާއިލީ ގުޅުން ބަދަހި ނުވުމުން ދިމާވާ މައްސަލަތައް ވަރަށް ގިނަ. އާއިލާ ރޫޅުމާއި އާއިލާ ތެރޭގައި ހަމަނުޖެހުން އޮތުމާއި އާއިލާ ތެރޭގައި ވާހަކަ ދެއްކުން މަދުވުމުން އަދި ދަރިން ބޮޑެތިވާ މާހައުލު އުފާވެރި ތަނަކަށް ނުވުމުން ފުރާވަރު ކުދިންނަށް ވަރަށް ބޮޑެތި ނަފުސާނީ މައްސަލަތައް ދިމާވާނެ. ކޮންމެވެސް އެހެން މަގެއް ހޯދަން އެ އުމުރުގެ ކުދިން ހޯދަން ފަށާނެ ހިތްހަމަ ޖައްސަން. އާއިލީ ގުޅުމާއި އާއިލާއަށް ވަގުތު ދިނުމަކީ ކޮންމެ ބަފައެއް އަދި މައެއްގެ އެންމެ އިސް ވާޖިބަށް ހަދަމާ.\nމާޗް 6, 2021 16:28\nތިއީ ހަމަ މައިންބަފައިންނާ ހެދި ވީ ކަމަކަށް ވަނީ.\nއެއްވެސް މީހަކު އާއިލާ ދޫކޮށްފަ ނުފިލާނެ ބޮޑު ސަބަބެ އް އޮވެގެން ނޫނީ.....\nމާޗް 6, 2021 17:23\nއަޅުގަނޑުމެންގެ ދިވެހިރާއްޖޭގަ ތިކަންކަން އާމު ކަމަކައް ހަދާނަން.\nމާޗް 6, 2021 17:46\nކޮބާ އިޔާ ލައިޓަރު؟\nތިވާނީ އެކުއްޖާ ރާކަނިމަސްކާން ދިޔައީ ކަމަށް.\nމާޗް 7, 2021 03:17\nފެނުނު ގަޑި ނެތީމާ ޖެހޭނީ ހިސާބު ޖަހަން. ގެއްލު ތާ 10 ގަޑިއިރު ފަހުންދޯ ފެނުނީ. މެންދުރު 12 ޖެހިއިރު.\nމާޗް 7, 2021 09:45\nއެ ކުއްޖާ ވަރަށް މަންމަ އާ މައްސަލަ ޖެހޭ ކަމައް ވަނީ. ދެން އެރޭ ފޯނު ނިވާލާފަ ގޮސް ރައްޓެހި އަންހެން ކުއްޖެއް ގޭގަ ނިދީ ކަމައް ބުނަނީ.


Fiyavathin 13 positive case – Iru\nހުޅުމާލޭގައި ހުންނަ ފިޔަވަތި ސެންޓަރުން ކޮވިޑް ކޭސްތަކެއް ފެނިފައިވާ ކަމަށާއި މިހާތަނަށް 13 ކޭސްއެއް ފެނިފައިވާ ކަމަށް އެޗްއީއޯސީގެ ތަރުޖަމާނު ޑރ. ފާތުމަތު ނަޒްލާ ރަފީގް ވިދާލުވެއްޖެއެވެ،\nއެންމެ ފުރަތަމަ ކޭސްއެއް ފެނިފައި ވަނީ މި ދިޔަ މަހުގެ 30 ގައިއެވެ. އަދި އެއީ ކުޑަކުދިން ބަލަން މަސައްކަތް ކުރާ މުވައްޒަފެއްކަމަށް ނަޒްލާ ވިދާޅުވިއެވެ. އޭނާ ކޮވިޑަށް ޓެސްޓުކޮށްފައިވަނީ ބަލީގެ އަލާމްތަތަކެއް ފެނިގެން ކަމަށް ވެސް ނަޒްލާ ވިދާޅުވިއެވެ.\nޕޮޒިޓިވް ކޭސްއާ ގުޅިގެން 54 ކޮންޓެކްޓެއް ދެނެގަނެވި ކަރަންޓީން ކުރެވިުފައިވާ ކަމަށް ނަޒްލާ ވިދާޅުވިއެވެ. އަދި އޭގެތެރެއިން 19 ސާމްޕަލްއެއް ނެގިފައިވާ ކަމަށް ވެސް އޭނާ ވިދާޅުވިއެވެ.\nއެ ސާމްޕަލް ތަކުގެ ތެރެއިން މި މަހުގެ4ވަނަ ދުވަހު އެތަނުގައި ކުދިން ބަލާ މީހަކާއި އެއް ކުޑަކުއްޖަކު ޕޮޒިޓިވްވެފައިވާ ކަމަށް ނަޒްލާ ވިދާޅުވިއެވެ.\nމީގެ އިތުރުން މި މަހުގެ5ވަނަ ދުވަހު ރެންޑަމް ސާމްޕަލްތަކެއް ނެގި ކަމަށާއި ކަރަންޓިންގައި ތިބި ކުދިންގެ ވެސް ސާމްޕަލް ނަގާފައިވާ ކަމަށް ނަޒްލާ ވިދާޅުވިއެވެ. ކަރަންޓީންގައި ތިބި ކުދިންގެ ތެރެއިން އިއްޔެ7ކުއްޖަކާއި ކުދިން ބަލާ3މީހަކު ވަނީ ބައްޔަށް ޕޮޒިޓިވްވެފައި ކަމަށް ނަޒްލާ ވިދާޅުވިއެވެ. އަދި މިއަދު އިތުރު ކުދިން ބަލާ އެކަކު ޕޮޒިޓިވްވެފައި ވާ ކަމަށް ނަޒްލް ވިދާޅުވިއެވެ.\nމީގެ ކުރިންވެސް ފިޔަވަތިން ވަނީ ޕޮސިޓިވް ކޭސްތަކެއް ފެނިފަ އެވެ. މިދިޔަ ޖުލައި މަހު، ފިޔަވަތީގެ މުވައްޒަފެއް ޕޮސިޓިވްވުމުން، 11 މުވައްޒިފުން އަދި 21 ކުއްޖަކު ކަރަންޓީނު ކުރި އެވެ. އެހެންނަމަވެސް އިތުރު ކޭސް އެއް ނުފެނެ އެވެ.\nމިދިއަ 24 ގަޑިއިރުގެ ތެރޭގައި ރާއްޖެއިން ޕޮސިޓިިވްވީ މީހުންގެ އަދަދު ހުރީ 35ގަ އެވެ. ކޮވިޑް ބަލި ޖެހުނު މީހުންގެ ތެރެއިން 32 މީހުންނަކީ މާލޭ ސަރަހައްދުން ބަލި ޖެހުނު މީހުން ކަމަށް އެޗްޕީއޭ އިން ކޮންމެ ދުވަހަކު ނެރޭ ތަފާސް ހިސާބުތަކުން ދައްކަ އެވެ. އަނެއް ތިން މީހުންނަކީ އަތޮޅުތަކުގެ ރަށްރަށުން ޕޮޒިޓިވް ވެފައިވާ މީހުންނެވެ. އަލަށް ޕޮޒިޓިވްވި މީހުންގެ ތެރޭ 30 ދިވެހިން ހިމެނެ އެވެ. ދެން ހިމެނެނީ ފަސް ބިދޭސީންނެވެ. މިއަދު ޕޮޒިޓިވްވި މީހުނާއެކު ރާއްޖޭގެ އަދަދު ވަނީ 10,656 އަރާފަ އެވެ. މިދިޔަ 24 ގަޑި އިރު ތެރޭ 1،123 ޓެސްޓު ކުރި ކަމަށްވެސް އެޗްޕީއޭ އިން ބުންޏެވެ.


REPORT| Gender Minister Aisha, Kaamiyaabah Vaasilvee Hihvaraai Kerumun! - Vaguthu\nޖެންޑާ މިނިސްޓަރު އައިޝާ، ކާމިޔާބަށް ވާސިލްވީ ހިތްވަރާއި ކެރުމުން!\nޖެންޑާ މިނިސްޓަރ އައިޝަތު މުހައްމަދު ދީދީ ވަގުތު އަށް މައުލޫމާތު ދެއްވަނީ؛- ވަގުތު އިމޭޖަސް- މުހައްމަދު އަފްޒަލް\nރާއްޖޭގައި ވަރަށް ކާމިޔާބު އަންހެނުން އުޅެއެވެ. އެންމެ ކުޑައިރު ކުރި މަސައްކަތުން ކާމިޔާބަށް ވާސިލްވި އަންހެނުން މަދެއް ނޫނެވެ. މިއީ ވެސް އެ ބުރަ މަސައްކަތުން ކާމިޔާބަށް ވާސިލްވި އަންހެނެކެވެ. އެއީ ރާއްޖޭގެ މިހާރުގެ ޖެންޑާ މިނިސްޓަރު އައިޝަތު މުހައްމަދު ދީދީއެވެ. އެންމެ ފާޑު ކިޔުން ބޮޑު އަދި އެންމެ ދަތި މިނިސްޓްރީއާ ހަވާލުވެވަޑައިގެން ކުރައްވަނީ ބުރަ މަސައްކަތެކެވެ. އެކަމަނާ ނަންގަވަން ޖެހޭ ޒިންމާތައް ބޮޑެވެ. އެ ޒިންމާތަކާއެކު ވަރަށް ބުރަކޮށް އެކަމަނާ މަސައްކަތް ކުރައްވަމުން ގެންދަވަނީ ފިސާރި ކެރިގެންނެވެ.\nއައިޝާ މިހާހިސާބަށް އާދެވިފައި ހުރީ ދިރިއުޅުމުގައި ވަރަށް ގިނަ ކަންކަމާ ކުރިމަތިލައްވައިގެންނެވެ. ޅަ އުމުރުގައި އާއިލާ ދުރުގައި ހުންނަވައިގެން ކިޔަވާ ވިދާޅުވުމަކީ ވެސް މިނިސްޓަަރަށް ކުރިމަތިވެވަޑައިގެންނެވި ގޮންޖެހުމެކެވެ. ލޯބިވާ މައިންބަފައިންނާ ދުރުގައި ތައުލީމް އުނގެނުމަށް ކުރާ ދަތުރަކީ އެއްވެސް މީހަކަށް ފަސޭހަ ދަތުރަކަށް ނުވެއެވެ.\nޖެންޑާ މިނިސްޓަރު އައިޝަތު މުހައްމަދު ދީދީ "ވަގުތު" އަށް އިންޓަވިއު ދެއްވަނީ؛- ވަގުތު އިމޭޖަސް- މުހައްމަދު އަފްޒަލް\nތައުލީމީ ހަޔާތް މައިންބަފައިންނާ، ދުރުގައި!\nއައްޑޫ ސިޓީ ހިތަދޫއަށް އުފަން އައިޝާ ގްރޭޑް 10 އާ ހަމައަށް ކިޔަވާ ވިދާޅުވެފައި ވަނީ މާލެ އިންނެވެ. އެކަމަނާގެ މައިންބަފައިންނަކީ ވަރަށް ބޮޑަށް ތައުލީމަށް ބާރު އަޅުއްވާ ބޭފުޅުންކަމުން ވަރަށް ޅަ އުމުރުގައި މާލެއަށް ބަދަލުވެ ވަޑައިގެން އާއިލާ ދުރުގައި ތައުލީމް އުނގެނިވަޑައިގެންނެވިއެވެ.\n"އަށް އަހަރު ފުރުނީ މާލޭގައި ހުއްޓާ، މާލެއަށް އައިސް، އޭރު ހުންނަ ގޮތުން މައިންބަފައިންގެ ކޮންމެވެސް މީހެއްގެ ގޭގައި މި ހުންނަނީ، އެގޮތަށް އަޅުގަނޑު އެންމެ ކުޑައިރު ހުރީ މާފަންނު ބައްޕަމެންގެ ވަރަށް ގާތް ރަނގަޅު އާއިލާާއެއް ކައިރީގައި، އެގޭގައި ހުރެ އަމީނިއްޔާއަށް ވަދެ، ގްރޭޑް ފައިވް ނިންމާފައި އަޅުގަނޑު އެހެން ގެއަކަށް ބަދަލުވާން ޖެހުނީ. އޭރުއްސުރެ އަޅުގަނޑު އުޅެ ބޮޑުވީ ހެންވޭރު ގެއެއްގައި. ދެން ގްރޭޑް 10 ނިމި، ރާއްޖެއިން ބޭރަށް މަތީ ތައުލީމް ހާސިލް ކުރަން ފުރައިގެން ދަންވެސް އެގޭގައި އުޅުނީ". މިނިސްޓަރު އައިޝާ ފެއްޓެވިއެވެ.\nމިނިސްޓަރު ކުޑައިރު އުޅުއްވި ގޭގެ ބޭފުޅުން\nމިނިސްޓަރު ވިދާޅުވީ، މާލެ އައިސް ހުންނެވި ދުވަސްވަރު އެކަމަނާއަށް އެ ދަތުރު ވެގެން ދިޔައީ ވަރަށް ތަޖުރިބާ ބޮޑު ދަތުރަކަށް ކަމަށެވެ. އެގޮތުން މައިންބަފައިންނާ ނުލާ، ސްކޫލަށް ވަޑައިގެން އުޅުއްވި ގޮތަކީ ވަރަށް ބޮޑު ތަޖުރިބާއެއް ކަމަށާއި، އޭރު ފޯނެއްވެސް ނުހުންނައިރު، މައިންބަފައިންނާއި ވާހަކަދައްކާ އުޅުނީ ސިޓީގެ ޒަރިއްޔާއިން ކަމަށް މިނިސްޓަރު ވިދާޅުވިއެވެ.\n"ބޯޓެއް އެހެން އައީމަ. ކާފައާ ދިމާވީމަ ކާފަ އަތަށް ސިޓީ ދީފައި މަންމަމެންނަށް ފޮނުވާފައި، މަންމަން އެ ސިޓީ އެކޮޅުން ފޮނުވަނީ، އެކަހަލަ ރިލޭޝަންޝިޕެއްގައި އުޅުނީ" މިނިސްޓަރު ވިދާޅުވިއެވެ.\nއަދި އޭރު ރަށަށް ވަޑައިގެންވެސް އުޅުއްވީ ދެ އަހަރުން އެއް އަހަރު ކަމަށް މިނިސްޓަރު ފާހަގަކުރެއްވިއެވެ. އަދި ރަށަށް ދެވޭ އެ ދުވަސްތަކަކީ އެންމެ އުފާވެރި ދުވަސްތައް ކަމަށްވެސް މިނިސްޓަރު ވިދާޅުވިއެވެ.\nމިނިސްޓަރ އައިޝާ މަންމާފުޅާއި، އަދި ބައްޕާފުޅާއެކު\n"ޗުއްޓީއަށް ރަށަށް ދާއިރު މި ވާގޮތަކީ ޑިސެމްބަރު މަހުގައި ޗުއްޓީވިޔަސް ކަނޑުމަގުން ދާން މިޖެހެނީ. ދެން އެއިރު ހުންނަ ބޯޓު ފަހަރުގައި ގާތްގަނޑަކަށް ނަގާނެ 10 ދުވަސް 12 ދުވަސް ރަށަށް ދާން، ހުވަނދު އަތޮޅުގައި މަޑުކޮށްލަން ޖެހޭނެ، ތ. އަތޮޅުގައި މަޑުކޮށްލަން ޖެހޭނެ، ލ އަތޮޅަށް މަޑުކޮށްލަން ޖެހޭނެ." މިނިސްޓަރު އައިޝާ ވިދާޅުވިއެވެ.\nއެގޮތަށް ކުރާ ދަތުރުތައް ދިގުވުމުން ކަނޑުމަތީގައި އެހާ ދުވަސް ނަގަނީއެވެ. އެގޮތަށް ގޮސް ރަށުގައި މަޑުކުރައްވަން އައިޝާ އަށް ލިބިވަޑައިގަންނަވާނީ 10 ވަރަކަށް ދުވަހެވެ. މިނިސްޓަރު އެނބުރި އަނެއްކާވެސް މާލެ ވަޑައިގަންނަވަން ޖެހެއެވެ. އެ ތަކުލީފުގައެވެ. މިނިސްޓަރު ފާހަގަކުރެއްވިގޮތުގައި، އެކަމަނާ އަކީ ކަނޑަށް ބަލި ބޭކަނބަލެއް ނޫނެވެ.\nމިނިސްޓަރު ފާހަގަކުރެއްވިގޮތުގައި، އެ ދިރިއުޅުން ސިފަ ކުރެއްވެނީ ވަރަށް "އެޑްވެންޗަރަސް ލައިފް"އެއްގެ ގޮތުގައެވެ. އަދި އެއީ އެކަމަނާއަށް ދިރިއުޅުގައި ގިނަ ހުނަރުތަކެއް ދަސްވެގެވަޑައިގެންނެވި ދަތުރަކަށްވި ކަމަށްވެސް މިނިސްޓަރު ވިދާޅުވިއެވެ.\nއަދި އެކަމަނާއަށް ވަރަށް ބޮޑަށް ދިވެހި ރާއްޖެވެސް ދަސްވެވަޑައިގެންނެވިކަން ވެސް ފާހަގަކުރެއްވިއެވެ. އެކަން ތަފްސީލްކޮށްދެއްވަމުން ވިދާޅުވީ، އެކަމަނާ ރަށަށް ވަޑައިގަތުމަށާއި، އެނބުރި މާލެ ވަޑައިގަތުމަށް ކުރާ ދަތުރުފުޅުގައި އެއް ރަށުން އަނެއް ރަށަށް ވަޑައިގެންނެވެއެވެ. އަދި އެކި ރަށްރަށު މީހުންނާއި ދިމާވެ ވާހަކަދެކެވެއެވެ.\nމިނިސްޓަރ އާއިލާ ބައެއް ބޭފުޅުންނާއެކު\n"މިސާލަކަށް ނުވަ އަހަރުގައި މީހުން ފެނުނު ގޮތާއި، އަޅުގަނޑު އުމުރުން 16 އަހަރުގައި ފެންނަ ގޮތާއި ވަރަށް ތަފާތު، އަދި އަޅުގަނޑުމެން މި ރަށްރަށުން ކާފަމެންގެ ރަހުމަތްތެރިންނާއި އަޅުގަނޑުމެންނާއި އުފެދުނު ގުޅުން މިހާރުވެސް އޮވޭ ބައެއް ރަށްރަށުގައި އެ ގުޅުންތައް،" މިނިސްޓަރު ވިދާޅުވިއެވެ.\nއޭރު ރަށްރަށުގައި އޮތް އެކުވެރިކަމާއި ބަދަހި ގުޅުމާއި، ރަށްރަށުގެ ރީތިކަންވެސް ބައްލަވާލައްވަން އަދި ތަޖުރިބާ ކޮށްލަން މިކަހަލަ ދަތުރުތަކުގެ ތެރެއިން މިނިސްޓަރަށް ލިބިވަޑައިގެންނެވިއެވެ.\nމިނިސްޓަރު މާލޭގައި އުޅުއްވީ ފަސޭހަ ދިރިއުޅުމެއް ނޫން!\nއާއްމުކޮށް ބައެއް މީހުން މާލެ އައިސް ވަރަށް ހާލުގައި ދިރިއުޅެން ޖެހިގެން އެ ވާހަކަތައް ވަރަށް ބޮޑަށް ދައްކައެވެ.\nއެގޮތަށް މިނިސްޓަރު މާލޭގައި ދިރިއުޅުއްވި ދިރިއުޅުއްވުމަކީ ފަސޭހަ ދިރިއުޅުމެއް ނޫންކަން ވާހަކައިން ދޭހަވެއެވެ. ނަމަވެސް މިނިސްޓަރު އެކަން ވިސްނަވަނީ "ރަނގަޅު"ކަމެއްގެ ގޮތުގައެވެ. މިނިސްޓަރު ވިދާޅުވީ އެއިރު ރާއްޖޭގެ ކޮންމެ ތަނެއްވެސް ތިއްބަސް މަސައްކަތް ކުރާނެ ކަމަށެވެ. އެއިރު ރާއްޖޭގެ ގިނަ ގޭގައި ކުދިން ބޮޑު ކުރަނީ މަސައްކަތްކޮށްގެން ކަން މިނިސްޓަރު ވިދާޅުވިއެވެ.\nއައިޝާ ފާހަގަކުރެއްވިގޮތުގައި، އެކަމަނާ އުޅުއްވި ގޭގޭ ބޭފުޅުންނަކީ އެކަމަނާގެ ވަރަށް ގާތް ބައެކެވެ. އަދި ސިފަކުރައްވަނީ އަމިއްލަ އާއިލާ ބައެއްގެ ގޮތުގައި ކަމަށާއި، އެ ދެ ގޭގެ މީހުންނާއި އެކަމަނާއާ ވަރަށް ހާއްސަ ގުޅުމެއް އޮންނަ ކަމަށް މިނިސްޓަރު ވިދާޅުވިއެވެ. އަދި ފެނުނީމަވެސް އެހާ ގާތްކަން ފާހަގަކުރެވޭ ކަމަށާއި، އެކަމަނާގެ ދަރިންނާ ވެސް އެ މީހުންނާއި ގާތް ކަމަށް މިނިސްޓަރު ވިދާޅުވިއެވެ.\nމިނިސްޓަރ ސްކޫލްގެ އުޅުނުއިރު ނަގާފައިވާ ފޮޓޯއެއް\nމިނިސްޓަރު ވިދާޅުވީ، އެކަމަނާ ފަހުން އުޅުއްވީ ތިން ކޮޓަރި ހުންނަ ގެއެއްގައި ކަމަށެވެ. އަދި އެ ތިން ކޮޓަރީގައި ސްކޫލަށްދާ 40 ކުދިން ތިބޭ ކަމަށް ވިދާޅުވިއެވެ.\n"އެ ދިރިއުޅުމުގެ އުނދަގޫ ބައި އަޅުގަނޑު ނަގައިގެން ކިޔައިދެންޏާ އަޅުގަނޑަށް ކިޔައިދެވިދާނެ ވަރަށް ތަފާތުކޮށްވެސް، އެކަމަކު އަޅުގަނޑު ނަގައިގަންނަން ބޭނުންވަނީ އެ ދިރިއުޅުން އަޅުގަނޑު އުޅުނީމާ އަޅުގަނޑު ހަރު މީހަކަށް ވިޔޭ ވަރަށް ޅަ އުމުރެއްގައި ޒިންމާ ނަގާ މީހަކަށް ވިޔޭ، އަޅުގަނޑު ގައިގެ މިއަދު ހުންނަ ވަރަށް ގިނަ ސިފަތަކަކީ އެ ދިރިއުޅުމުން އަޅުގަނޑު އެގޮތަށް އުޅުނީމަ އަޅުގަނޑު ގައިގައި ހުރި ސިފަތަކެކޭ".\nމިނިސްޓަރު ވިދާޅުވީ، މިއަދު އެކަމަނާ ބޮޑުކަމެއް އަދި ބުރަކޮށް މަސައްކަތް ކުރައްވަމުންގެންދަވާއިރު، އެކަމަނާއަށް އެހީވުމުގައި އެންމެ ބޮޑަށް އުޅުއްވަނީ މާލެ މަންމަ ގޮތަށް ދެކޭ ބޭފުޅާ ކަމަށެވެ. އަދި އެ އާއިލާއަކީ އިތުރު އާއިލާއެއްގެ ގޮތުގައި މިނިސްޓަރު ސިފަ ކުރެއްވިއެވެ.\nސްކޫލް ދައުރުގެ ހަނދާންތަކުގެ ތެރެއިން އެކުވެރިކަމުގެ ވަރުގަދަ ގުޅުމެއް!\nމިނިސްޓަރު ގްރޭޑް 10 ނިންމާލީވެސް އަމީނިއްޔާ ސްކޫލުންނެވެ. އޭރު އޮންނަ ގޮތުން އަހަރުން އަހަރު ގްރޭޑްތައް ބަދަލު ވަމުންދާނީ ހުރިހާ މާއްދާއިން ފާސްވެގެންނެވެ. ވަކި މާއްދާތަކުން ފާސް ނުވާނަމަ ރިޕީޓް ކުރަން ޖެހެއެވެ.\n"އަޅުގަނޑުމެންނާއެކު ގްރޭޑް1 އިން 2އިން އުޅުނު ބެޗް ތެރެއިން ގޮސް ގްރޭޑް 10 އާ ހަމައަށް އަބަދު ފާސްވެގެން ދިޔަ 16 ވަރަކަށް ކުދިން ގްރޭޑް 10ގައި އަޅުގަނޑުމެންގެ ކްލާހުގައި ތިބީ، އެ ކުދިންނަކީ އަޅުގަނޑުމެންނާއި އެންމެ ގާތް، އެއީ އަޅުގަނޑުގެ އެއްބަނޑު އެއްބަފާ މީހުން ބައިތިއްބާފައި ދެން ތިބި އެންމެ ގާތް މީހުން". އައިޝާގެ އެކުވެރިންގެ ވާހަކަތައް ހިއްސާ ކުރައްވަމުން ވިދާޅުވިއެވެ.\nމިނިސްޓަރު ވިދާޅުވީ، ސްކޫލް ދައުރުގައި އެ މީހުންނާއި އޮތް ގުޅުން އަދިވެސް އޮންނަ ކަމަށެވެ. އަދި ސްކޫލްގައި ހިންގާ އިތުރު ހަރަާކާތްތަކުގައިވެސް އުޅެނީ އެންމެން އެއްކޮށް ކަހަލަ ގޮތަކަށް ކަންވެސް ފާހަގަކުރެއްވިއެވެ. އެގޮތުން ބައެއް ޔުނީފޯމް ބޮޑީސް އެކްޓިވިޓީސް އާއި އޭރު އިތުރު ހަރަކާތްތަކުގެ ގޮތުގައި ލިޓެރެސީ ފަދަ ހަރަކާތްތައް އޮންނަ ކަން މިނިސްޓަރު ފާހަގަކުރެއްވިއެވެ.\nމިނިސްޓަރު އާ ސްކޫލުން ދިމާވި ރައްޓެހިން އަދިވެސް އެގޮތުގައި\nސްކޫލްގައި އުޅުއްވި އިރު ނުވަ މާއްދާ ކިޔަވަންވެސް ޖެހިވަޑައިގެންނެވި ކަމަށްވެސް ވިދާޅުވިއެވެ. އަދި ސްކޫލް ދައުރުގައި ވަރަށް ގޯސް ކަންކަން ވެސް ކުރެއްވިފައި ހުންނާނެކަން ފާހަގަކުރެއްވިއެވެ.\nމިނިސްޓަރ ވިދާޅުވީ، އެކަމަނާއަށް ސްކޫލުން ތައުލީމްގެ އިތުރަށް، ޔުނިވާސިޓީއަށް ވެންނެވުމަށް ވަރަށް ގިނަ ކަންކަން އިތުރަށް ދަސްވެގެން ދިޔަ ކަމަށެވެ.\nހަ ކުއްޖަކާ އެކުގައި ބެެއިރޫތަށް ކިޔަވަން!\nމިނިސްޓަރާ އެކުގައި ރަހުމަތްތެރިންގެ ގުޅުން ވަރުގަދަ ވެެގެން ދިޔައީ ސްކޮލާޝިޕް ލިބި ހަ ދަރިވަރަކު އެކުގައި ބެއިރޫތަށް ކިޔަވަން ބަދަލުވުމުންނެވެ. އެއީ މިނިސްޓަރ ސިފަކުރެއްވި ގޮތުގައި ނަސީބެކެވެ.\n"އެއީ އަޅުގަނޑުމެންނަށް އެކުވެރިކަން ބަދަހި ކުރުމަށް ލިބުނު ވަރަށް ބޮޑު ފުރުސަތެއް، ދެން އަޅުގަނޑު ކްލާހުން ބައެއް ކުދިން ދިޔައީ އޮސްޓްރޭލިއާ އިންޑިއާއަށް ބައެއް ކުދިން މާލޭގައި ވަޒީފައި".\nމިނިސްޓަރު ވިދާޅުވީ، އެބޭފުޅުން އެނބުރި ވަޑައިގެންނެވިއިރު، ވަޒީފާ ލިބުނު ދާއިރާގެ ގޮތުން ވެސް ކްލާހުގައި އެކުގައި ކިޔެވި ވަރަށް ކުދިންނާއެކު މަސައްކަތް ކުރައްވަން ފުރުސަތު ލިބިވަޑައިގެންނެވި ކަމަށެވެ. އަދި ބެލެނެވެރިންނަށް ވެގެން އުޅުނު އިރު، ކުދިންނާއެކު، އެ ބެލެނެވެރިންގެ ގޮތުގައި އެ ކްލާސްތަކުގައި އުޅުމުންވެސް ގުޅުން ވަރުގަދަވެގެން ދިޔަކަން މިނިސްޓަރު ފާހަގަކުރެއްވިއެވެ.\nމިނިސްޓަރ އައިޝާ އާއި ހުސްނާ ރާޒީ\n"އަޅުގަނޑުމެން މައިންބަފައިންނަށް ވެގެން އުޅުނު އިރު، ވަރަށް އުނދަގޫ އެ ގުޅުން ދަމަހައްޓަން، އެއީ އެ ވަގުތު އަޅުގަނޑުމެންނަށް ވަޒީފާ އަދާކުރަމުން، މައިންބަފައިންގެ ރޯލް އަދާ ކުރަމުން، ނަމަވެސް އަޅުގަނޑުމެން ދަރިން ބޮޑުވުމަށްފަހު އަޅުގަނޑުމެން އެފޯޓެއް ލި އެ ގާތްކަން އަނެއްކާވެސް ދަމަަހައްޓަން".\nއެގޮތުން އެކުގައި ރާއްޖެއިން ބޭރަށް ދަތުރުކުރުމާއި، އެކި ކަންކަމުގައި އެކުގައި ޝާމިލްވެ އުޅޭކަން މިނިސްޓަރު ފާހަގަކުރެއްވިއެވެ. އަދި ވައިބާ ވަޓްސްްއެޕް އައުމުން، ވަރަށް ބޮޑަށް ގުޅުން ދަމަހައްޓާ ހަދާ ކަމަށް މިނިސްޓަރު ވިދާޅުވިއެވެ.\nމިނިސްޓަރު ފާހަގަކުރެއްވިއިރު، ސްކޫލް ނިމުނުއިރު، އެއްކޮށް ކިޔަވާ ވިދާޅުވި، 15 ވަރަކަަށް ބޭފުޅުންނަކީ ސަރުކާރުގައި އާއި ދުނިޔޭގެ އެކި ތަންތަންގައި މަސައްކަތް ކުރައްވާ ބޭފުޅުންނެވެ. އޭގެ ތެރޭގައި ސިޔާސީ، ތައުލީ، ސިއްހީ ދައިރާގައި މަސައްކަތް ކުރައްވާ ބޭފުޅުން ހިމެނެއެވެ.\nމިނިސްޓަރާއި ކުޑައިރުގެ ރަހުމަތްތެރިންނާއެކު ފަހުން ނެގި ފޮޓޯއެއް\nތައުލީމީ ދާއިރާއާ، މީހުން ބިނާ ކުރުމުގައި މިވަރެއް ނެތް!\nމިނިސްޓަރު ފުރަތަމަ ޑިގްރީ ހެއްދެވީ އެމެރިކަން ޔުނިވާސިޓީ އޮފް ބެއިރޫތްގައެވެ. އެއީ ސައިކޮލޮޖީ ދާއިރާއިންނެވެ. އަދި މިނިސްޓަރު ވަނީ ސައިންސް މާއްދާއިން ޓީޗިންގ ޑިޕްލޮމާވެސް ހައްދަވައިފައެވެ. މާސްޓާސް ހެއްދެވީ ޔުނިވާސިޓީ އޮފް ލަންޑަންގައެވެ. އެއީ އެޑިއުކޭޝަން ޑިވެލޮޕްމަންޓް ދާއިރާއިންނެވެ.\nޖެންޑާ މިނިސްޓަރ އައިޝާ ހަޔާތުގެ ގިނަ ކަންކަން ހިއްސާ ކުރެއްވި - ވަގުތު އިމޭޖަސް- މުހައްމަދު އަފްޒަލް\nއެހެންކަމުން މިނިސްޓަރު ބޮޑަށް ހާއްސަވެވަޑައިގެންފައި ވަނީ ތައުލީމީ ދާއިރާއަށެވެ. މިނިސްޓަރު ވަނީ ތައުލީ ދާއިރާގައި ވަރަށް ގިނަ ދުވަސްވަންދެން މަސައްކަތް ކުރައްވާފައެވެ.\nއެގޮތުން މިނިސްޓަރު ވަނީ ވިލާ ކޮލެޖްގައި ލެކްޗަރާއެއްގެ ގޮތުގައި މަސައްކަތް ކުރައްވާފައެވެ. އޭގެ އިތުރުން، ވިލޭ ކޮލެޖްގެ ކޮލެޓީ އެސުއަރެންސްގެ މަސައްކަތްތަކުގަ އާއި ޕްރޮގްރާމް ޑެވެލޮޕްމެންޓް މަސައްކަތްތަކުގައި އުޅުއްވިއެވެ.\nމިނިސްޓަރ އެމެރިކަން ޔުނިވާސިޓީން ކިޔަވާ ވިދާޅުވިއިރު ނަގާފައިވާ ގްރޫޕް ފޮޓޯއެއް\nއެންމެ ފުރަތަމަ މިނިސްޓަރު ކިޔަވާދެއްވަން ފެއްޓެވީ 1983 ވަނަ އަހަރުއެވެ. އެއީ މަޖީދިއްޔާ ސްކޫލްގެ ގްރޭޑް ހައެއް އަދި ހަތަކަށެވެ. އޭގެ ފަހުން ގްރޭޑް އަށަކަށްވެސް ކިޔަވާ ދެއްވިއެވެ. އަދި އެޑިއުކޭޝަން ޑެވެލޮޕްމެންޓް ސެންޓަރު (އީޑީސީ)ގައި ގައުމީ މުގައްރަރް އުފެއްދުމުގައިވެސް މިނިސްޓަރުގެ ބައިވެރިވުން އޮތެވެ. މިނިސްޓަރު އެންމެ ގިނައިން މަސައްކަތުގައި އުޅުއްވީ އެތަނުގައިކަން ފާހަގަކުރެއްވިއެވެ. އެގޮތުން 11 އަހަރު ވަންދެން އެކަމަނާ އެތަނުގައި މަސައްކަތް ކުރެއްވިއެވެ.\n"ސައިންސް އެންޑް ސޯޝަލް ސްޓަޑީސްފޮތްތައް ލިޔެ ކަރިކިއުލަމްގެ ހުރިހާ މަސައްކަތްތަކެއް ކޮށް، އަދި ފިޝަރީޒް ސައިންސް އެ މާއްދާ އެންމެ ފުރަތަމަ ރާއްޖެއަށް ތައާރަފްކުރަން އެ ކުރި މަސައްކަތުގައި ވަރަށް ބޮޑަށް ބައިވެރިވެވުނު، އެއީ އީޑީސީގައި އަޅުގަނޑު އަދާ ކުރި ވަޒީފާއެއްގެ ގޮތުން".\nއީޑީސީގައި މަސައްކަތް ކުރެއްވުމަށް ފަހު މާސްޓާސް ހާސިލް ކުރައްވައިގެން، މިނިސްޓަރު ފަހުން މަސައްކަތް ކުރެއްވީ އިންސްޓިޓުޓް އޮފް އެޑިއުކޭޝަން (އައިޓީ) އަށެވެ. އެތަނުގެ ދަށުން އައްޑޫ އާއި ފުވައްމުލަކުގެ 14 ސްކޫލެއްގެ ޓީޗަރުންގެ ފެންވަރު ރަނގަޅު ކުރެއްވުމަށް މަސައްކަތް ކުރައްވާފައި ވެއެވެ. އެއީ 1993 އިން 1997 އަށެެވެ.\nމިނިސްޓަރ އައިޝާ އޮފީސް މަސައްކަތުގައި\nސިޔާސީ ދާއިރާއަށް ވަނުން!\nމިހާރު އެންމެ ބޮޑަށް ފާޑުކިޔުންތައް އަމަާޒުވެފައިވާ މިނިސްޓްރީއާ އައިޝާ ހަވާލުވެވަޑައިގަތުމުގެ ކުރިންވެސް ވަނީ އެ މިނިސްޓްރީގައި މަސައްކަތް ކުރައްވާފައެވެ. އެގޮތުން ރައިސް މައުމޫންގެ ވެރިކަމުގައި ކުޑަކުދިންގެ ހައްގުތަކާއި ބެހޭ ޔުނިޓްގެ އިސް ބޭފުޅެއްގެ ގޮތުގައި މަސައްކަތް ކުރެއްވިއެވެ. އަދި ޔުނިސެފްގައި މަސައްކަތް ކުރެއްވުމަށްފަހު، ރައީސް މައުމޫންގެ ވެރިކަމުގެ ފަހުކޮޅު ޖެންޑާ މިނިސްޓަރު ކަން ކުރެއްވިއެވެ.\n"ކުއްލިއަކަށް ރައީސް އޮފީހުން ގުޅާފައި ވިދާޅުވީ، ކުޑަކުދިންގެ ހައްގުތަކާއި ބެހޭ ޔުނިޓާއި ހަވާލުވެވިދާނެހޭ، އެދުވަހު އަޅުގަނޑު ހިތަށް އެރި ކީއްވެގެންބާއޭ ކުޑަކުދިންގެ ހައްގުތަކާއި ބެހޭ ޔުނިޓާއި އަޅުގަނޑު ހަވާލުވާން ޖެހުނީ، މުޅިން ތަފާތު ދާއިރާއެއް ނޫންހޭ، އެކަމަކު ސައިކޮލޮޖީ ބެގްރައުންޑް ހުރެފައި، ކޮންމެވެސް ވަރަށް ކައުންސިލިންގައި މަސައްކަތް ކޮށްފައި ހުރީމަ ކަމަަށް އަޅުގަނޑަށް ގަބޫލު ކުރަނީ"، ތައުލީމް ދާއިރާއިން، ކުޑަކުދިންގެ ހައްގުތަކާއި އަންހެނުންގެ ހައްގުތަކުގެ ދާއިރާއަށް ބަދަލުވެވަޑައިގެންނެވި މިނިސްޓަރު ވިދާޅުވިއެވެ.\nޖެންޑާ މިނިސްޓަރ އައިޝާ\nމިނިސްޓަރު ވިދާޅުވީ، އެކަަމަނާ އަށް ކުޑަކުދިންނާއި ނުކުޅެދުންތެރިކަން ހުންނަ ކުދިންގެ ކަންތައްތަކުގައި އުޅެވެން ފެށީ އެހިސާބުން ކަމަށެވެ. އަދި އެތަނުގައި މަސައްކަތް ކުރައްވަމުން ދަނިކޮށް ޔުނިސެފުން ވަޒީފާ ލިބިވަޑައިގެން އެތަނުގެ ވަޒީފާގައި ހުންނެވި ކަމަށް ވިދާޅުވިއެވެ. ޔުނިސެފްގައި މިނިސްޓަރު ހަ ވަރަކަށް އަހަރު ހޭދަކުރެއްވިއެވެ. އަދި އެތަނުގައި ހަ އަހަރު ވަންދެން މަސައްކަތް ކުރެއްވުމަށްފަހު 2005 ވަނަ އަހަރު އެނބުރި ސަރުކާރަށް ވަޑައިގެންނެވީ ޖެންޑާ މިނިސްޓަރު ކަަމަށެވެ.\n2005 އިން 2008 ވަނަ އަހަރު މިނިސްޓަރުކަން ކުރެއްވި އައިޝާ ވިދާޅުވީ، އެއިރު އެކަމަނާ އެ މަގާމުގައި ހުންނަވައިގެން އިޖްތިމާއީ ރައްކާތެރިކަމުގެ ނިޒާމް ލާމަރުކަޒު ކުރެވުނުކަމަށެވެ. އެގޮތުން ކޮންމެ އަތޮޅެއްގެ ވެރިކަން ކުރާ ރަށުގައި ފެމެލީ އެންޑް ޗިލްޑްރެން ސާވިސް ސެންޓަރެއް ގާއިމް ކުރެވި، އެތަނަށް ސޯޝަލް ސާވިސް ދާއިރާއިންނާއި ކައުންސިލިން ބިނާކޮށް، މަގާމްތައްވެސް އުފެއްދެވި ކަަމަށް ވިދާޅުވިއެވެ.\nމިނިސްޓްރީ ވަރަށް ބަދަލުވެއްޖެ، ދާއިރާގައި ފަންނީ މަދު!\nމިނިސްޓަރު ވިދާޅުވީ، އޭރާ ބަލާފައި މިހާރު މިނިސްޓްރީ ތެރޭގައި މަސައްކަތްތައް ބުރަވެއްޖެ ކަމަށެވެ. އެގޮތުން މިހާރު އަބަދުވެސް މަސައްކަތް ކުރައްވަން ޖެހިވަޑައިގަންނަވަނީ އެމާޖެންސީ މޯޑެއްގައި ކަމަށް ވިދާޅުވިއެވެ.\n"ލާޖާ ޕިކްޗާއަށް ފޯކަސްކޮށްގެން އެ ދިމާއަށް ދިއުމަށް ޗެލެންޖެއް އެބަ އޮވޭ، އަޅުގަނޑުމެން އެ ލާޖާ ޕިކްޗާއަށް އެ ކުރަން ޖެހޭ، އަދި ގާނޫނީ އޮނިގަނޑަށް ގެންނަން ޖެހޭ ބަދަލުތަކާއި ކަންކަން، އަދި ސިސްޓަމް ގާއިމްކޮށްގެން ކުރަން ޖެހޭ ކަންކަން ކުރުން، އަޅުގަނޑުގެ މަގްސަދަކަށްވަނީ ރަނގަޅު އިޖްތިމާއީ ރައްކާތެރިކުމުރުގެ ނިޒާމެއް ލާމަރުކަޒު ވެފައި އޮތުން،" މިނިސްޓަރު ވިދާޅުވިއެވެ.\nއަދި މިހާރު މިނިސްޓްރީގެ ދަށުގައި ތަފާތު ގިނަ ޒިންމާތަކެއް ހުރި ކަންވެސް ފާަހަގަކުރެއްވިއެެވެ. އޭގެ ތެރޭގައި، ފެމެލީ ޕްރޮޓެކްޝަން އޮތޯރިޓީ، ޑިސޭބިލިޓީ ޑިވިޝަން، ޖެންޑާ ޑިޕާޓްމެންޓް، ޗައިލްޑް އެންޑް ފެމެލީޕްރޮޓެކްޝަން ސާވިސް، އެލްޑާލީ ޑިވިޝަން، އެންސްޕާ އަދި އަތޮޅު ތެރޭގެ ސެންޓަރުތަކާއި، ދައުލަތުގެ ބެލުމުގެ ދަށުގައި ތިބި މީހުންނާއި ކުޑަކުދިން ބަލަހައްޓާ މަރުކަޒުތައް ހިމެނެއެވެ.\nވަޒީފާގެ ފުރަތަމަ ދުވަހު މިނިސްޓަރ އައިޝާފިޔަވައްޗަށް ވަޑައިގަތުން\n"މި ތަންތަނަކީ ކޮންމެ ދުވަހަކު ރައްޔިތުންނާއި ގުޅޭ ވަރަށް ގިނަ ހާދިސާތައް ހިނގާ ތަންތަން. އެހެންވީމަ، އަޅުގަނޑު ހެނދުނުން ފައްޓައިގެން ގޮސް ބައެއް ދުވަސް ދުވަހު މިފަދަ ހާދިސާތަކުގައި މިނިސްޓްރީން ކުރަން ޖެހޭ ކަންކަން ގާނޫނުގެ ހަމަތަކުގެ ތެރެއިން ހުރިކަންކަން އެޝުއާކޮށް، މީހުންގެ ހައްގެއް އުނި ނުވާ ގޮތަށް މަސައްކަތް ކުރުމަށް ސްޓާފުންނަށް ހިތްވަރުދީ، ހަދަން ޖެހޭ. އަމިއްލައަށް އެހާ ބޮޑަށް އެފަދަ ކަންކަން ބަލަން ޖެހޭ ސަބަބަކީ މިނިސްޓްރީގައި އެ ދާއިރާތަކުގެ ފަންނީ މީހުން މަދު ކަމުން".\nވަރަށް ސިމްޕަލް ދިރިއުޅުމެއް، ކުދިންވެސް އެ ގޮތް!\nމިނިސްޓަރު ކައިވެނި ބައްލަވައިގަތީ އެކަމަނާ މާލޭގައި ކިޔަވަން އުޅުއްވިއިރު، އެގޭގައި އުޅުނު ބޭފުޅެއް ކަމަށްވާ އިބްރާހިމް ޒާހިރު އާއެވެ. އެ ކައިވެންޏަށް މިހާރު 37 އަހަރު ވެއްޖެއެވެ. އެ ކައިވެންޏަށް ދެ ކުދިން ލިބިފައި ވެއެވެ.\nމިނިސްޓަރ އައިޝާ ފިރިކަލުންނާއެކު\nމިނިސްޓަރު ވިދާޅުވީ، އެކަމަނާ އަކީ ވަރަށް އާދައިގެ ދިރިއުޅުމެއްގައި އުޅުއްވަމުން ގެންދަވާ ބޭކަނބަލެއް ކަމަށެވެ. އެގޮތުން އަދިވެސް އުޅެނީ ކުއްޔަށް ކަމަށާއި، އަމިއްލަ ގެއެއް ނެތް ކަމަށްވެސް ވިދާޅުވިއެވެ. އަދި އެކަމަނާގެ ދެ ކުދިންވެސް އުޅެނީ ވަރަށް އާދައިގެ ދިރިއުޅުމެއްގައި ކަމަށް މިނިސްޓަރު ފާހަގަކުރެއްވިއެވެ.\n"އަޅުގަނޑު ބާޒާރު ކުރާނީ އަމިއްލައަށް، އާދައިގެ މީހެއް އުޅޭހެން އުޅޭނީ".\nމިނިސްޓަރު ވިދާޅުވަނީ އަދިވެސް އެކަމަނާ ދިރިއުޅުން ކުރިއަށް ގެންދަވަން ބޭނުންފުޅުވަނީ އާދައިގެ ދިރިއުޅުމެއްގައި ކަމަށެވެ.\nމެއި 20, 2021 10:31\nތީ އެއްކަމެއްވެސް ވާ މީހެއްނޫން...\nޙަސަދަ ވެރިކަން އެއީ ވިހަގަދަ ބައްޔެއް\nމެއި 20, 2021 10:44\nމިނިސްޓަރަށް އަބަދުވެސް ކާމިޔާބީ އަށް އެދެން. ނަމަވެސް އަޅުގަނޑުމެން ފޯރސްޓަރ ބޭބީ އަކަށް ފޯމް ލައިގެން އެއް އަހަރު ވަނީ . ޚަބަރެއް ނުވޭ . ފޯނު ނަގަނީކީ ނޫން . ކުޑަމިނުން ރަނގަޅެއް ނޫންތޯ ބޭބީ އެއް ލިބޭނެ ތޯ ވެސް ނުލިބޭނެ ތޯ ވެސް އަންގާލަން . 😔\nމެއި 20, 2021 11:13\nމިނިސްޓަރ އައިޝާ އަކީ ވަރަށް ހިތްހެޔޮ، ގާބިލް ބޭކަނބަލެއް. އަބަދުވެސް ކާމިޔާބީއަށް އެދެން.\nކިހިނެއް ވާ ކާމިޔާބެއް. ރައީސް މައުމޫނު އިރުވެސް ތިމިނިސްޓްރީއާއި ހަވާލުވެގެން ވީ ބޮޑުތަކުން ފެއިލް. ދެން ރައީސް ނަޝީދު ސަރުކާރުގަ އިސްލާހުކުރީ. މިހާރުފެންނަނީ އަނެއްކާ އެތަން ފެއިލްކޮށްލިތަން. ކޮންމެ މަހަކު އެއްފަހަރު ކުޑަކުދިންގެ ހިޔާގަ ބޮޑު ހާދިސާއެއް ހިނގާ. މިނިސްޓަރުގެ ބެލުމުގަ ހުރި ތަންތަން ބެލެނީކީނޫން.\nމެއި 20, 2021 11:27\nސޯލްމޭޓުންނަށް ބިންމަތީގަ ދިމާވެވޭނީ ތިމަންނަގެ ހުއްދަހޯދައިގެންނޭ ދިމާވެގެން ދައްކާ ހުރިހާ ވާހަކައެއް ތިމަންނައަށް އަންގަންޖެހޭނެއޭ ކިޔާގެން އުޅޭ އިންސާނާއަށް.\nމެއި 20, 2021 11:51\nމިނިސްޓަރ ކުރިން އުޅުނު ދިރިއުޅުން އަަހަރެމެންނަށް މުހިންމެއް ނޫން .\nމުހިންމީ މިހާެރު ދަށްކާ ހިއްވަރު.\nމިހާރު ފެންނަނީ ސަރުކާރާ ބައިވެރި ވެގެން ރޭޕްކޭސްތަކާ ގެވެށި އަނިޔާގެ ކޭސްތައް ފޮރުވާ މަންޒަރު .\nވަރަށް ހިތްތިރި ބޭފުޅެއް. ބުރަކޮށް މަސައްކަތް ކުރައްވާ ، ކުރައްވާ ކަންތައްތައް ފަރުވާތެރި ކަމާއެކު ކުރައްވާ ކާމިޔާބަށް ވާޞިލްވުމުގެ ޢަޒުމުގައި ހުންނަވާ ބޭފުޅެއް،\nމީނަ ވީމަ ކީއްވެތަ އޮކޭ ވަނީ .\nޝިދާތާ ވީމަ ދިވެހިންނަށް ގެއަށް ވެސް ނުވަދެވެ .\nމަތި ފަޑި މީހަރު ކޮންމެ ފަދަ ކުށެއް ކުރިޔަސް ޖެންޑަ އަކަށް ނުފެނެ\nމެއި 20, 2021 12:53\nކޮން ކަމެއް ރަނގަޅު ވެގެންތަ މި އުޅެނީ\nމެއި 20, 2021 13:31\nގޯސްވީ އަލީ ވަހީދާއި ދެކޮޅަށް ފިޔަވަޅު އެޅުން\nމެއި 20, 2021 14:40\nގޯސްވީ އެއްވެސް ބެލުމެއްނެތި ތަހުގީގު ކުރިމެއްވެސް ނެތި މަދުބައެއް ބުނި އެއްޗަކަށް ބިނާކޮށް މީހެއްގެ ޒަމާންދުއްވާލީމަ. ކަމަނާ ޒިނަމާދާރު ވިނަމަ މިއަދު ގައުމުގެ ހާލަތު މިހާ ގޯސް ނުވިސް. ކޮންމެ މީހަކު ކޮންމެ ކަމެއް ކުރިޔަސް ﷲ ކުޅަދުންވަންތައީ، އެކަމެއްގެ ވަގުތު ޖެހުމުން ހަގީގަތް ހާމަވާނެ.\nމެއި 20, 2021 14:13\n"ޖެންޑާ މިނިސްޓަރު އައިޝާ، ކާމިޔާބަށް ވާސިލްވީ ހިތްވަރާއި ކެރުމުން!" ނޭ އޮތަކަސް ކާކު ޤަބޫލުކުރާނީ..\nއަސްލަކީ ޖެންޑަރ މިނިސްޓަރަކީ ބްރިގޭޑިއަރ ދީދީ ގެ ކޮއްކޮ..\nބުރިގޭޑިއަރު އެއް އިރެއްގަ މާ އަނގަފަޅައިގެން އުޅުނީ މިހެންވެގެން.. މިކަން ނުވެގެން..\nފުރަތަމަ ދިނީ އިންޑިޔާގެ އެމްބެސިޑަރުކަން ނަމަވެސް މަޖިލީހުން ރުހުން ދިން ދުވަހު އަލުން މިނިސްޓަރަކަމުގެ މަޤާމު ދިނީ..\nކޮން ޕީއާރެއް ޖައްސާކަށް..\nނިކަން ކެރެންޏާ ޖަހާލަބަލަ މިކޮމެންޓު\nމިއީ ފެއިލްވެފަ ހުރި މިނިސްޓަރެއް. ހުށަހެޅޭ މައްސަލަތައް ބެލެނީނޫން. ކުޑަކުދިންގެ ހިޔާ ބޮއްސުންލާފަ. އެތަން ހިންގެނީކީ ނޫން. މިނިސްޓަރު ކޮންމެވެސް އާއިލާ ކަމެއްގަ ރަށުން ބޭރުގަ. މިނިސްޓްރީއަށް ބަރާބަރަށް ދަނީކީނޫން.\nމެއި 20, 2021 16:30\nއަހަރެއްވީ ގެވެށި ގުޅުން، ގެވެށި އަނިޔާ ކެމްޕޭނެއް ލޯންޗުކޮށްގެން އުޅޭތާ. ސަރުކާރުގެ ހުރިހާ ލިޔެކިޔުމެއްގެ ގެވެށި އަނިޔާ ހުއްޓުވާނަން ލޯގޯ ޖަހައިގެން، ރައްޔިތުންގެ މަޖިލިހުގެ މެންބަރެއްގެ ގެވެށި އަނިޔާގެ މައްސަލަ ފެންމަތިވީމަ ތި އައިޝާދީދީ އިންނަވާ ޖެންޑާ މިނިސްޓްރީއަށް ބެލުނީކީ ނޫން. ދެއްކީ ހުސް އާޓު. ތިތަނަށް މައްސަލައެއް ހުށަހަށައިގެން ދުވަހަކު ބެލުނުކަމަކަށް ނުވޭ. 1412 އަށް ގުޅާގުޅާ ދުވަހަކުވެސް ފޯނު ނުނަގާ. ދެން ކޮން ކާމިޔާބެއްގެ ވާހަކަ. ރަނގަޅު، ހުރިހާ ކާމިޔާބެއް އައިޝާއަށް ލިބެއެއްނު ރައްޔިތުންނަށް ހިދުމަތެއް ނުދެވުުނަސް. ހިހޫތަނުން ކައިގެން މިނިސްޓަރުކަމުގެ ގޮނޑި ހޫނުކުރަން ލިބުމަކީ ކާމިޔާބެއްނު.\nއައިޝާދީދީ ޖެންޑާ މިނިސްޓަރަކަށް ވެގެން ހޯދި ކާމިޔާބީތައް\n1. މިނިސްޓްރީއަށް ގުޅީމަ ފޯނު ނަގަނީކީނޫން. 1412 ނަންބަރު ނަމެއްގަ.\n2. ހުށައަޅާ ސިޓީއަށް ދުވަހަކު ޖަވާބެއްނުލިބޭ.\n3. މައްސަލައެއް ރިޕޯޓުކުރީމަ ބަހަބަރު. އިންސާފުލިބެނީ ފުލުހާ، ޕީޖީއާއި ކޯޓުތަކުން. ތިޖެންޑާ މިނިސްޓަރަކަށް ވާކަމެއް ނޯވޭ،\n4. ކުޑަކުދިންގެ ހިޔާ އިތުރަށް ގޯސްވީ، އެތަން ދެފަހަރު ރޯވެއްޖެ. ކުދިން ޖިނާއީ އެކި ބިރުތަކަށް ހުށަހެޅުން.\n5. ނަމެއްގަ އަތޮޅުތެރެއަށް ކުދިންތަކެއް ފޮނުވައިގެން އިތުރު ކުޑަކުދިންގެ ހިޔާތަކެއް އުފަންކުރުން.\n6. ގެވެށި އަނިޔާ ކެމްޕޭނު ލޯންޗުކުރިއަސް ގެވެށިއަނިޔާގެ މައްސަލަތައް ވަޅުޖެހިފަ. މަޖިލިސް މެންބަރަކަށް ތުހުމަތުކުރެވުނީމަ ތިޖެންޑާ މިނިސްޓްރީއަށް ކުރެވުނުކަމެއްނެތް.\n7. ނެޝިނަލް ޑްރަގް އެޖެންސީ ފޭލިކޮށްލުން.\nވަރަށް ހާލުގަކަން އެނގޭނެ އައްޑޫ ރައްޔިތުން ކާރި އަހާލީމަ. އައިޟަތު މުހައްމަދު ދީދީ. މި ޖެނެރޭޟަން ގެ ކުދިންނަށް ތި ބޭފުޅާ ނޭގިދާނެ.\nމެއި 20, 2021 16:41\nމީހުސްދޮގުހަދާ މީހެއް.ކުފޫ ހަމަނުވާ ވަޒީރެއް.\nމެއި 20, 2021 16:47\nއަހަރެން ޖެންޑާ މިނިސްޓްރީއަށް މައްސަލައެއް ރިޕޯޓުކޮށްގެން ގުޅާގުޅާ ވަރުބަލިވިއިރުވެސް ބެލުނީކީ ނޫން. ވަރަށް ދެރަވަރު. ރައްޔިތުންނަށް ކަމެއް ތިތަނުން ނުވިޔަސް އައިޝާ މުހައްމަދު ދީދީ މިނިސްޓަރުކަމުގަ ދެމިހުރުވުމަކީ ބޮޑު ކާމިޔާބެއްނު؟ މިއީ ދެރަވަރު ކަންކަން. މިނިސްޓްރީ ނުހިންގެންޔާ އިސްތިއުފާ ދެއްވީމަ ރައްޔިތުންނަށް ފައިދާވާނީ.\nސްޓޭޓް ކެއަރ ގަތިބޭ ކުދިން ހަލާކުރާ މީހާ...މީނަ ދުރު ކުރޭ!\nކޮރަޕްޓު މީޚާ 😡\nމިއީ ފެއިލްވެފަ ހުރި މިނިސްޓަރެއް. ހުށަހެޅޭ މައްސަލަތައް ބެލެނީއަކީނޫން.\nމެއި 20, 2021 16:59\nމިނިސްޓަރުގެ ކާމިޔާބީ އެއޮތީ ފެންނަން ކުޑަކުދިންގެ ހިޔާއިން. ޕްލީޒް ރިޒައިން.\nމެއި 20, 2021 18:22\nތިތަނަށް މައްސަލައެއް ލީމަ ނުބަލާ އޮވެ ދަބަރުޖެހުން ނޫންކަމެއް ނުވޭ. ޖެންޑާ މިނިސްޓްރީ އޮތީ ފެއިލްވެފަ. ޕްރީޒް ރިޒައިން.\nމެއި 20, 2021 19:33\nޖެންޑާ މިނިސްޓްރީ އޮތީ ފެއިލްވެފަ. ރައީސް އިބޫ ރައްޔިތުންގެ މަސްލަހަތު އިސްކުރައްވާނަމަ އައިޝަތު މުހައްމަދު ދީދީ މަގާމުން ވަކިކޮށްދެއްވުން އެދެން.\nމެއި 20, 2021 19:39\nމިނިސްޓަރުގެ ކާމިޔާބީ އެއޮތީ ފެންނަން ކުޑަކުދިންގެ ހިޔާއިން. ކިތައް ކުދިން މުޖްތަމައަށްއަބުރާ ނެޜެވުނުބާ! ހައިރާން.\nމެއި 21, 2021 17:33\nސަރުކާރުން ހަރަދުކުރާތީ ސަރުކާރުގެ މަތި އޮމާން ކުރާން ލެއްވިހާ ދޮގެއް ހަދައިގެން މިކަހަލަ ފެއިލިޔަރސް ހީރޯއިންކަމަށް ދައްކަން އުޅުނަސް ތިކަމެއް ހާސިލެއް ނުވާނެ ' ރޭޕް އިންތިހާ ' ގެވެށި އަނިޔާ އިންތިހާ ކޮންކަމެއް މި މިނިސްޓަރަށް ބެލެނީ ،ކޮން ފިޔަވަޅެއް އެޅުނީ ރައްޔިތުން ހަނާވަނީ މި މީހުން ބޮޑު މުސާރަ ނަގައިގެން ދިދަޖެހި ކާރުގައި އަޗާ ތެޅުން ނޫން ކަމެއް ނެތް. މިހާރުން މިހާރަށް އިސްތިއުފާދެއްވުމަށް ގޮވާލަން . އިސަގެ މައްސަލައިގައި އަދި ޗުއްޕުވެސް ނުބުނެވޭ،


Baagee Luthugee Ge Mahchah Dhauvaa Kurumah Fahu Massalla Court Ah Hushahalhaifi\nބާޢީ ލުތުފީގެ މައްޗަށް ދައުވާ ކުރުމަށްފަހު މައްސަލަ ކޯޓަށް ހުށަހަޅައިފި\nލުތުފީ އެނބުރި ރާއްޖެ ގެނައިރޭ އެއާޕޯޓު ތެރޭގައި -- ފޮޓޯ / ޕީއެސްއެމް\nނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލާގެ އިސް މޭސްތިރި، ހ. ހާޖަރާގޭ އަބްދުﷲ ލުތުފީ ބޭސްފަރުވާ އަކަށް ރާއްޖެ އިން ބޭރަށް ފޮނުވުމުން ފިލި މައްސަލާގައި އޭނާގެ މައްޗަށް ދައުލަތުން ދައުވާ ކުރުމަށްފަހު ކްރިމިނަލް ކޯޓަށް މައްސަލަ ހުށަހަޅައިފިއެވެ.\nޕްރޮސިކިއުޓާ ޖެނެރަލް (ޕީޖި) އޮފީހުން ބުނީ ލުތުފީގެ މައްޗަށް ދައުވާ ކުރީ ގާނޫނުލްއުގޫބާތުގެ 537ވަނަ މާއްދާގެ ދަށުން މީހުން ބަންދު ކުރާ މަރުކަޒުން ފިލުމުގެ ކުށުގެ ދައުވާ ކަމަށެވެ. އަދި އެ މައްސަލަ ކްރިމިނަލް ކޯޓަށް ހުށަހަޅާފައިވާ ކަމަށެވެ.\nމިދިޔަ މަހުގެ 12ވަނަ ދުވަހު ޕީޖީ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ޕްރޮސިކިއުޓާ ޖެނެރަލް ހުސައިން ޝަމީމްވެސް ވަނީ ލުތުފީގެ މައްޗަށް ދައުވާ ކޮށްފައިވާ ކަމަށް ވިދާޅުވެފައެވެ.\nލުތުފީ ޖަލަށް ލާފައި ވަނީ އުމުރު ދުވަހަށެވެ. އެ ޖަލު ހުކުމް ތަންފީޒު ކުރަމުން ދަނިކޮށް ބޭސްފަރުވާއަށް ކަމަށް ބުނެ 2010ވަނަ އަހަރު ލުތުފީ އަވަށްޓެރި ސްރީ ލަންކާއަށް ވަނީ ގޮސްފައެވެ. އެއީ ކުރީގެ ރައީސް މުހައްމަދު ނަޝީދުގެ ވެރިކަމުގައެވެ. ލުތުފީ އަނބުރާ ރާއްޖެއައީ އޭގެ9އަހަރުފަހުންނެވެ.\nއޭނާ އެނބުރި ރާއްޖެ އައުމަށް އެހީއަށް އެދުނީ ލަންކާގައި ހުންނަ ދިވެހި އެމްބަސީގައެވެ. އޭނާ އެހީއަށް އެދުނީ މިދިޔަ އަހަރުގެ އޭޕްރީލް މަހުގެ 20 ވަނަ ދުވަހު ލަންކާގައި ބޮންގޮއްވި ހާދިސާއާއި ގުޅިގެންނެވެ. އެ މައްސަލާގައި ސަރުކާރަށް ޕްރެޝަރު ބޮޑުވިއެވެ. އެކި ފަރާތްތަކުން ސޯޝަލް މީޑިއާގައާ އެކި ޕްލެޓުފޯމްތަކުގައި ސަރުކާރަށް ދިޔައީ ފާޑު ކިޔަމުންނެވެ. އެހެންކަމުން ސަރުކާރުން ލުތުފީ އަނބުރާ ރާއްޖެ ގެނެއެވެ.\nމިދިޔަ އަހަރުގެ ޖޫން މަހުގެ 9ވަނަ ދުވަހުގެ ރޭ ފުލުހުން ލުތުފީ އަނބުރާ ރާއްޖެ ގެނައިއިރު، މާލެ ގެނައި ގޮތަށް ފުލުހުން ވަނީ އޭނާ މޯލްޑިވްސް ކަރެކްޝަނަލް ސާވިސްއާ ހަވާލުކޮށްފައެވެ.


"އަނިޔާއާއި ހިތްދަތިކަމުގައި9އަހަރު، އަޖުހަދު ރާއްޖެ ގެނެވޭނެ ގޮތް ހައްދަވައިލަ ދެއްވާ'' - DhiDaily\n”އަނިޔާއާއި ހިތްދަތިކަމުގައި9އަހަރު، އަޖުހަދު ރާއްޖެ ގެނެވޭނެ ގޮތް ހައްދަވައިލަ ދެއްވާ“\nގދ.ތިނަދޫ އަޖުހަދު މުޙައްމަދަށް 09 އަހަރު ވަންދެން އެތައް އަނިޔާއެއްލިބި، ހިތްދަތިކަން ތަހައްމަލުކޮށްފައިވާ ކަމަށާއި، އަޖުހަދު ރާއްޖެ ގެނެވޭނެ ގޮތް ހައްދަވައިދެއްވުމަށް އެދި މަޝްހޫރު ލަވަކިޔުންތެރިޔާ އިބްރާހިމް ޒައިދު ޢަލީ(ކުޑަ އިއްބެ) ސަރުކާރަށް ގޮވާލައްވައިފިއެވެ.\nކުޑަ އިއްބެގެ ކޮއްކޮއެއްކަމަށްވާ ޢުމުރުން 33 އަހަރުގެ އަޖުހަދު އިންޑިއާގައި ތާށިވެފައި ހުންނަތާ ވަނީ 09 އަހަރުވެފައެވެ. މަސްތުވާތަކެތީގެ މައްސަލައަކާއި ގުޅިގެން އަޖުހަދުގެ މައްޗަށް އިންޑިއާ ކޯޓަކުން 10 އަހަރުގެ ޖަލު ޙުކުމެއް އިއްވާފައިވާއިރު, ބަލި ހާލަތާއި ގުޅިގެން ކަފާލާތުގެ ދަށުން އަޖުހަދު ހުންނަނީ ޖަލުން ނެރެފައެވެ. އެހެންނަމަވެސް އަޖުހަދަށް ވަނީ އިންޑިއާއިން ފޭބުން މަނާކޮށްފައެވެ. އިންޑިއާ ކޯޓަކުން 10 އަހަރުގެ ޖަލު ޙުކުމެއް އިއްވާފައިވާއިރު އަޖުހަދު ވަނީ އެ މައްސަލަ އިންޑިއާގެ ހައިކޯޓެއްގައި އިސްތިއުނާފު ވެސް ކޮށްފައެވެ.\nއިންޑިއާ ފުލުހުން އަޖުހަދު ހައްޔަރުކުރިއިރު، އޭނާގެ ޅިޔަނުގެ އެކުވެރިއަކު ވެސް ހައްޔަރުކުރިއެވެ. މަސްތުވާތަކެތި ފެނިފައިވަނީ ޅިޔަނުގެ އެކުވެރިޔާ އަތުންނެވެ.\n”އަޅުގަނޑު އަޖުހަދު މުޙަައްމަދު، މިލާނޯ ގދ.ތިނަދޫ. އަޅުގަނޑު އިންޑިޔާގެ ބެންގަލޫރުގައި ބަންދެއްގައި ހުންނަތާ9އަހަރާއި, އެއްމަހާއި، 10 ދުވަސް މިއަދަށް ވެގެންދިޔައިރު ވެސް، ދިވެހިރާއްޖޭގެ އެއްވެސް މުއައްސަސާއަކުން އަޅުގަނޑަށް އެއްވެސްވަރެއްގެ އެހީތެރިކަމެއް ފޯރުކޮށް ނުދޭތީ ހިތާމަ ކުރަމެވެ. އަޅުގަނޑަށް މިއަދާ ހަމައަށް އެކި މުއައްސަސާތަކަށް ސިޓީއިން ވެސް ދެންނެވިފައިވާނެ އަޅުގަނޑު ހުރި ހާލަތު. އަޅުގަނޑަކީ ވެސް ދިވެހި ރައްޔިތެއް. އެވަރު ތި މުއައްސަސާތަކަށް އެނގިލައްވާތޯ.“ ރައީސް އިބްރާހިމް މުޙައްމަދު ޞާލިޙަށާއި, ރައްޔިތުންގެ މަޖިލީހުގެ ރައީސް މުޙައްމަދު ނަޝީދަށާއި, ބައެއް މުއައްސާތަކަށް ޓެގްކޮށް މި މަހު 11 ގައި ކުރި ޓްވީޓެއްގައި އަޖުހަދު ބުނެފައިވެެއެވެ.\nއަޖުހަދަކީ ކުޑަ އިއްބެގެ ދައްތަގެ ދަރިފުޅެވެ. މި މައްސަލައިގައި ކަންބޮޑުފާޅުކުރައްވައި އިއްބެ ވިދާޅުވީ އަޖުހަދަކީ މަސްތުވާތަކެތި ގެންގުޅެ، އެ ވިއްކާ ކުއްޖެއް ނޫން ކަމަށެވެ. އަދި ދުވަހަކު ވެސް އެއްވެސް ކުށެއްގައި ހައްޔަރުކުރި ކުއްޖެއް ނޫން ކަމަށެވެ.\n”އިންޑިއާއަށް ދިޔައީ ކަންފަތުގެ އޮޕަރޭޝަނެއް ކުރަން އަޖުހަދުގެ ޅިޔަނު ފޮނުވައިގެން ޅިޔަނު ބުނި ހޮޓަލަކަށް. ދަތުރަކީ އަޖުހަދު ރާއްޖޭން ބޭރަށް ފުރަތަމަ ކުރި ދަތުރު. އެކޮޅަށް ގޮސް ޖެހުނީ މަކަރުވެރި ދަލެއްގަ. އިންޑިއާ ސިފައިން އަޖުހަދު ބައްދައިލީ ރާއްޖެއަށް އެތައް ފަހަރަކު މަސްތުވާތަކެތި ގެންދާ މީހަކަށް ހަދާ. އެ މީހުންގެ ބަހުން ލިޔެފައި އޮތް ލިއުމެއްގަ ސޮއިކުރުވާފަ. އެ ލިޔުން ވެސް އެބައޮތް. އަޖުހަދަކީ މޯލްޑިވްސް ޕޮލިޓެކްނިކްގަ. އެޑްވާންސް އިން އިލެކްޓްރިކް އެންޑް އިލެކްޓްރޯނިކަލް އިންޖިނީރިންގް ކިޔަވަމުން ދިޔަ ޒުވާނެއް. އަޖުހަދު އިންޑިއާ ހައްޔަރުގައި ބަހައްޓައިގެން އިންޑިއާއަށް ލިބޭނެ ގެއްލުމެއް ނޯންނާނެ. އަދި ރާއްޖެއަށް ލިބޭނެ ގެއްލުމެއް ވެސް ނޯންނާނެ.9އަހަރުވަންދެން އެތައް އަނިޔާއެއް. އެތައް ހިތްދައްޗެއް ތަހައްމަލުކޮށްފި. ރާއްޖެ ގެނެވޭނެ ގޮތް ހައްދަވައިލަ ދެއްވާ.“ ކަންބޮޑުވުމާއި މޮޅިއާއެކު އިއްބެގެ ޝުޢޫރުތައް ބޭރުކޮށްލެއްވިއެވެ.\nއިންޑިއާގެ ވަގުންނަށް ވައްކަންކޮށްގެން އެއްވެސް އަދަބެއްނުލިބި ސަލާމަތުން ގައުމަށްދެވޭ. ދިވެހިމީހާ އޮންނަންޖެހެނީ އިންޑިއާ ޖަލުގަ. މީ ވަރަށް މުނާސަބު ދުވަސްވަރެއް. ކުޑައިއްބެ ހިތްވަރުކޮށްލާ. މިސަރުކާރުން މިތިބީ އިންޑިއާ މީހުންގެ ސީ ކާންވެސް ޖެހިލުންނުވާ ހިސާބަށް ގޮއްސަ. ކުޑަކޮށް މުޒާހަރާއެއް ޖައްސާލާ އޭރުން ތިކަން ވާނެ އިންޝާﷲ\nގޭދޮށު ކުދިންކޮޅެއް ގޮވައިގެން މުޒާހަރާއައް ނިކުމޭ އޭރުންއިވޭނެއަޑު\nanni ge3aharu nimunu iruves alhah nuli dho\nމީ ވަރަށް ހިތާމަ ވެރި ޚަބަރެއް. މިވާހަކަ މީގެ ކުރިން ދުވަހަކުވެސް ނާހަން.\nއިހަކަށް ދުވަހު ރާއްޖެ ކަނޑުގެ ސަރަހައްދުން ވަގަށް މަސް ބާނަމުން ދިޔަ އިންޑިޔާ ބޯޓެއްގެ ބަޔަކު ވެސް ތަހުގީގަށް ބޭނުންވާ މައުލޫމާތު ނެގުމަށްފަހު އެމީހުން ފުރުވާލި. ވީމާ މި މައްސަލައިގަވެސް9އަހަރު ވެގެން ދިޔައިރު ވޭތުވެދިޔަ ސަރުކާރު ތަކުންވެސް އަދި މި ސަރުކާރަށްވެސް2އަހަރު ވީއިރު ދިވެހި ރައްޔިތަކު މިޙާލުގައި ހުރިއިރު އެއްވެސް އަޅާލުމެއްނެތި ހުރިކަމުން ދޭހަވަނީ ސަރުކާރުތަކުން ނިކަމެތި ރައްޔިތުންނަށް އަޅާނުލާ ކަން. މީ މުއްސަންޖެެއްގެ ނުވަތަ ސިޔާސީ ބާރުގަދަ މީހެއްގެ ދަރިއެއް ނުވަތަ ތިމާގެ މީހެއްނަަމަ މީނާ ވަގުތުން ވަގުތަށް ރާއްޖެ ގެންނާނެ. މީ އިންސާފު. މިހާރު މިހާރަށް މީނާ ދޫކޮށް ގައުމަށް ގެންނަންވީ. އެމްބަސީ އަށް ޕެިޓިޝަނެއް ހުށަހެޅުމަށް ކުޑައިއްބެ އަށް ގޮވާލަން. ރާއްޖޭގެ ކަނޑުން ވަގަށް މަސްބާނަން އުޅުނު އިންޑިޔާ މީހުން ހައްޔަރު ކުރުމުން ކޮންެމެވެސް ބަޔަކު ޕެޓިޝަނެއް ލުމުން އެމީހުން އަތުން ބަޔާން ނަގާ ގައުމަށް ފޮނުވާލާފައި.9އަހަރު ވީއިރު މި ދިވެހި ރައްޔިތު މީހާ އަށް ގަައުމަށް ނާދެވުނު. އެއްބަޔަކު ދިވެހި ރައްޔިތުންގެ ޚަޒާނާއިން ވައްކަން ކުރީ. ދިވެހި މީހާ ޑްރަގް މައްސަލައެއްގައި. ރާއްޖޭގެ ސަރަހައްދަށް ވަގަށްވަދެ ވައްކަން ކުރުމުން އެއްކަލަ އިންޑިޔާ ބައިގަނޑުވީމާ ހަމަ ދޫކޮށްލީ. ދިވެހި ނިކަމެތި ރައްޔިތު މީހާ ހަމަ ބަނދެވިފައި. ބިކަހާލުގައި. ކިހާ ސަޅިތޯ. ދިވެހިން ހަމަ ރޭކައެއް ނުލާނެ.\nޔާމީނުގެ ފަސް އަހަރު ނިމުނުއިރުވެސް ހަމަ އަޅައެއް ނުލިދޯ\nއިބްރާހީމް ވަޙީދު says:\nއަހަރެން މިގޮވާލަނީ މިސަރުކާރުން ރައްޔިތުންނަށް ހަމަހަމަ ލޯތްބާއި އޯގާތެރިކަމާއި އަޅާލުން ގާއިމް ކުރުމަށް ކުޑަ އިއްބެ ގެ ކޮއްކޮ މިނިވަން ކޮށްދެއްވާ އާދޭސްކޮށްފައި ބުނަން\nrajjeygai indoya meehaku. Migothahveenama mihar dhookollan majboorukuruveea. Alhuvethikamugefathis mi othee feshifa